
Paris, 1] iunie 2001 


Când Victor a rostit un nume şi m-a întrebat dacă îmi 
spune ceva, am răspuns că nu. 

Mai aproape de adevăr : Victor a pronunţat un nume, apoi 
m-a întrebat dacă acela mi-e cunoscut. Am spus, pe dată: Nu. 
Aveam o bună memorie, în general, în special, a numelor, una 
excelentă. Chiar dacă am mai greşit... 

Mi-o aduc aminte pe cea din urmă gafă ?, greşeală ? 
A avut ca decor saloanele Senatului Franţei, în februarie 1900. 
Atunci veniseră la Paris un mare număr de avioane încărcate- 
ochi cu viteji revoluționari post-festumnici, de te întrebai cum 
de supravieţuise Ceauşescu 24 ani, ba, cu o săptămână înainte 
de a fi împuşcat de Sturdza-Voican, masele largi de români 
opozanți feroci ai tiranului îl aclamaseră îndelung, urîndu-i să 
trăiască ! Dar, Doamne, cât de umflaţi în pene erau scriitorii 
români cotidieni, eroi fără voie şi fără ştire !; cum nu-şi mai 
încăpeau în piele - nici în nume : Manolescu, Mărculescu, 
Sorescu, Buzura, Hăulică, Pippidi, Martin... Aproape cu toţii, 
dînd mâna cu mine, îşi spuneau răspicat numele şi prenumele 
(erau gata să-mi comunice şi bibliografia), de parcă atunci 
ne-am fi văzut pentru prima oară... Dar bineînţeles că îi 
cunoşteam, că îi recunoşteam - îi ştiam, îi prea ştiam, chiar şi 
pe cei mai tineri, afirmaţi după plecarea noastră în exil. De la 
o vreme, am început a mă simţi vinovat, eu : eu îi asiguram că 
îi cunosc, că le cunosc (nu doar) numele, ci şi cărţile, însă... 
îi simţeam, vedeam prin ei, îi miroseam : lor le-ar fi făcut o 
nesfârşită plăcere să dea de înţeles că, în ciuda asigurătoarelor 
mele asigurări, adevărul-adevărat era că îi uitasem cu tot cu 
nume, ori că niciodată nu li-l ştiusem... Fiindcă aşa era 
omeneşte. Fiindcă aşa ar fi făcut ei... Din gură şi din zâmbet 
pretindeam contrariul, dar ia să mă fi pus să li-l, să li le 
rostesc, numele, titlurile cărţilor... Că, uite, nici ei nu mai ştiu 
de unde să mă ia şi unde să mă “situeze”... “Căci uitarea...”, 
vorba romanţei cu acelaşi titlu... 

În toiul acelei dobitoace, crescînde (şi autocritice, 
aproape masochiste) iritări, s-au apropiat de Ana Maria şi de 
mine trei tineri : pe unul îl ştiam, era Andrei, fiul lui Mihai, 
schimbasem cu el câteva cuvinte în culisele canalului de 
televiziune Antenne 2, unde era cameraman. El m-a întrebat 
dacă îl mai ţin minte pe... Chiar aşa a zis-întrebat, arătînd spre 
tânărul însoțitor : 

«Îl mai ţineţi minte (să fi zis: “recunoaşteţi”?) pe 
Popov?» - şi a adăugat : «El v-a scos din ţară un manuscris, 
pentru Gallimard...» 

Nu mă aflam în nici o încurcătură, mă gândeam numai şi 
numai la tânăra atârnată de braţul lui “Popov” şi care, cu sigu- 
ranţă nu merita afrontul la care, din clipă în clipă, aveam să 
mă dedau în dauna - soţului ?, a logodnicului, amantului ? De 
aceea am amânat răspunsul care nu putea fi decât un Nu cate- 
goric : “Popov”-ul arăta prea frumuşel, prea îmbrăcăţel, prea 
tinerel ca să-mi fi scos un manuscris din România, în urmă 
cu... - dacă plecasem de 12 ani, trimisesem în Franţa ultimul 
manuscris în 15 “felii”, după numărul capitolelor, or acela 
fusese expediat în ‘75, deci în urmă cu... 15 ani ! Or “Popov” 
nu părea să aibă mai mult de 30 ani, iar eu - şi de asta eram 
sigur - nu încredinţasem manuscrise-de-scos unor minori ! 
Apoi, dacă acea persoană mi-ar fi scos un manuscris, ar fi 
tăcut atâta timp ?, doar avusese destule ocazii, în atâţia ani, să 
mă abordeze - la lansări de carte, la manifestații, la telefon... 

Într-un târziu am mormăit : 

«Regret, însă...» - şi am înălţat din umeri. 

Am simţit cum aţa care ţinea mărgelele corpurilor din 
faţa mea, trei, se rupe, cedează, iar elementele-componentele 
se depun, sonor, în grămăjoare. Dădeam din buze, încercînd să 
repar gafa cu o minciună, însă nu-mi ieşea nici un sunet... Cei 
trei s-au îndepărtat, s-au pierdut prin...- ce spun eu : “mulţi- 
mea”, şi mai corect ar fi : totalimea intelectualiştei române 
aflată în saloanele Senatului, pentru a primi - cu modestie spe- 
cific-naţională - felicitările Francezilor şi ale ne-Francezilor 
ne-români invitaţi la o asemenea, pardon, chermeză. 

Am mai strâns-atins câteva zeci de mâini, am mai rostit 
câteva zeci de formule de politeţe - însă nu-mi puteam 
desprinde gândul (şi vinovăția) de “Popov”; adevărat, mai 

degrabă de la Popova : peste ochii săi frumoşi (şi atât de 
tineri, atât de umezi) se lăsase un văl de doliu, ai fi zis că, 
îndepărtîndu-se (în negru), în urma ei rămăsese un mormânt 
proaspăt, însă la care ea nu va mai veni vreodată - din pricina 
răspunsului meu (că nu-mi aduc aminte ca “Popov”-ul ei iubit 
să-mi fi scos un manuscris din România, pentru Gallimard...). 
M-am consultat cu Ana Maria... Nu, nici ei nu-i spusese nimic 
numele, în fine, cuvântul :“Popov”. Dar a avansat o ipoteză : 
ca să o epateze pe fetiţă, băieţică se lăudase cu o ispravă pe 
care vârsta-i fragedă nu i-o îngăduia : o călătorie în România, 
acum cel puţin 15 ani şi scoaterea, ilegală, a unui manuscris 
pentru Gallimard... M-a anunţat că ea îl caută pe Andrei, 
pentru “detalii”. După o vreme s-a întors cu el. Râdeau. Ea a 
rezumat : 

«“Popov” e de vină. S-a recomandat : “Popov”, însă noi 
l-am cunoscut sub numele - în fine, sub pseudonumele 
“Popescu-sau-Popa”...y 

«Aaaa!», m-am bătut peste frunte. «“Popescu-sau-Popa”, 
cel cu plete până la omoplaţi, cu barbă până la buric - dar 
bine-nţeles că lui i-am dat un manuscris pentru Gallimard, în 
73, noua variantă a Gherlei ! De ce nu a spus că acum poartă 
alt nume ? Şi că nu mai are barbă şi plete ?», l-am întrebat pe 
Andrei. 

El a ridicat din umeri şi m-a anunţat că “Popa-Popescu” 
plecase după logodnica-i supărată... Întrevăzusem drama 
puternică provocată de mine... L-am rugat pe Andrei să-i 
transmită lui Popov, alias Popa-Popescu (Ana Maria avansase 
un al treilea - nu al patrulea ?- nume, tot conspirativ : Popper) 
că l-aş fi recunoscut pe dată, dacă mi-ar fi spus acel(e)aşi 
nume sub care, la Mogoşoaia... ; şi dacă m-ar fi avertizat că 
“atunci” purta părul lung, peste tot... Andrei a promis, dar 
n-am avut vreun semn că Popescu-Popov-Popper l-ar fi primit. 


Am povestit întâmplarea de mai sus, ca să explic : rar un 
nume auzit sau citit care să nu-mi rămână. “Uit” doar numele 
unor ticăloşi - fie securişti, fie prieteni trădători - o maniera ca 
oricare alta de a-i pedepsi, potrivit blestemului : “Uitaţi-s-ar 
numele !” 

Am deraiat, derapat, nimerind în altă carte ? Deloc. Toate 
cărţile pe care le-am scris alcătuiesc părţi, fragmente, 
capitole din aceeaşi. Pe care, vai, n-am s-o pot rotunji, 
termina vreodată şi nimeni de după mine nu o va încheia. 


Alunecarea la Popa-Popov-Popper-Popescu (de ce nu şi: 
Pop ?) nu este o rătăcire, o paranteză, un accident, o eroare, ci 
un firesc demers ; şi important. Cred că eu ar fi trebuit să mă 
nasc evreu ; presupun că eu ar fi trebuit să fiu evreu şi nu 
Evreii care ignoră, nu doar un precept religios, ci natura 
profundă a omului, cea care nu acceptă decât un singur nume, 
întâiul, pe care îl faci tu, purtător, după chipul şi asemănarea 
ta ; care te modelează el, purtat, după chipul şi rostirea şi 
scrierea lui. “Celelalte” (printre ele : pseudonimele artiştilor, 
ale scriitorilor) pot fi cămăşi, izmene, ciorapi, schimbabile, 
dar nu pielea. Pielea, ca şi numele-prim, nu se schimbă : în ea 
te naşti, cu ea de gât mori. 


Deci, când Victor a... - iată-mă, întors. 

Când Victor a spus despre cine era vorba, am înţeles că 
îmi rămăsese în memoria viscerelor, nu “soarta unui om” 
(m-am trimis pe loc la nuvela lui Şolohov, ecranizată de 
Bondarciuk, unul din primele filme adevărate, deşi sovietice, 
văzute în România), ci soarta soră-si : o resimţeam ca pe o 
secure care-mi crăpase capul şi nu se mai dezînfipsese 
de-acolo, fierul îi ruginise, lemnul cozii putrezise, aşchiile 
moi de lemn, de fier se amestecaseră cu pământul, cu iarba, cu 
tăndări din ţeasta mea - prin bocet. Femeia aceea tânără îşi 
bocea fratele regăsit la distanţă de atâţia ani, atâţia ani, după 
ce îi făcuse slujbă de îmormântare pentru mormintele goale şi 
cruce la răsărit. 

Bocetul. Era, nu de-mort, ci de-bocitoare. Era bocit, nu 
bocitul, care tot nu mai simţea nimic, ci bocitoarea. Aşa mi se 
părea, deci aşa era. Toate bocetele adunate în măruntaiele 
auzului meu aşa sunau, asta ziceau : că mortul acela are să fie 
îngropat într-un ceas, într-un minut şi gata - dar noi, care 
rămânem pe buza gropii, întristaţi, însinguraţi pe pământul 
ăsta, nerotund, ne-bun, ne-frumos - pe noi, viii, cine să ne 
bocească ? Decât tot noi, când prindem un prilej ca acesta. 

Atunci... Câţi ani să fi trecut de-atunci : zece ? doispre- 
zece ? mai mult ? Să fi fost “înainte de 1989” sau “după”? 
Războiul continua în Afganistan... 

Când Victor mi-a proiectat, aici, la Paris, ceea ce filmase 
în Pantchir, în tabăra comandantului Massud, fusesem impre- 
sionat foarte de soldatul basarabean încorporat în brava 
Armată Roşie, tras-împins să lupte cu “duşmanul” afgan, luat 
prizonier de o bună bucată de timp - dacă avusese când să 
treacă la islam... Omul - mai bine îi spun : tânărul - arăta 
calm, în film, părea senin, dădea de ştire că fusese cuprins de 
acea pace care precede, fie urcarea în sinucidere, fie căderea 
în sfinţenie. 

Atunci fusesem atins de “soarta unui om”. Însă când, în 
partea a doua a reportajului, cea filmată la Chişinău, unde 
Victor îi chemase pe cei din familia prizonierului, dintr-un sat 
de pe lângă Hâncești (Ruşii îl botezaseră Kotovsk, după nume- 
le unui bandit care, uneori, din ce jefuia, ceda o parte “cauzei 
revoluţiei” - cam ca numitul Djugaşvilli) şi i-a arătat surorii, 
pe un monitor, în film, fratele - cu chipileauca afgană aducînd 
mai degrabă a aureolă pleoştită decât a coroană de spini, cu 
obrazul acela prea senin ca să nu fie adânc neliniştitor... 

Şi când s-a pornit, dincoace, bocetul... 

Ce importanţă că bocet vine de la voce(t), aşa îi vor fi 
spus Romanii la ceea ce vedeau-auzeau că făceau şi femeile 
dace, îngropîndu-şi bărbaţii ucişi de ei, cuceritorii : ele 
voceau, aşa cum... boceau mamele şi surorile şi vecinele lor, 
de pe unde vor fi fost ei de loc, din Palestina şi din Galia, din 
Numidia şi din Iberia şi din Makedonia, vocet numit cu un 
cuvânt învăţat la-armată... Cuvânt şi Armată care nu erau ale 
satului, ale târgului lor, ale neamului lor - ci ale Stăpânului : 
Romanul. lar Stăpânul îi luase la-armată cu de-a sila, ori se 
angajaseră ei, pe plată şi de multă vreme nu mai vorbiseră 
limba mamelor lor decât pe furiş, în şoaptă cu vreunul de-al 
lor (mai des: în vis), altfel ajunseseră să şi gândească în 
limba Stăpânului ; deci femeile neamului acesta, de curând 
supus şi prin sabia lor îşi plângeau morţii cum fac toate 
femeile lumii, iar în limba-de-armată : se zice : v/bocet. 

Femeia-soră a Afganului basarabean era tânără, dacă avea 
20 ani (atunci, prin 1987-88), se va fi născut cel mai devreme 

în 1965; deci frate-său prin 1960. Abia părinţii lor vor fi 
deschis ochii în plină cascadă de catastrofe : 

O ocupaţie rusească mai rea decât o năvală tătărască, în 
iunie 1940, urmată de ceea ce ştiau oamenii din Basarabia de 
la oamenii de dincolo de Nistru, din Ucraina, răzbătuţi, noap- 
tea, înot, câţi mai scăpaseră de gloanţele grănicerilor sovieti- 
ci, dar nu credeau că are să cadă şi pe capul lor Sfârşitul 
Lumii: întâi cu intrare obligatorie în colhozuri ; apoi cu închi- 
dere de biserici ; cu impunerea limbii ruse şi a alfabetului 
chirilic în locul celui “moşieresco-fascisto-românesc” ; şi nu 
după mult timp : arestări, împuşcări pe loc, deportări ; în iunie 
1941: venirea Românilor, dezrobirea de bolşevici, o mişcare 
de front spre răsărit ; în martie 1944 : mişcare inversă, către 
apus ; în vară: revenirea bolşevicilor şi re-începerea deportă- 
rilor, arestărilor, execuțiilor pe loc a “colaboratorilor cu duş- 
manii patriei sovietice” ; apoi cumplita foamete, mai puţin cea 
“naturală”, pricinuită de seceta bântuind şi în Moldova româ- 
nească şi în Ucraina de sud, cât hotărită la Kremlin, ca pedep- 
sire suplimentară, iar îndeplinirea ei supravegheată; desigur, 
de la Kremlin - şi, în ciuda rapoartelor autorităţilor de 
ocupaţie, ruseşti (sanitare, de partid, de NKVD), menținute 
încă un an - tot de/la Kremlin - întru “pedepsirea Moldove- 
nilor care colaboraseră cu Românii”, prin doi ani şi ceva de 
foame-şi-canibalism-planificat-pus-în-practică-suprave- 
gheat...- tot de Kremlin. 


Se va crede că am pierdut firul. 

Nu am pierdut nici un fir, doar am fixat cadrul ; am 
amânat. Amânarea, armă folosită de fiecare dintre noi când 
povestim o întâmplare cumplită, înfricoşătoare, de care fugim 
cu amintirea, măcar amânînd întâlnirea - la mine a devenit 
chiar “metodă literară”, folosită cu oarecari rezultate în 
Gherla... 

14 iunie 


Nu am mai scris - nici ieri, nici alaltăieri. Nefiind sigur 
că fac bine, făcînd, şi nu : ce, (în privinţa asta neexistînd 
îndoială), ci făcînd cum am început a face. 

Întrebarea - pusă în numele altora, nu în al meu - este: 

«Poate un povestitor să povestească povestea-vieţii-unui- 
om, altul decât sine, povestind (pentru a câta oară ?) povestea 
vieţii sale ?» 

Răspunsul cel mai la îndemână : 

«Autorul se povesteşte pe sine. Altul, celălalt, “adevăra- 
tul eroul al cărţii” este un pretext, un agent transportor». 

Mi s-a sugerat să scriu o carte rezemată pe mărturia 
Afgan-ului basarabean. Nu numai că am acceptat imediat, dar 
am venit în întâmpinare, în timp : Victor abia rostise numele 
prizonierului la Afgani, că l-am, nu întrerupt, ci : completat ; 
chiar anticipat. De-acolo-ncolo conversaţia trebuie să fi arătat 
ca o “partidă de bancuri” la un azil, unde oamenii într-atât 
s-au obişnuit unii cu alţii - şi toţi cu certitudinea că nu vor mai 
ieşi de acolo - încât au numerotat bancurile ; când unul strigă: 
«Douăzeci şi trei !» cu toţii izbucnesc în râs - însă nu atât de 
plin, râsul ca, de pildă la bancul «Şapte !»... Alcătuită de 
jumătăţi, treimi, sferturi de (intenţie de) replică, la care 
celălalt intervine - tot cu o jumătate ori cu o cincime... 

Pe scurt : Victor îmi propusese să scriu “soarta unui om”, 
basarabean în Afganistan, liberat după opt?, nouă?, ani, întors 
“acasă”, în satul lui, “în târg, la Chişinău”, agresat de 
trecători, nu doar de rusofoni, tratat de “trădător” - adevărat, 
nu şi bătut ca alţi veterani, dintre care unii invalizi...- iar după 
alţi ani eşuat la Paris... 

Meritul meu ? Nici unul. Oricare scriitor sare pe 
(aproape) fiecare bună ocazie. Atât, că povestea rezumată de 
Victor nu era pentru mine doar un subiect-bun (ba chiar 
foarte bun subiect-de-carte), ci era... 

Ce era - pentru mine - povestea vieţii flăcăului basara- 
bean luat la armată şi trimis în Afganistan ? 

Ei, bine, era... - dacă nu şi povestea mea, prin forţa 
cronologiei (eu fiind mai vârstnic decât el cu un sfert de 

secol), atunci, sigur, prin aceeaşi cronologie, era povestea 
bunicului meu dinspre tată : Chirilă Goma : şi el basarabean 
(fiind născut în secolul XIX, Ruşii nu-i spuneau “moldovean”, 
ci “basarabean”), şi el luat la armată (tot rusească, dar atunci 
chemîndu-se : ţaristă), şi el pus să lupte cu un duşman (termen 
venit la noi prin turcă, însă persan, deci şi afgan-dari-farsi) 
despre care nu ştia nimic - şi nu ştia nimic despre cel din 
față, pentru simplul motiv că nu cunoştea limba celor de 
alături, a camarazilor, a comandanților, limba ţării în 
care trăia : limba rusă !; 

„„„Sânt eu sigur că Afgan ul nu ştia rusește - ca bunică- 
meu ? Nu, nu sânt sigur. Chirilă Goma nu ieşise din satul 
natal, Ciocâlteni, pe Răut, mai sus de Orhei. Pe vremea lui nu 
existau radio, televiziune, filme, reviste-cărţi de citit - în 
ruseşte, deci limba ocupantului nu i se vârîse cu de-a sila în 
urechi, în ochi, în suflet. Cele câteva cuvinte ruseşti fuseseră 
învăţate, de nevoie, la armată - după ureche. În timp ce 
Afgan?ul... De când deschisese ochii şi urechile, fusese întâm- 
pinat “pe cale cultă”- radio, presă, manuale şcolare - de limba 
rusă (dacă Românii sub ţarişti rămâneau în satele lor şi de 
acolo vedeau oraşul ca expresie a ocupantului, sub sovietici, 
colhoznicii priveau oraşul şi limba rusă ca loc şi mijloc de 
promoţie socială) ; la şcoala elementară fusese obligat să 
înveţe rusa, fiindcă cei mai mulţi dintre învăţători erau ruşi, 
vorbeau numai ruseşte, cum îi şade bine unui Stăpân(itor), 
unui colonizator, unui “kulturnii” (care-şi închipuie că dacă el 
vorbeşte “limba lui Lenin şi a lui Tolstoi”, e gata-superior 
oricui... nu o vorbeşte, deci se “exprimă”... ne-uman) - 
bineînţeles, asta fiind o excelentă metodă de a-i învăţa pe 
ocupați limba ocupanților... 

Ruşii se laudă că “au dat alfabet” unor popoare din 
“Marea Familie Sovietică” căzute sub dominaţia lor. O să 
revin pe larg la “alfabetul” pe care l-au dat Moldovenilor, 
deocamdată câteva cuvinte despre... beneficiarele din Asia 
Centrală : 

Limbile tiircice : kazakă, turkmenă, uzbecă, kirghiză, 
tadjică - se exprimaseră înainte de ocupaţia rusească în marile 
şi vechile culturi persană şi arabă, ambele scrise cu alfabet 
arab. Pe vremea când Ruşii nici nu ştiau că există scrisul, un 

oarecare tadjik pe nume Ibn Sinna (Avicena) comenta, în 
farsi, Aristotel şi Platon ; un oarecare versificator - şi el tad- 
jik, scria Şah-name (Cartea Regilor) şi semna : Ferdowsi 
(Firdusi)... Au dat Ruşii peste aceste comunităţi înalt 
culti-vate şi le-au impus, pe lângă sistemul politico- 
polițienesc sovietic şi “alfabetul sovietic” !, adică chirili- 
cul, incapabil să materi- alizeze grafic sonoritatea altor 
limbi (decât rusa şi bulgara) şi să dea seama de istoria locuto- 
rilor ei. 

O întrebare la care încerc un răspuns : 

Există ţări, culturi, comunităţi ocupate de Ruşi, însă 
cărora ocupantul nu le-a impus alfabetul chirilic. De ce? 
Înainte de a răspunde la această întrebare, răspund la : Care 
sunt acele comunităţi, popoare, culturi, limbi cărora nu li s-a 
impus chirilicul ? Ţările Baltice (trei), Armenia şi Georgia. Ce 
au în comun acestea ? Faptul că au fost înghiţite în totalitate 
(Armenia : în majoritate) ; că nu au rămas pe dinafară, “părţi”; 
că nu există, în afara graniţelor Imperiului Rus, un centru 
polarizator. Or : Basarabia, Bucovina de Nord şi Ținutul Herţa 
reprezintă doar o parte din aria limbii române (cam o şeptime). 
Desemeni comunităţile din Asia Centrală : limba lor de cultură 
era persana (farsi, dari), alfabetul era arab. Or Centrul arabi- 
tăţii (persianităţii) nu se află în interiorul Imperiului Rus - 
nici al românităţii. De aceea Kremlinul a hotărît să taie 
legătura, cordonul ombilical constituit din caracterul scrisului 
limbilor lor : alfabetul. Nu cunosc uzbeca, nici tadjica, dar 
ştiu limba română ; deci ştiu : alfabetul chirilic (adaptare după 
alfabetul grecesc făcută de Grecii Chiril şi Metodie), impus de 
Ruşi Românilor ocupați este unul pentru limbi slave (deşi 
poloneza ; deşi ceha ; deşi slovaca ; deşi croata, deşi 
slovena...) - şi nu pentru latine ca limba română. 


Afgan'ul va fi ştiind binişor ruseşte. Dar bunicu-meu, 
Chirilă...? - iată, nu pot spune dacă ştia carte sau nu şi dacă 
da, ce fel : moldovinească ? rusască ?... 

„„„Povestea-unui-om, a Afgan'ului, era şi povestea tatii : 
şi lui îi făcuse mama mormânt-gol în ţintirimul din Mana, cu 
cruce spre Soare-Răsare, cu slujbă de înmormântare, cu para- 
stase... Adevărat, tata nu era soldat - ca tată-său, Chirilă 

Goma, la 1914 (şi ca Afgan’ul în 1981) - ci deținut, zek ; 
arestat în ianuarie 1941, dispăruse în Siberia. Nici el nu 
cunoştea limba ţării al cărei cetățean era, cu de-a sila : rusa... 

Iată, s-au stabilit (mai aproape : au ieşit la iveală) câteva 
legături strânse - între soarta-unui-om şi soarta-altui-om 
(întâmplător scriitor) - acum vorbesc de mine. 

Dar mai sunt, mai sunt legături între Afgan’ şi mine, în 
legătură cu ţara-ţările ne-avute... 


Că într-un fel mă simt vinovat faţă de el (şi, în acelaşi 
preţ, faţă de Victor) : da. 

Şi nu. La urma urmei, dacă această carte va fi scrisă ; 
dacă această carte se va traduce în franceză şi se va edita, 
drepturile de autor vor aparţine lui, Afgan "ului. 

Numai că nu chestiunea banilor este în joc. Dacă el va 
primi, se va simţi simultan jignit şi furat ; ofensat că este, 
plătit pentru povestirea suferințelor sale, pe de altă parte jefuit 
de titlul de proprietate a poveştii vieţii sale. 

Este prematur să mă gândesc la asta. Dar nu e prematur să 
mă gândesc la ceea ce este al meu şi doar întâmplător, 
ciocnindu-se în treacăt de Afgan’, a început a vibra. 

De ce am început a scrie această carte, înainte de a fi 
schimbat o singură vorbă cu omul?; înainte de a-l fi ascultat, 
înregistrat, transcris, selectat ? Înainte de a fi confruntat 
povestea vieţii lui cu povestea vieţii mele ? Ba chiar, din clipa 
în care am înţeles despre ce era vorba, am început a scrie 
cartea mea, povestea vieţii mele ? 

Am şovăit, am aşteptat momentul întâlnirii, am aşteptat 
cuvintele lui, din gura lui, despre viaţa lui. 

Numai că eu nu sunt sunetist. Nu am ţinut scuipătoarea 
microfonului decât lui Cezar Ivănescu, în 1973, când i-am 
înregistrat câteva balade pe un casetofon. Şi nu am mai repe- 
tat gestul din pricină că Cezar, căruia îi propusesem să-i trimit 
caseta în Occident, unde să i se facă un disc, a refuzat, speriat 
de moarte (păi dacă-l lua Securitatea la întrebări ?), ci aşa ; nu 
mă simţeam la locul meu cu microfonul întins spre gura altuia 
- când mult mai comod era să vorbesc eu în microfonul ţinut 
până la amorţeală de mâna altcuiva. 

Şi apoi ce să fac eu cu “materialul” furnizat de alţii, când 

nu epuizasem nici o sutime (bine : o zecime) din al meu ? Nu 
am nevoie de al altora, fac ce fac cu ceea ce am adunat eu, în 
mine, din mine, cu mine. Să mă apuc acum, la bătrâneţe, să 
scriu... obiectiv ? O voi fi făcut la începuturi, când eram atât 
de tânăr (ca mentalitate, nu ca vârstă) şi atât de educat- 
condiţionat de realismul socialist (pe care, altfel, când îi 
auzeam numele, îl băgam în mă-sa - fără să-mi dau seama că 
băgatul mi se băgase în măruntaie, în oase !), încât credeam că 
un bun prozator este acela care scrie numai despre alţii ; că 
autorul nu trebuie să pună de la el materie, ci doar oleacă de 
simetrie în construcţie şi, desigur, ceva semne de punctuație... 

Atâtea cuvinte ca să spun că nu este nevoie să-mi furni- 
zeze altcineva “material”. Din câte am înţeles (mai degrabă : 
dedus) de la Victor, Afgan'ul nu prea vrea să i se divulge 
numele ; şi nu prea vrea să-şi povestească prizonieratul... Şi 
n-ar prea vrea să... La urma urmei, n-aş fi deloc mirat (ba 
chiar uşurat!), aflînd că nu-prea-vrea-deloc să i-o scrie altul, 
ar-cam-vrea să-şi aştearnă pe hârtie povestea, el, singur- 
singurel, ca un băiat mare. Mai ştii : îi va fi spus Victor că 
“biograful” e scriitor român, scrie în româneşte, deci va fi 
nevoie de o traducere în franceză - cu totul dar cu totul altce- 
va ar fi dacă originalul ar fi în ruseşte : traducători din rusă 
găseşti o mulţime şi cu toţii foarte-foarte buni, pe când 
traducători din română... Unde mai pui prestigiul, în Franţa, a 
oricine e rus, a orice e rusesc. Când aveam colecţie la 
Hachette, apoi la Albin Michel, trebuia să insist, să revin, să 
reargumentez publicarea unui foarte bun scriitor român, însă 
când am avansat numele unei Basarabence cu nume rusificat şi 
care scria în ruseşte, prezentîndu-se ca “sovietică”, Francezul 
editor a sărit numaidecât pe ocazie! Şi a publicat-o pe acea 
amărâtă de gazetăreasă de mâna a şaisprezecea - iar Românii 
au rămas tot netraduşi, tot în ţarcul limbii române... 

Nu, nu a fost necesar să-l văd, să-l aud pe biografiat, ca 
să-mi încep biografia. Eu nu sânt biograful nimănui altuia, 
sânt doar ceea ce este ultimul dintre scriitori : un autobiograf. 

Motiv pentru care mi-a fost suficientă consunarea ; 
convibrarea. Din momentul în care ne-am... ciocnit (mai bine 
ar fi : atins, fiindcă un clopot se trezeşte şi începe a mişca, se 
porneşte să cânte doar dacă-l atingi uşurel, cu un deget ; ori cu 

suflarea), cartea - în fine : acest capitol al unicei cărţi...- înce- 
puse a se scrie. Nu spun : a prins a se scrie singură, fiindcă 
n-ar fi adevărat. Ci, eventual : a început a mă scrie ea pe mine. 

...Ca un clopot... Aici am gândit - totuşi - în proză. Când 
am vrut să fac şi eu - de sărbători - oleacă de poezie, l-am 
diminutivat şi l-am văzut ca ornament, ca podoabă a unei 
femei ; şi nu mare şi nu singur : ciorchini de clopote, de 
clopoței ; struguri, bucheţele de clopoţele - ca florile (de pre- 
ferinţă : campanule). L-am auzit pe un cantaor (hai să-i zic : 
flamencaor) blestemînd o mujer necredincioasă (şi se înţele- 
gea : arzoaie, futeşă, gitana), adresîndu-i-se cam aşa: “Eşti ca 
un clopot (facu-ţi şi dregu-ţi !) : oricine trece pe lângă tine, te 
face să suni... (aşa şi pe dincolo, de-ce-eşti-tu)” - ceea ce e 
nesfârşit de poetic, îmi aduce aminte mai degrabă de 
adaptările lui M.R. Paraschivescu decât de original : Garcia 
Lorca... Trecînd peste semnificaţia din acea letras a cantaor- 
ului şi deplasînd uşor termenii, aş putea (pentru ca) să zic: 
orice femeie care trece pe lângă mine mă face să mă sun 
(facu-mi şi dregu-mi)... Apoi, coborînd la firul ierbii : Orice 
întâmplare basarabeană mă face să intru în rezonanţă şi mă 
porneşte a vibrare, chiar înainte ca acea întâmplare sau 
purtătorul ei uman să ajungă în dreptul meu. 

Facu-mi-aş şi drege-mi-aş. 


O asemenea carte, la un scriitor de vârsta mea şi cu expe- 
rienţa adunată - deci rămânînd la cantitate - “iese” ca un al 
doisprezecelea copil, din sâna femeii, la Facere. Destul de 
lesne, pe calea bine bătătorită. Mai departe : fără o mamă care 
să-l nască, n-ar exista nici copil (o clipă, fiindcă n-am isprăvit 
banalitatea) şi dacă vreme de un an-doic-trei copilul nu se 
poate dispensa de mamă, după ce învaţă să meargă, să alerge, 
se autonomizează, până la a face contrariul dorinţei şi cerinţei 
mamei. Oarecum aşa stau treburile şi cu scriitorul de proză : 
el poartă sarcina în pântecele capului, el naşte cartea, el o 
duce de mână o vreme (cale de zece-douăzeci de pagini), şi, de 
la o altă vreme, personajele încep a deveni persoane şi o 
pornesc înaintea autorului, descoperind ele singure peisaje, 
ceruri, stări - şi mai ales femei - pe care autorul le va cunoaşte 
mult mai apoi... 

Cam aşa cumva. 

Fiindcă tot am comparat cartea cu copilul... Fără a 
pretinde că ceea ce se întâmplă cu mine este de natură sacră, 
susţin că, puţin-puţintel, ţine de miracol : aşa cum copilul Isus 
a fost născut de o femeie fecioară şi dintr-un tată neodrăslitor, 
tot aşa ar putea ieşi această carte : fără cauză vizibilă, 
pipăibilă, fără materie (“obiectivă”), fără... bază. Doar prin 
contaminare cu o presupusă poveste a vieţii unui om. 

Singurul punct pe care nu-l realizez, nu-l simt la Afgan’: 
trecerea la islam. Nu gândesc din punctul de vedere al 
creştinului, convins că “turcirea” este un mare păcat (păcat pe 
care l-au comis de voie, de nevoie (când Turcul îi dădea să 
aleagă ce anume să-i taie : capul sau /pre/puţa), din interes, 
atâţia balcanici : albanezi, slavi de sud, rezultînd bosniacii, 
kosovarii) ; ci din al celui care... n-a trecut niciodată. 

Se vede că nu am organ pentru religie. 

Deci nici pentru trecere. 

Dat fiind că această carte va apărea şi în franceză, în Franţa, e 
necesar să le fac cititorilor un desen - eh, dacă s-ar putea o adevărată 
hartă... În lipsa ei, o desenez din cuvinte - şi încep aşa: 

În urmă cu 2000 ani, la nord-est de Marea Neagră... 

Nu. O iau dinainte ca Neagra să fi devenit o Mare : 

...Acum câteva mii de ani (doar mii ?) exista un mare lac - cam 
cât Caspicul - în vecinătatea mării numită acum Mediterana. Crescînd 
brusc nivelul mării, s-a produs un raz-de-maree, un tsunami din 
pricina erupţiei-explozie a unui vulcan din Ciclade ; dacă efectele au 
ajuns la sud-est până la gurile Nilului (provocînd pârtia în ape prin care 
au fugit Evreii din robia egipteană), ar fi putut provoca, la nord, debor- 
darea pământului care separa Marea de Lac. Atunci apele Mării s-au 
revărsat în Lac, al cărui nivel era cu câţiva buni metri, poate zeci, mai 
“jos”, astfel că tot ce a fost suflare de viaţă pe malurile lui a fost 
înecată, cetăţile înghiţite, supraviețuitorii căutîndu-şi salvarea pe 
muntele din apropiere : Ararat, cel pe care a eşuat Arca lui Noe. 

Acea catastrofă ar fi putut să fie Potopul. 

Continuu harta de cuvinte, revenind, în timp, la Anul Zero al 

românităţii, din primul mileniu înainte de Cristos : 

Pe o arie avînd la Est Marea Neagră şi Bugul (Borystene), isa la 
vest, Dunărea la sud, pe mijloc fiind străbătută şerpuit de curbura 
Carpaţilor, trăiau Dacii (sau Geţii), descrişi de Herodot ca “cei mai 
viteji şi mai drepţi dintre Thraci”. Câteva secole de înflorire şi de 
extindere geografică a Regatului dac l-a făcut să intre în conflict cu 
Imperiul Roman. Victoriile (oricum : ne-înfrângerile) Dacilor îl 
determinaseră pe Iuliu Cezar să pregătească o campanie “decisivă” 
împotriva Dacilor, în anul 44 î. C. - însă a fost asasinat. La scurt timp 
a fost ucis şi inamicul său Burebista, Regele Dacilor. Abia după 
un secol şi ceva - timp în care Romanii, bătuţi mereu de Daci, 
erau siliţi să plătească învingătorilor “subsidii” - în anul 106 d. C. 
Împăratul Traian l-a înfrânt pe Regele Decebal (care s-a sinucis). Cea 
mai mare parte ţării a fost cucerită, colonizată, rebotezată “Dacia 
Traiană”, apoi “Dacia Felix”. 

În 271, sub presiunea barbarilor (goți, gepizi, heruli, bastarni), 
armata şi administraţia romană s-au retras la sud de Dunăre. Din ceea 
ce fusese Dacia Romană au rămas castre, drumuri, temple, terme, 
arene, însă acestea au dispărut sub stratul gros, de nămol şi de cenuşă 
al Slavilor, ce au năboit peninsula balcanică, au sătenizat civilizaţia 
polis-urilor, au strivit sub şenilele tălpilor lor desculţe akademii şi 
monedă, religii şi filosofie, dezbateri în agora şi teatru, ştiinţă de carte 
- Şi scrisuri. 

Au supravieţuit revărsărilor pornite din mlaştinile Mazuriei de 
azi doar comunităţile originare de la (sau care au avut inteligenţa să 
urce la...) munte. Dintre urmaşii Thracilor : Dacoromanii şi Aromânii; 
dintre ai Illyrilor : Albanezii. În fine, Grecii - însă doar aceia care s-au 
refugiat, fie sus-la-munte, fie în Sudul Peninsulei Italice, în Sicilia, în 
Africa - şi la Massilia, colonie ionică - aceştia şi-au salvat, nu doar 
limba, ci şi scrisul ; Albanezii, Dacomânii, Aromânii şi ei “retrăgîn- 
du-se în sus”, şi-au păstrat, sub Slavi, sufletul şi limba. 

Se poate spune că în faţa tăvălugului nimicitor al civilizaţiei 
rurale slave, doar civilizațiile pastorale au supravieţuit. 


Altfel nu se poate explica perenitatea limbii dacilor latinizaţi. 

Limba (română) a conferit, în spaţiul unei “geopolitici” în perpe- 
tuă modificare, o uluitoare unitate trăitorilor numiţi de străini : blach, 
walat, walach, vlah, valah, voloh, vloh, ungro-vlah, ulak, ulaki 
(olachi)-romani, oláh, valaque - toţi termenii semnificînd : “roman” 

(Francezii vor fi ştiind acest lucru : termenul gaulois (sub forma: 
galois) vine din francicul walhisk = “roman”... 

În secolul XIV existau trei importante unităţi geografico-statale, 
populate de aceşti “latini orientali” ; două româneşti, independente : 

- Țara (Terra) Românească sau Muntenia (Valahia) la sud - a 
luat fiinţă în 1310, când Basarab I-ul a unificat cnezatele şi voievo- 
datele din dreapta şi din stânga afluentului nordic al Dunării, râul Olt 
(Alutus, Aluta) ; 

- Ţara (Terra) Moldovei, la est : Bogdan, voievodul Maramu- 
reşului (nordul Transilvaniei) nu a mai recunoscut autoritatea regelui 
Ungariei (1342), iar în 1359 a trecut Carpaţii spre Est şi s-a declarat 
suveran al “Moldovei”; 

La nord-est : 

- Transilvania, populată în proporţie de 80% de “olâh'-i şi 
ocupată de Unguri, aşezaţi în Panonia pe la anul 900, sub presiunea 
Monegolilor care-i alungaseră din Etelkiiz, un loc de popas, situat, pro- 
babil în Basarabia de azi, judecînd după toponimele rămase - de pildă 
Orhei (numele oraşului lângă care se află satul meu natal, Mana). 

De unde numele Moldova? 

De la râul cu acelaşi nume, izvorînd din Carpaţii de Nord 
(numele munţilor vine de la cel al unui trib dac : Carpii). 

La prima vedere Moldova pare a fi un cuvânt slav, mai ales că în 
împrejurimi există Bistriţa, Suceava şi ele afluente ale Siretului 
(Hyerasus, Seretus). Dealtfel, Smetana celebrează râul “Moldau” în 
poemul simfonic “Patria mea”. Atât că Moldau este numele german 
(Mold = pământ) al râului pe care Slavii (Cehii) îl numesc : Vltava. 
Că Germanii nu au avut cum boteza un râu din nordul ariei româneşti 
(decât dacă admitem că toponimia lăsată de Bastarni a supravieţuit 
peste un mileniu...) este limpede ; limpede şi faptul că Slavii, ocupînd 
văile şi câmpiile, au slavizat toponimele “joase” (deci, nu şi munţii !) 
- vezi şi Dâmboviţa, Ialomița, Glavacioc, în România, dar vezi şi în 
Grecia : Mândra, Levadia, Arahova, Grivena, Tyrnavos, etc... 

S-ar putea ca Moldova să nu fie (doar) termen slav : 

1. În baladele populare despre “Descălecatul Ţării Moldovei” 
este cântată o căţea, Molda, fruntaşa haitei de câini de vânătoare a unui 
prinţ din Maramureş, Bogdan : urmărind un cerb, a trecut munţii spre 
Răsărit - şi s-a trezit pe un pământ minunat, străbătut de un râu 
cristalin... În cinstea căţelei, râul şi pâmântul din jur au primit 
numele Moldova...; 

2. Limba Dacilor (din care s-au păstrat cca 160 termeni) face 
parte din grupul indo-european, subdiviziunea satem - ca sanscrita, 
iraniana, lituaniana, letona, prussiana, slava, illyra şi armeana (latina : 
din centum). Au rămas în limba română termeni esenţiali din limba 
dacă : vatră (foyer - ca în franceză, cu triplu sens : loc unde se face 
focul, casă, loc de origine) : baci (şef al ciobanilor, proprietar al 
turmei), balaur (dragon), moş (bărbat în vârstă, bătrân/ înţelept)/moşie 
(proprietate, pământ) moştenire, moştenitor ; părți ale corpului : buză 
(lèvre), grumaz (cou), ceafă (nuque) ; familie : băiat (garçon), copil 
(enfant), prunc (nouveau né) ; apoi strugure (raisin), butuc (cep de 
vigne, băche), curpen (sarment) (Dacii ajunseseră, în sec I î. C., atât de 
nesobri, încât Marele Preot al lor, Deceneu, i-a obligat să zmulgă 
toate viile... 

În toponimie, limba dacă folosea şi sufixul -dava : Buridava, 
Sucidava, Capidava, Petrodava, etc. Deci nu este deloc improbabil ca 
actualul râu Moldova să se fi numit, pe timpul Dacilor : Moldava... 

Fireşte, de la numele ţării, cel al locuitorilor : Moldoveni - de 
care aveau să-şi aducă aminte, nu ocupanţii ruşi ţarişti, ci comuniştii... 

Tot din cuvinte, desenată harta Ţării Moldovei : 

La vest era despărțită de Transilvania prin lanţul Carpaţilor 
Orientali ; la sud, de Ţara Românească, prin râul Milcov şi un fragment 
al râului Siret, apoi de Dunărea Inferioară, partea ei deltaică, până la 
Marea Neagră. De acolo încă 120 km spre est : litoralul, până la 
Limanul (Laguna) Nistrului. Unde exista - există şi azi, re-re-refăcută 
- ca o bornă de hotar între Europa şi Asia cetatea ioniană Tyras (întâiul 
nume grecesc al fluviului Nistru), ridicată în sec. VI î. C., devenită, 
succesiv : Asprocastron, Moncastro, Cetatea Albă, în româneşte, prin 
traducere în turceşte : Ackerman, apoi în ruseşte : Belgorod 
Dnestrovski. 

La est hotarul romanităţii a fost de totdeauna fluviul Nistru 
(Tyras, Nistros, Danastius) - şi nu Niprul (Borystenes), cum confundă 
Francezii (din pricină că ruşii au pus proteza D şi a rezultat : DNepr, 
DNestr - de ce nu şi DNeva ? ; sau DNIL, sau DNiemen ?). Hotar 
natural, al cărui mal drept (interior), a fost fortificat, începînd de la 
1400, sub Alexandru cel Bun, domnul Ţării Moldovei ; atunci au fost 
construite noi cetăţi, iar cea grecească, de la mare, a fost renovată, 
astfel că, de la nord la sud, pe malul drept al Nistrului, pe pământ 
românesc, au vegheat multe secole - şi au rămas şi azi cetăţile : Hotin, 
Soroca, (Orhei), Tighina, Cetatea Albă... 

Am pus între paranteze Orhei, pentru că, spre deosebire de cele- 
lalte, nu a mai rămas în picioare. Numele : Orhei vine de la maghiarul 
Varhely, care semnifică : fortificaţie, cetate. Or Maghiarii, alungaţi de 
Mongoli, au poposit pe actualul teritoriu al Basarabiei (Etelkiiz ?) în 
secolul IX. Oricum, la vreo 10 km de Nistru, pe afluentul său Răut a 
existat o cetate mongolă (tătară) ridicată după bătălia de la Kalka 
(1223, când au fost nimicite knezatele ruseşti), probabil în timpul 
Marii Invazii din 1241. Fortăreaţa era rudimentară însă, judecînd după 
rămăşiţele “domestice” părea destinată a deveni capitala (şi civilă) cea 
mai occidentală a Hoardei de Aur - drept care acolo s-a bătut monedă. 
Este semnalată, mult mai târziu şi “cetatea Orhei, în jurul căreia s-a 
constituit târgul Orhei”, sub Ştefan cel Mare, la 1469 - însă oraşul se 
află la 30 km de Nistru, deci nu a fost ridicată “în jurul” cetăţii tătare 
(numită azi : “Orheiul Vechi” - şi ale cărei ruine sunt vizibile). 

La nord graniţa era terestră, deci mişcătoare : Ţara Moldovei se 
învecina, când cu statele kievene, când cu Polonia, când cu Lituania 
(care, la un moment dat se întindea până la Marea Neagră, deci deve- 
nise “vecina de la răsărit”) ; apoi cu Imperiul Austro-Ungar care ocu- 
pase Galiţia şi nordul Ţării Moldovei, botezîndu-l : Bukovina ; în fine 
cu Imperiul Rusesc, cel venit, ca toate marile plăgi ale istoriei Europei 
(Hunii, Avarii, Ungurii, Tătarii) dinspre est - şi a atins Nistrul abia sub 
Caterina a Il-a, la sfârşitul secolului al XVIII-lea, mai exact : în 1792. 

Iar douăzeci de ani mai târziu, în 1812, aceeaşi Rusie a mai făcut 
un pas în Europa, răpind jumătate din Țara Moldovei, botezînd-o cu un 
cuvânt românesc : Basarabia, însă modificat à la française 
Bessarabie, stabilind - deocamdată - frontiera pe râul interior, aproape 
paralel cu Nistrul : Prut (Pyretus, Porata). 


Tot 15 iunie 


„„„lar eu, într-un articol din 28 februarie 2001 m-am războit cu 
“istoricii” români : 


LEXICONUL HUMANITAS 
După grosolanul fals istoric constituit de Addenda la traducerea 


românească a Cărţii negre a comunismului, în 1995, editura con- 
dusă de Gabriel Liiceanu, cel mai (veşnic) tânăr filosof la români - nu 

voi osteni să-l citez pe Virgil Ierunca - oferă cititorului român analfa- 
betizat de directorii de inconştiință încă o îngheţată fiartă purtind tit- 
lul : “Lexiconul negru” - subtitlu : “Unelte ale represiunii comunis- 
te”. 

Alcătuitoarea este una şi aceeaşi cu şefesa colecției “Procesul 
comunismului "şi cu iscălitoarea volumului Această dragoste care ne 
leagă (1998). În acela s-a ocupat, declarat, de soarta tragică a 
Ecaterinei Bălăcioiu, văduva lui E. Lovinescu, dar, după lupte secula- 
re de vizită ghidată prin arhivele “fostei Securităţi ”, cum îi zice însăşi 
tovarăşa în chestie, nu a adus nimic nou faţă de ceea ce ştia Monica 
Lovinescu despre mama sa înainte de decembrie 1989. În schimb (sic) 
a bucătărit un capitol : “Stelian Diaconescu (Ion Caraion)”, model 
strălucit de nelaobiectivism, de neştiism, de habarnamism, totul în 
slujba calomnierii poetului care nu se mai putea apăra. Am scris 
despre această murdară diversiune, în 1998, cinci texte, arătind, cu 
probe, nu doar ilimitata incapacitate a iscălitoresei volumului de a 
deosebi informaţia de dezinformaţie, dar am denunţat spiritul de 
turmă al cremei naţiei : Liiceanu, Manolescu, Adameşteanu, 
Grigurcu, Matei Călinescu, Cistelecan, Buduca, Alexandru George, 
Mihăieş, I.T. Morar, D.C. Mihăilescu, Pruteanu, Pleşu, Iorgulescu, 
Alexandru Niculescu ş.a., luaţi ca oile după berbecul “document tip 
Humanitas”, în campania condusă, nu chiar din umbră, de Monica 
Lovinescu. 

S-a dovedit: 

a. “izvoarele” de informaţie erau : 

1) jandarmul securist Eugen Barbu (0 ştiam) şi 

2) securistul drăgănist Mihai Pelin, autor de manuale de 
dezinformare intitulate : Cărţi Albe ale Ministerului Adevărului 
orwellian, în scopul nobil de a-i zăpăci pe şi aşa zăpăciţii duşmani ai 
poporului... ; 

b. deducţia lui N. Manolescu - fost critic literar, devenit doctri- 
nolog, iliescolog, pelinistolog, chiar grafolog ! (vezi-i opera “Dosarul 
Caraion”, România literară 7-10 aprilie 1999) în chestiunea “Virgil” 
s-a dovedit a fi o vulgară-strălucită falsă lecţiune... 

Numai că autorul-de-cărți român, chiar dacă, strâns cu uşa, 
acceptă că, în cutare împrejurare se înşelase şi îi înşelase pe cititori, 
nu-şi recunoaşte public eroarea, idioțenia, ticăloşia, iresponsabilita- 
tea - oricăte Apel-uri pentru votarea lui Iliescu ar semna el ! 

Peştele de la... titlu se împute : Lexicon înseamnă până şi în 

limba română : dicţionar, vocabular, lucrare însumînd cuvinte. Or 
filoloaga en tittre a lui Liiceanu improvizează un catalog de nume 
proprii! N-ar fi fost mai onest : Dicţionar de... (personaje)? Mai sim- 
plu, mai corect şi mai... actual : Nomenclator ? În schimb (?) Lexico- 
nul humanitastic este, cum altfel : negru ; aceeaşi “culoare” avea şi 
Cartea comunismului în a cărei Addenda /ocalizată istoria 
României contemporane era falsificată fără tresărire de cvadriga 
Liiceanu-Blandiana-Rusan-Onişor. Apoi : cere mai puţin efort - şi mai 
puțin curaj postrevoluţionar căutarea, găsirea culorii adecvate : roşu. 

Voi începe obiecțiile pornind de la bibliografie. Şi zic : este 
inadmisibil ca o editură împopoțonată cu deviza : “Sebastian, mon 
frère...” să scoată o lucrare de istorie a universului penitenciar 
românesc fără a aminti memorialişti şi memorii precum: 

1 - Bacu, Dumitru, Piteşti, centru de reeducare studenţească, 
Madrid, 1963 (lucrare clasică, de neocolit, a cunoscut şi o ediţie la 
Bucureşti, cu prefața lui Gh. Calciu) ; cel fel de “discuţii clarificatoa- 
re ” pretinde alcătuitoreasa Lexiconului a fi avut cu Monica Lovinescu 
şi cu Virgil lerunca, dacă eseul acestuia Piteşti porneşte - declarat - 
de la mărturia lui Bacu?; 

2 - Chioreanu, Nistor, Morminte vii, (Inst. European, 1992) - 
una din prea-puţinele mărturii scrise înainte de decembrie 89, cu mari 
riscuri, dealtfel i-a şi fost confiscată, 

3 - Dima, Nicolae, Amintiri din închisoare, Biblioteca 
asociaţiei Culturale Române, Hamilton, 1974 - cu certitudine a 
cunoscut şi ediţii româneşti, în România, 

4 - Mazilu, Gheorghe, În ghiarele Securităţii, Coresi, Freiburg, 
1983 ; 

5 - Merişcă, Costin, Tărâmul Gheenei, Porto-Franco, 1992, cu 
prefața autorului acestor rânduri - şi această mărturie a fost parţial 
scrisă înainte de decembrie 89, în România; 

6 - Dumitrescu, Grigore, Demascarea, Editura Autorului, 1978. 
- prima mărturie despre Piteşti scrisă de un “piteştean ” ; 

7 - Dumitrescu, Constantin, Cetatea totală : prima ediţie a 
eseului a fost în franceză, la Seuil, în 1979, cu o postfață de autorul 
rândurilor de faţă ; a avut ediţii în româneşte la Jon Dumitru, la 
Humanitas; 8 - Mircescu, Dumitru, 'Transhimeria, Eminescu, 
1991 - şi această mărturie a fost scrisă înainte de decembrie 89 ; auto- 
rul reuşise să călătorească la Paris prin 1987, dealtfel l-am cunoscut 
în casa Monicăi Lovinescu - în “discuţiile clarificatoare” nu a venit 


BASARABIA 21 


deloc vorba de acest ins ieşit din comun ?; 

9 - Novacovici, Doru, În România, după gratii, Jon Dumitru 
Verlag, München, 1982 (a cunoscut şi o ediţie în franceză, prefațată 
de autorul acestor rânduri); 

10 - loan D. Sîrbu - după răul obicei al citiților băieţi humanita- 
sioţi, la bibliografie întâlnim nume ca : Hannah Arendt (fără necesi- 
tate), Ţvetan Todorov - de ce nu şi Julia Kristeva? - şi Kadare, şi 
Kundera şi Petru Dumitriu, că tot sântem noi rezistenți prin cultură - 
dar nu al lui loan D. Sîrbu, imens scriitor şi extraordinar martor-măr- 
turisitor (pleonasm necesar : Românii sunt în stare să pretindă că ei 
au mărturisit... în gând - sau prin mijlocirea cumnaţilor lor). Sertarul 
său era plin în decembrie 89 - nu ca al Blandianei, nu ca al lui 
Manolescu, nu ca al Adameşteanei - nu ca al celorlalți clasici-în- 
viaţă...); 

[La “literatura de sertar” trebuie amintită Elvira Iliescu, din 
Constanţa - o cunoaşte bine inventatoarea “Lexiconului ”. Prin 1987, 
avînd şansa de a călători la Paris, încurajată de cele auzite la emisiu- 
nea Europei libere Teze şi Antiteze, Elvira Iliescu s-a prezentat la 
Monica Lovinescu, încredinţindu-i spre publicare Râsul, roman-pam- 
flet (vizîndu-i pe Ceauşeşti), scos peste graniţă cu ştiute riscuri. Din 
păcate Monica Lovinescu nu avea editură ; din păcate Elvira Iliescu, 
chiar dacă era primul scriitor român (cunoscut până acum, fiindă 
după război multe blandiane s-arată) care să fi scris, în România şi să 
fi scos în Occident un text, nu doar nepublicabil, ci de-a dreptul per- 
iculos politico-polițieneşte - nefiind cunoscută ca scriitor nu a fost 
menţionată printre cei pe care Momentul Decembrie 89 îi prinsese cu 
câte ceva - “duşmănos ” - în sertarl; 

11 - Urwich, Johann (Ferry), Fără paşaport prin URSS, 3 volu- 
me: 1976, 1977,1978, în ediţia autorului, München. Absența acestui de 
nepreţuit martor-şi-memorialist din bibliografia gulagoloagelor 
româncuţe este încă o probă de ne-vocaţie, de ne-profesionism - chiar 
după zece ani de exersare a “meseriei”. În ciuda numelui german, a 
sângelui şi unguresc, “Ferry” Urwich se simţise român - chiar şi la 
Miinchen, unde a fost vecin (şi contemporan) cu lon Ioanid. Din 
puținii bani câştigaţi ca muncitor necalificat, “Neamţul” Urwich a 
tipărit povestea vieții sale şi a camarazilor săi de suferinţă ; Românul 
Ion Ioanid, lefegiu la Europa liberă, a scris şi el povestea vieții sale 
(titlul i-a fost dat de Geta Dimisianu care l-a ciupit din/de la cartea 
mea Uşa noastră cea de toate zilele care-i trecuse prin mână în mar- 

tie 1970), însă nu a publicat-o, deşi avea bani să o scoată în ediție de 
autor ; a depus manuscrisul la Biblioteca română din Freiburg, iar 
dacă nu dădea şi peste el “revoluţia la români”, documentul ar fi 
rămas necunoscut şi în ziua de azi. Motivul bolnavei prudenţe carpa- 
tine : să nu-i sufere familia, în România. 

[Cu Ion Ioanid am avut o “încontrare ” la sediul Europei libere, 
prin 1984 : aflind că eu sânt autorul unor texte pe care le citise la 
microfon, ca un crainic salariat ce era, mi-a reproşat, cu glas tare, 
față de alți colegi de-ai săi, că... prea îl critic cu violenţă şi pentru 
orice pe Ceauşescu, care a făcut şi lucruri pozitive... (Acelaşi discurs 
- cu citate din Titus Popovici şi din Virgil Cîndea - mi-a ţinut, sur- 
priză!, Annely Ute Gabany - a fost şi ultimul...). L-am comunicat lui 
Ioanid : dacă găseşte că textele mele sunt “anticeauşiste”, el, ca 
cetățean-indignat (pe banii americanilor), să nu le citească la micro- 
fon, simplu! A mormăit, româneşte: «Ce ştii d-ta...» şi s-a îndepărtat.] 

Este uriaş numărul “uneltelor represiunii comuniste” reperto- 
riate: “peste 1700”. În acelaşi timp : nu neapărat prea-puţin(e), ceea 
ce ar vorbi tot despre cantitate, ci calitativ nesatisfăcător. Cum nu am 
fost consultat de alcătuitoreasă (fără modestie, mă întreb : să nu fi 
meritat?, sau, dacă voi fi meritat ca întâiul, cronologic, care a mărtu- 
risit în scris, el aflindu-se în România, trebuia să rămân şi în această 
treabă “contestat”, potrivit consemnului lansat de Monica Lovinescu 
în 1998, după intervenţiile mele în legătură cu calomnierea lui 
Caraion în Această dragoste... ?), cum din cărțile mele - publicate în 
România şi la Humanitas - nu au fost repertoriaţi toți ticăloşii, îmi 
îngădui să-i reamintesc aici pe securiştii “uitaţi ” de liiceni : 

- Achim (Mircea?) - probabil locotenent în 1965, când m-a luat 
în primire, de cum revenisem la facultate. Atunci, în 1965, “se ocupa” 
de Universitatea Bucureşti. Până în 1967, când am abandonat re-stu- 
diile, acest Achim m-a chinuit, convocîndu-mă la “sediile” lor : Aca- 
demia Comercială (clădirea veche), din Piaţa Romană, “biroul” se 
afla imediat în dreapta intrării principale ; Facultatea de Chimie, 
undeva, într-un birou din care se vedea, pe geam, Cheiul Dâmboviţei. 
În aceste “întâlniri” conducea ancheta un superior al său : Munteanu 
(2), mic, acru, bolnav de ficat. Nu am fost bătut, însă înjurat, amenin- 
łat, da. Scopul : să mă facă turnător. Nu au ezitat să mă şantajeze cu 
mama (bolnavă de scleroză în plăci). Dacă nu au reuşit, asta s-a dato- 
rat mai ales Anei Maria Năvodaru (cu care încă nu eram căsătorit). 
La fiecare “întâlnire ” programată cu o zi-două înainte ea mă urmărea 

de departe : la Academia Comercială se posta pe trotuar, cu ochii 
mereu la fereastra indicată de mine; la Facultatea de Chimie se plim- 
ba pe Chei, tot cu ochii la ferestre. Ca să scurtez “şedinţele ”, spuneam 
achimilor : 

«Dacă nu ies în cinci minute, nevastă-mea dă alarma!» 

Oricât de mari şi de tari erau (şi erau, porcii |), securiştii se 
speriau cumplit şi mă lăsau să plec - prefăcîndu-se că, nu-i aşa, ei mă 
dau afar’... Ultima intrevedere cu Achim a fost în vara anului 1968 : 
îmi fixase “întâlnire provizorie” în faţa magazinului Eva, din centrul 
oraşului. De acea dată Ana Maria a insistat - iar eu am acceptat - să 
fie şi ea prezentă. La ora fixată l-am văzut pe Achim : constatind că 
sânt însoţit, nu s-a apropiat, s-a prefăcut că pe altcineva aşteaptă el... 
După vreun sfert de oră în care Achim a tot aruncat încoace priviri 
nerăb-dătoare, arătîindu-şi ceasul, Ana Maria a pornit drept spre el şi 
a prins a-l apostrofa cu glas tare, încât trecătorii (întâmplător multe 
femei) s-au oprit : 

«Nu ţi-e ruşine, măgarule, să faci treaba asta împuţită ? Te ţii de 
curul oamenilor ? Ai făcut Politehnica la Timişoara - de ce mă-ta nu 
lucrezi cinstit, ca inginer, puturosule, leneşule ?!» 

După primele cuvinte, Achim a început a privi în jur, că adică nu 
lui i se adresa “nebuna”, apoi a dat să se îndepărteze - însă “nebuna” 
i-a aținut calea, strigind din ce în ce mai tare: 

«Nu ţi-a plăcut munca, de asta ai intrat la Securitate : să 
urmăreşti oamenii, să te ţii după ei, să încerci să-i faci turnători, neno- 
rocitule!» 

Achim, nemaipulind face pe “indiferentul”, a început să se 
apere, zicînd că nu înţelege de ce se leagă de el, că el nu are nici o 
treabă cu persoana care-l apostrofa... Era atât de zăpăcit - şi de înfri- 
coşat (cunoşteam spaima securiştilor încolţiţi - într-o celulă de 200 
oameni, în care uşa s-a închis, izbită de curent, în urma lor...), încât 
la un moment dat, uitînd că... nu ne cunoşteam, mi s-a adresat : 

«Dom Goma, vă rog să interveniţi | Potoliţi-o pe doamna...» Eu 
am ridicat din umeri, că nu mă bag (îmi convenea...). Atunci s-a petre- 
cut un miracol : trecătoarele, nu numai că s-au oprit şi au ascultat ce 
zicea fetişcana aceea, dar au început şi ele să-l ia la trei păzeşte pe 
“civilul” Achim, acuzindu-l că “se ţine după oameni, Să-i chinuie, ca 
pe timpuri (sic), în loc să meargă la şaibă şi la lopată”. Constatind că 
masele-largi-de-trecători îi erau nefavorabile, chiar ostile - Achim a 
şters-o, curajos-secureşte. De atunci nu m-a mai “contactat” nici un 

“organ” până la 1 aprilie1977, când am fost re-arestat. Pe Achim l- 
am revăzut - la Uniunea Scriitorilor, la Casa Scriitorilor : avansase în 
grad (era căpitan) şi în funcţie : nu se mai ocupa de studenţi, ci de 
scri-itori... L-am întrevăzut la Rahova, pe coridorul central, “intrat în 
alarmă "la (cond)ducerea mea spre un birou de anchetă... 

Absența lui Achim din Lexicon este tulburătoare. Să fi lucrat - nu 
Cenzura Securităţii ci Autocenzura Securizatului ? 

- Buzescu, maior, comandant al Securităţii Mediaş, în 1949. 
Îngrozitor de brutal, i-a rupt în bătăi pe ţăranii din comuna Buia, 
Târnava Mare, arestaţi şi căraţi cu camioanele în vederea colecti- 
vizării triumfale. L-a torturat pe tata, a bătut-o pe mama. 

- Paszty (Pasti ?) - locotenent de securitate la Mediaş, sadic-rece 
(Buzescu fiind un furios). L-a bătut pe tata, a bătut-o pe mama. 

Informaţiile acestea (Achim, Buzescu, Paszty) se aflau în 
Culoarea curcubeului, în Gherla, în Soldatul câinelui - editate de 
Humanitas ; apoi în Arta refugii, în Astra, în Sabina, în Roman 
intim...- volume editate în România, deci aflate la dispoziţia 
“cercetătorilor”. 

Mai departe : dacă în Lexicon figurează Pacepa, de ce nu : 

- Caraman (Mihai) ?, celebrul spion român în serviciul sovieti- 
cilor ? Cel care a provocat pagube imense în dispozitivul NATO, drept 
care a fost expulzat din Franţa, iar pe aeroportul Băneasa (Otopeni nu 
era în funcţie) a trecut direct din avionul de Paris în avionul pentru 
Moscova - dovadă strălucită de “independenţă” a lui Ceauşescu şi a 
Securităţii faţă de KGB... Reamintesc : “pensionarul Caraman” a fost 
reactivat în decembrie 1989 de Petre Roman şi de Brucan (Măgurea- 
nu l-a bine-consiliat pe Iliescu ; apoi, firesc, pe Constantinescu). 

Iar dacă figurează Caraman, drept este să nu lipsească : 

- Mitran (Costel), diplomat-securist, care, la Viena, i-a înmânat 
lui Gustav Pordea (agent al Securităţii în Franţa şi deputat european 
pe lista lui Le Pen) 500.000 dolari. A vuit presa franceză în 1984 de 
“Cazul Pordea” (apărat, de la Bucureşti, în Săptămîna, de V.C. 
Tudor). 

Mai semnalez, dintre gardienii de la Jilava : 

- Olaru (poreclit Băşică), sergent în 1957-58, o creatură scundă, 
blondă, cu ochi albaştri ; bătea fără motiv ; oligofren notoriu, 
incapabil să numere mai departe de 7 (“Kilenţ” de la Aiud era muuult 
mai evoluat : ajungea chiar până la 8, abia la 9 cădea, fulgerat); 

- Borş, sergent, înalt, osos, posomorit. Bătea şi el - rău. 

La Trâmbiţaşu (corect : Trâmbiţaş) alcătuitoarea scrie : “căpitan de 
Securitate, comandant al închisorii Făgăraş, de lângă Braşov ” (subl. 
m., P.G.). “Închisoarea Făgăraş” s-a aflat în centrul oraşului 
Făgăraş (în Cetate), şi nu “lângă Braşov” (acolo era închisoarea 
Codlea - care nu e chiar Făgăraş...) ; nu se poate spune nici : 
“Făgăraş, de lângă Braşov”. 

Fiindcă sântem la bibliografia cu găuri, am să vorbesc şi de 
mine. Este adevărat, sânt citat la multe “capitole-personaje”, însă 
extrasele numai din Gherla şi din Culoarea Curcubeului 77, 
Cutremurul oamenilor, ambele editate la Humanitas, în 1990. 
Conced : ar fi fost prea mult să pretind alcătuitoarei Lexiconului 
apărut la editura lui Liiceanu să consemneze adevărul potrivit căruia 
volumul Culoarea (nu Culorile..., cum greşit a tipărit Humanitas) 
curcubeului a fost imprimat, dat pe piaţă şi numaidecât (înainte de 
Prima Mineriadă, cea din iunie 1990), retras, depozitat, apoi în 1993 
trimis la topit la fabrica de hârtie Buşteni. Nu-i nimic, repet pentru a 
suta oară, am să re-repet: acesta a fost motivul supărării mele pe 
Liiceanu - în 1993, când am aflat din presă trimiterea la topit a unui 
volum de mărturie, nedistribuit, acesta a fost motivul rupturii definiti- 
ve de prietenii Monica Lovinescu şi Virgil lerunca : pentru că întâi au 
negat isprava editorului, apoi au acceptat că da, aşa a fost - dar au 
găsit-o “fără importanța”; pentru că apoi au organizat o echipă de 
“pedepsitori ai calomniatorului Goma”, alcătuită din Adameşteanu, 
C.D. Mihăilescu, Manolescu, Blandiana, Paler, Ed. Reichmann, 
Andrei Cornea, Gabriel Andreescu, Grigurcu, Damian Necula, 
Mircea Martin, Bianca Marcu-Balotă, Al. Ştefănescu, Dimisianu şi alți 
indignați de “insultele” mele la adresa marelui şi curatului editor 
Liiceanu. 

Dar nu e prea mult să atrag atenţia, în general, cititorilor, nu 
semnatarilor de cărţi de istorie : am publicat la Humanitas, în 1991, 
încă un volum de mărturii : Soldatul câinelui - nici el pomenit. 

În aceşti zece ani am constatat : dacă nu aminteşti, tu, autor; 
dacă nu re-re-re-aminteşti, tu, faptele tale, rezistenţii prin cultura soiei 
fabricanţii istoriei contemporane, în funcţie de (non) biografia lor de 
dezertori, de amnezici programatici, de colaboraţionişti cu condicuţă 
- omit, încearcă să şteargă şi urmele tale, ale celui care făcuseşi câte 
ceva - în comparaţie cu ei, inactivii, inerții, estetizanţii - până la 22 
decembrie 89. Drept care, fără jenă, (faţă de cine, jena : faţă de cas- 
tratul moral Manolescu ?, faţă de jefuitorii de cadavre Liiceanu, 

Blandiana, Adameşteanu ? - nici nu-i mai iau în seamă) - aşadar, ris- 
cînd să mă repet, am să consemnez şi aici adevărurile care, într-o 
comunitate normală, alcătuită din persoane normale ar fi trebuit să fie 
cunoscute - după o viaţă de activitate anticomunistă : Vor, nu vor 
confecţionatorii de “adevăruri istorice” bucureştioţi: am fost primul 
scriitor care a citit în public texte anticomuniste : 

- la 13 noiembrie 1956, la Universitatea Bucureşti - motiv 
pentru care am şi fost arestat şi condamnat ; 

- în prima parte a anului 1969, când la îndemnul lui Miron Radu 
Paraschivescu, am citit la Cenaclul de la Casa Scriitorilor fragmente 
“penitenciare” din romanul (trimis în Occident) Ostinato - drept care 
s-au ridicat şi au plecat (ca să nu care cumva să creadă Securitatea că 
ei, bieţii nevinovaţi, îmi scriseseră duşmănoasa carte...) prietenii şi 
colegii de puşcărie Nicolae Balotă, Ovidiu Cotruş, Marcel Petrişor. 

Pomenitul roman Ostinato (curajosul I.T. Morar de la Academia 
Caţavencu, i-a zis, de curând, cu un umor curat-dinescian - dar fără a 
semna : Prostinato) a fost scris în 1966 şi a apărut în 1971, simultan 
în germană (Suhrkamp), franceză (Gallimard), italiană (Rizolli - tra- 
dus, tirajul cumpărat de Ceauşescu), iar după un an, în neerlandeză 
(Bruna). Chiar de n-ar fi avut valoare estetică - dealtfel, la apariţia 
în româneşte, în 1992, România literară a lui Manolescu şi-a intitulat 
o cronică: “Cenzura scrie cărţi” - totuşi, i-ar fi putut interesa pe 
alcătuitorii unui “Lexicon” ca cel discutat, măcar pentru că în el erau 
călcate toate tabu-urile comuniste : răpirea Basarabiei şi a Bucovinei 
de Nord, colectivizarea, deportarea “'titoiştilor ”, jaful rusesc ; apoi : 
Securitatea, închisorile - şi reeducarea de la Piteşti. Acest catalog al 
ororilor comuniste din România, a apărut pentru prima oară într-o 
limbă de circulaţie, în Occident (încă o dată, şi pentru Doina Cornea: 
în 1971) - pe când eu, autor, mă aflam în România. 

Însă Ostinato a fost prima carte refuzată în Orient şi apărută în 
Occident în 1971 (în română : după 20 ani): 

În anul următor, în 1972: Uşa noastră cea de toate zilele - şi 
aceasta “cu probleme”, printre care colectivizarea forțată ; 

Gherla - al treilea volum al meu publicat în Occident (în fran- 
ceză şi în suedeză); a fost - pomenit de “Lexicon”, însă după obiceiul 
fabricanţilor de istorie cu voie de la Brucan, nu este pomenită data 
scrierii cărţii : 1972 ; se face trimitere doar la ediţia românească din 
1990 (18 ani mai târziu) şi nu se amintesc nici de frică “amănuntele”: 

1. În ediţia franceză (Gallimard, 1976) nu numai că erau scrise 


BASARABIA 27 


negru pe alb, în text, numele tuturor celor răi - începînd cu Groza şi 
cu Gheorghiu-Dej, Ana Pauker, Teohari, Drăghici, Kişinevski, tre- 
cînd la călăi ca Enoiu, Goiciu, la gardienii Şomlea şi Iamandi - dar, 
începind din octombrie acelaşi an, Europa liberă a transmis largi 
fragmente în lectura autorului aflat, repet, în România, la cheremul 
Securităţii - ceea ce a provocat trimiterea de emisari-scriitori în 
Occident : Ivasiuc şi Breban la München şi la Paris, Ţoiu şi Bălăiță 
la Stockholm, cu misia de a explica imperialiştilor că Goma nu are pic 
de talent - acesta fiind unicul motiv al supărării Organului 
Poporului... 

2. În aceeaşi ediţie (franceză) există o postfață de exact 30 
(treizeci) de pagini, intitulată “Le phenomene concentrationnaire en 
Roumanie”, semnată : “Virgil Ierunca”. Aşadar, în 1976 Virgil 
Ierunca a publicat pentru întâia oară în viaţa sa un text politic în altă 
limbă decât româna - mai spun o dată : text (politic) apărut în volu- 
mul meu Gherla. În acel eseu-postfaţă a existat, în sfârşit, într-o limbă 
de circulație, analiza, atât a universului concentraționar românesc - 
după cum indică titlul - cât mai ales a fenomenului Piteşti. 

În cerc : scrisă în România (1970-1971), publicată la Gallimard 
în 1977, la Bucureşti : în 1995. În cele 500 de pagini (motiv pentru 
care Alex. Ștefănescu a opinat (sic) - în România literară a lui 
Manolescu - că autorul posedă “arta exasperării cititorului”) este 
vorba, din nou, despre colectivizarea forţată, despre deportările în 
Bărăgan - dar şi despre mişcările de partizani din Munţii Făgăraşului. 
Cartea nu este pomenită măcar cu titlul în bibliografie. 

Gardă inversă este a cincea şi ultima carte scrisă în România şi 
editată în Occident (tot la Gallimard). Nici aceasta nu este citată de 
“istoriografia” de la Humanitas. 

De cum am ajuns în Franţa (noiembrie 1977), am scris volumul 
de mărturii Culoarea curcubeului, apărut la Seuil, în 1979 sub titlul 
Le Tremblement des hommes. 

A doua carte scrisă în exil : Patimile după Piteşti (1978-80). 
Varianta franceză (Les Chiens de mort ou La Passion selon Piteşti) 
a fost editată la Hachette, în 1981. Tot în 1981 a apărut în româneşte 
(editura autorului : Limite) Piteşti de Virgil lerunca. Textul autonom 
era dezvoltarea, atât a capitolului din Postfaţa la cartea mea Gherla 
(Gallimard) 1976 cât mai ales a Postfeţei (9 pagini) ediţiei franceze a 
Patimilor după Piteşti - care postfață avea să existe şi în varianta 
neerlandeză (Het Vierkante ei | Oul cubic], Elsevier, 1982) însă nu 

şi în cea germană (Die rote Messe, Thule, Koln, 1985). 

Atâtea detalii ca să repet ce s-a ştiut - şi s-a uitat cu metodă: 
între Virgil Ierunca şi mine nu a existat “concurență” în chestiunea 
consemnării tragediei de la Piteşti. Aveam fiecare cartea lui Bacu 
(“Biblia”); eu povestisem - în mai multe rânduri - ceea ce ştiam din 
gura “piteştenilor” cunoscuţi în închisoare, în deportare (Ştefan 
Davidescu, Mircea Şoltuz, Romul Pop-Bimbo); ei îmi încredinţaseră, 
în vederea scrierii... Piteştiului meu - transcrierea unei mărturii 
făcută la Paris, de “cineva care nu a fost la Piteşti, dar ştie de la 
piteşteni ” (identitatea acestuia mi-a rămas necunoscută până după 
moartea lui... Ovidiu Cotruş). O primă variantă fusese o tentativă de 
eseu-istoric - de care nu am fost mulțumit, am încercat “pătrunderea 
în adevăr prin ficţiune”. Virgil Ierunca şi eu ne consultam în perma- 
nenţă - sub ochiul vigilent al Monicăi Lovinescu. Dovada altruismu- 
lui: invitația mea adresată lui lerunca de a se folosi de vehicolul carte- 
în-franceză (Gherla, Les Chiens de mort), pentru a-şi face cunoscut 
- fie şi parțial - textul său despre Piteşti. lar când fragmente din 
Patimile... au fost transmise la Europa liberă (în lectura mea) aces- 
tea au fost găzduite în emisiunea sa “Pagini uitate, pagini cenzura- 
te...” şi prezentate de el însuşi. Încă o dată : în nici un moment - înain- 
te de decembrie 1989 - nu a existat între noi vreo animozitate... 
piteştială, din contra, am simţit în permanenţă complicitatea în soli- 
daritate a lui Virgil şi a Monicăi. Ce s-a întâmplat după aceea (înce- 
pînd din ianuarie 1990) este o chestiune căzind în responsabilitatea 
lor şi numai a lor. 

Oricum, Lexiconul humanitastic nu aminteşte cartea mea (care, 
în România, a cunoscut două ediţii) Patimile după Piteşti, nici post- 
fețele lui Ierunca (publicate în 1976, în 1981, în 1982 în franceză şi 
neerlandeză) purtate de volumele mele Gherla şi Les Chiens de mort. 

Dacă alcătuitoarea va invoca faptul că Patimile după Piteşti 
este o carte de ficţiune, o voi îndrepta, atât spre Gherla mea, cât şi 
spre Pe Muntele Ebal de Theodor Mihadaş ; spre la-ţi boarfele şi 
mişcă de Oana Orlea şi spre Fortul nr. 13 de Marcel Petrişor - volu- 
me care, şi ele, în haina “ficţiunii ”, constituie mărturii (Şi au fost cita- 
te ca atare). 

Alcătuitoarea lexiconului ne asigură, în Cuvântul Autorului, că 
a purtat “discuţii clarificatoare” cu Monica Lovinescu şi cu Virgil 
Ierunca. Nu cred că a avut astfel de discuţii despre Piteşti - dovadă : 
modul în care este alcătuit Lexiconul, punind în aceeaşi oală - deci pe 

acelaşi plan - călăi şi victime devenite, prin constrângere, torționari 
ai colegilor de suferinţă. 

Ca de fiecare dată când improvizații istorici treziţi la 22 decem- 
brie 89 fix încearcă sinteze sau analize ale unor fenomene - ca de pildă 
Piteştiul - este vădită incapacitatea lor de a judeca corect - iar 
“corect”, în istorie (mai ales în istoria teribilă a teribilului secol al 
douăzecilea) înseamnă a avea şi inimă, nu doar cap ; a dovedi şi com- 
pasiune (ei, da: o valoare morală 1), faţă de cei care doar “aparent” 
sunt călăi - în fond, tragice victime - ca studenţii de la Piteşti. 

Această nesimţire etică (egalată doar de o perfectă incapacitate 
profesională, dublată de o slugărnicie dintre cele mai băloase faţă de 
“fosta Securitate”, faţă de marea favoare făcută de securiști ca 
Măgureanu şi faţă de turnători îmbătrâniţi în rele ca epigramistul 
MAI Quintus) am întâlnit-o pentru întâia oară la autorii volumului 
intitulat Memorialul Ororii editat de Vremea. Mi-am spus opinia 
despre acest monstru editorial, textul a fost inclus şi în volumul 
Scrisuri, Nemira, 1999. Degeaba. Acum înţeleg, resemnat, că, aşa 
cum nu li se cere muţilor să recite din Eminescu, surzilor să audă 
muzica lui Lipatti, nici orbilor să se bucure de lumina tablourilor lui 
Țuculescu, tot aşa nu li se poate cere să scrie istorie unor indivizi care 
nu ştiu ce e cronologia şi cu ce se mănâncă ea, imaginindu-şi că un 
purcoi de documente constituie o sinteză căreia îi lipseşte doar 
semnătura autorului... 

Atâta timp cât despre reeducare în general, despre cea de la 
Piteşti în special “sintetizatorii ” vor îngrămădi documente, fără dis- 
cernământ, fără dorinţa de a pătrunde fenomenul - nimic bun, nimic 
corect, nimic drept nu se va scrie, în nefericita Românie, comunitate 
fără hârtii. Din acest punct de vedere - al neprofesionismului strigător 
la cer şi al nepăsării etice - Lexiconul de la Humanitas, din 2001 nu 
se deosebeşte de Memorialul Ororii de la Vremea, din 1995. 

Orice încercare (eseu) despre universul penitenciar comunist şi 
despre tortură (fie ea doar a trupului) este obligată a face, dintru înce- 
put, deosebirea dintre victimă şi călău ; obligată să definească victi- 
ma ca acea persoană supusă persecuțiilor, torturilor, tentativelor de 
a fi zdrobită sufleteşte, de a fi “întoarsă ” (prefăcută din victimă călău 
al propriilor camarazi de suferinţă - ca la Piteşti, ca la Gherla, ca la 
Aiud în 1961-64) ; să fie definit călăul ca acela care, uzînd, abuzînd de 
ilimitata putere politico-poliţienească deţinută într-un regim dictatorial 
teroristo-comunist, a persecutat, a umilit, a înfometat, a privat de asis- 

tenţă sanitară şi medicală, a torturat, a “reeducat” (aici în sensul de a fi 
mânjit, de a fi maculat victima, de a-i fi interzis “statutul de martir”) - 
toate acestea, nu doar din sadism înnăscut şi câştigat - ci şi pentru pro- 
fit material. La urma urmei, deosebirea dintre victimă şi călău este 
operată de plată ; de salariul pe care securistul - fie anchetator, fie 
gardian - îl primea : pentru a persecuta, a umili, a tortura, a ucide. 

Este de neînțeles, de neadmis că persoane instruite, citite, sensi- 
bile, bine-crescute, în faţa unui “fenomen” ca reeducarea se dovedesc 
neînstare de o evaluare normală (a anormalului) ; de o percepere 
morală a violent-amoralului ; că sunt lipsite de necesara lărgime de 
spirit care să îngăduie apropierea de monstruozităţile de la Piteşti şi 
cu - am mai spus, repet : compasiune. Să aduni, într-un Catalog al 
Răului, al Răilor, de-a valma, atât călăi, criminali născuţi ori făcuţi - 
oricum, pentru asta plătiți - cât şi victime care, tocmai, pentru că au 
fost victime peste marginile omenescului, în cele din urmă au cedat şi 
şi-au torturat colegii - dovedeşte completă afonie etică, absolută inca- 
pacitate profesională. 

Este adevărat : nefericiţi ca - în ordine alfabetică : Bogdănescu, 
Calciu (care nu este menţionat), Diaca, Leonida Titus, Livinski, 
Mărtinuş, Nuti Pătrăşcanu, Păvăloaie, Popescu Aristotel, Popescu 
Gheorghe, Popovici Cornel, Romanescu, Sobolevski, Stoian, 
Șerbănescu, Voin - au făcut rău, au umilit, au torturat - au ucis. Dar : 

1. De ce au făcut ceea ce au făcut ?: din plăcere ? - NU : din 
(teribilă) constrângere - pornită de la, supravegheată de Securitate ; 

2. Ce recompense au primit “torționarii” (apud Humanitas), în 
afară de încetarea, nu definitivă, a torturilor îndurate de ei înşişi) : 
salariu de securist, de 5-10 ori mai mare decât a unui profesor uni- 
versitar?, apartament confortabil la oraş?, slujbă grasă şi pentru 
nevastă, şcoli bune pentru copii ?, decoraţii pentru “Apărarea 
Orânduirii de Stat”? 

Dintre nefericiţii pomeniţi mai sus mulţi au fost executaţi - de 
ce?- aceasta trebuie să fie întrebarea primă a cercetătorului. Cu 
excepția lui Țurcanu (el nu fusese torturat înainte de a tortura), cu toţii 
trecuseră prin chinurile iadului-pe-pământ. Unii “rezistaseră ”, 
murind, alții cedînd - în diferite “grade”. De ce nu a fost executat nici 
un securist dintre cei care imaginaseră, puseseră la cale, suprave- 
sheaseră reeducarea: Nikolski, Teohari, Drăghici, Sepeanu ? Între- 
bare retorică. Dar de ce a fost executat Cobâlaş - care nu a reeducat, 
nu a fost reeducat - nici n-a călcat prin Piteşti ? - iată a doua între- 

bare, la care trebuie să răspundă, nu “fosta” - ci : Securitatea. 

Judecarea monstruozităților “reeducării "să plece de la postula- 
tul: 

Vinovat de teroarea exercitată asupra românilor începînd de la 
23 august 1944 este (şi rămâne) comunismul rusesc impus în România 
- prin unealta ei, Securitatea - punct. 

Nu-i este îngăduit nimănui (fie acela cercetător, fie doar amator 
curios) să se apropie de fenomenul reeducării cu “obiectivitate 
ştiinţifică”. Nu există, în materie de monstruozitatea a represiunii 
securiste, nici răceală-ştiinţifică, nici privire obiectivă - cum adică : 

a) să-mi ceară mie, urmaşii lui Buzescu de la Mediaş să judec 
“obiectiv” faptul că tatăl lor l-a torturat pe tatăl meu ?, că a bătut-o 
pe mama mea (împreună cu Paszty) ? ; 

b) să fiu, eu “obiectiv” (ca Pleşu, ca Breban - care ştiu ei ce ştiu 
când cer, de peste un deceniu, reconciliere-naţională...), faţă de Ion 
Iliescu ?- cel care “mie-personal” nu mi-a făcut vreun rău : în 1956- 
58, când el activa puternic în Echipa Morţii şi exmatricula studenţi, eu 
eram deja... la adăpost, citeşte : arestat ; nici în decembrie 89, nici în 
ianuarie, nici în martie, nici în 13-15 iunie 1990 nu am suferit (perso- 
nal...) de pe urma acţiunilor lui (fiindcă nu mă aflam în România) - 
însă nimeni nu are dreptul să “ierte” pe cineva pentru răul făcut alt- 
cuiva (să-l ierte Dracu’ 1). Datoria, obligaţia noastră : să nu uităm! 

De “materia Piteşti” este, nu doar indecent, dar blasfematoriu 
să te apropii (întru studiere ştiinţifică...) precum ciungul etic Ştefan 
Borbely (cel care cerea foştilor deţinuţi să-i producă lui mărturii scri- 
se “la fața locului” şi nu... după ce ieşiseră din închisori 1); precum 
colhoznicele de la ed. Vremea, comiţătoare ale volumului Memori- 
alul ororii ; precum individa care a pornit să scrie despre mama 
Monicăi Lovinescu şi s-a trezit făcînd din Caraion un turnător ordinar 
(alimentată de veninul Monicăi Lovinescu şi rezemată pe “informa- 
țiile” peliniste), iar după trei ani recidivează, intrînd cu gumarii ei de 
găinăreasă-fruntaşă în Catedrala Suferinţei Românilor : Piteşti. 

De Piteşti nu ne este îngăduit să ne atingem, decât după ce 
ne-am cutremurat : 

«Şi dacă, Doamne-fereşte, aş fi fost şi eu la Piteşti?...» 

Pentru absenţa din Lexicon a lui Calciu Gheorghe - reeducat la 
Piteşti şi reeducator temut, mai ales la Gherla, unde era supranumit 
“Copilul lui Goiciu ” (vezi mărturiile unor victime, precum şi a lui D. 
Bacu - dar numai în prima ediţie) să răspundă alcătuitoreasa şi editu- 

ra liiceană. Ca şi pentru tăcerea suspectă în legătură cu Gelu Voican 
Voiculescu-Sturdza - chiar aşa : sunt prezenţi Chiţac, Domşa, Macri, 
Vlad - şi nu criminalul Voican-Sturdza, autor a numeroase asasinate? 

Dacă lipseşte Calciu, este repertoriat Leonida Titus şi greşit 
înregistrat astfel : “foştii camarazi cred că a pierit odată cu Țurca- 
nu”... Sânt în măsură să corectez : Leonida Titus trăia, în 1991, în 
Iaşi: mi-a scris o scrisoare indignată, protestînd împotriva “calomnii- 
lor” proferate împotriva lui “în aşa-zisa carte Patimile după Piteşti ”. 
Scrisoarea a apărut, cu prezentarea şi cu titlul dat de V.C. Tudor, în 
foaia securistă România Mare. [În aceeaşi perioadă şi în acelaşi 
periodic oligofreneticul VCT îi lua apărarea turnătorului notoriu 
Anton Barbu (Panaghia) - care apare în volumul Gherla]. 

Faţă de erorile şi de calomniile din Această dragoste... (îl acu- 
zase de conivenţă cu Securitatea pe lon Caraion), alcătuitoreasa 
Lexiconului adoptă, acum, tăcerea... La Merce Ilie notează: 

“Se ocupa de scriitori. În legătură cu acest specific al muncii 
lui, a fost intens mediatizat în perioada postrevoluţionară ca agentul 
care a distrus reputaţia lui lon Caraion. Instrumentind în februarie 
1982 publicarea în revista Săptămîna a dubioaselor colaje de însem- 
nări personale, extrase din procese verbale de anchetă, denunţuri şi 
alte documente greu de identificat (s. m., P.G.) după plecarea din țară 
a poetului fost deţinut politic, Ilie Merce l-a împiedecat pe acesta să se 
alăture grupului de ziarişti de la Europa liberă”. 

Se observă, pe de o parte, neruşinarea cu care, acum, calomnia- 
toarea-şefă a lui Ion Caraion nu pomeneşte de rolul său odios, ca 
instrument al Monicăi Lovinescu în declanşarea monstruoasei 
cam-panii de ură şi de minciuni, în 1998 - atunci izvorul informativ 
era, nu Merce Ilie, ci Pelin Mihai, deloc pomenit în Lexicon - din 
el s-au adăpat orbeşte Manolescu, Adameşteanu, Liiceanu, Matei 
Călinescu, Alexandru Niculescu, Cistelecan, Grigurcu...; pe de altă 
parte sare în ochi (şi în urechi) limba de lemn “mânuită ” de filoloaga 
humanitasnică. 

Dacă în legătură cu Caraion doar “nuanţează”, în acelaşi 
Cuvânt al Autorului, autoreasa perseverează în eroare : 

În 1998 (în Cotidianul din 29 septembrie, dar şi în România 
literară din 7-13 octombrie), protestase împotriva Scrisorii mele 
deschise adresată lui Gh. Grigurcu în chestiunea calomniilor la 
adresa lui Caraion - atunci, printre alte cretinii, expectora : 

“Vorbesc de Monica Lovinescu, amintindu-vă că a fost bătută 

până aproape de mutilare, pentru vina de a vă fi scos din ghearele 
securităţii mult mai devreme decât v-ar fi scos norocul (...)” 

La aceste acuzaţii idioate îi răspundeam, totuşi (vezi Jurnal de 
apocrif, Dacia 1999, pp 426-429) : Monica Lovinescu fusese atacată 
de doi palestinieni, la Paris, în 18 noiembrie 1977, pentru vina de a fi 
atacat Familia Ceauşescu, nu pentru aceea de a mă fi scos pe mine din 
ghearele securităţii; apoi : eu, scosul-din-ghearele... aveam să ajung 
în Franţa două zile mai târziu, în 20 noiembrie... - deci după... 

Dar neamul rău nu piere, relele obişnuinţe nu dispar - iată ce 
scrie aceeaşi humanitasioată (nu doar legitimată, ci încurajată să 
persevereze în erori, de îndatoraţii lui Liiceanu şi ai Monicăi 
Lovinescu), în 2001, pag. 7 din “Cuvântul autorului ”: 

“după expulzarea opozantului Paul Goma, după ce-i promi- 
sese acestuia un semn că «braţul înarmat al poporului e lung» 
Securitatea a trimis un comando s-o bată până în pragul morții...” 

O singură frază, mai multe neadevăruri : 

1. “Opozantul” în chestie nu a fost expulzat - a scris-o, a re- 
scris-o, însă la Humanitas cărţile nu se citesc, doar se imprimă (iar 
cele care nu plac tovarăşilor Brucan, Petre Roman, şi banditului 
Sturdza- Voican sunt topite) ; 

2. Ce spuneam de incapacitatea românilor de a se descurca nor- 
mal în cronologie? - nu după (subl, mea, P.G.)... fie şi “expulzare”, 
(a mea) a fost bătută Monica Lovinescu, ci, ca să zic aşa : din contra 
- aşa cum scrisesem limpede în 1998 : înainte - mai scriu o dată, pen- 
tru cititorii dezinformaţi consecvent de informatorii de la Humanitas. 

Paul Goma 


P.S. Vai de românii care au făcut istorie ! Dacă au supravieţuit 
constatat că nu pentru “revoluţia din decembrie 89” îşi sacrificaseră 
tinereţe, sănătate, familie ; de la o vreme au nefericirea de a afla că 
faptele lor sunt consemnate cu neînțelegere, cu nesimţire, ba chiar cu 
dispreţ de către  profitori-de-război,  rezistenţii-prin-cultură 
Blandiana, Rusan, Adameşteanu, Liiceanu şi ai săi “istorici” care de 
care mai onişor şi mai iscălitoreasă ; tovarăşele de la Vremea, ca şi 
semnătoreasa “Lexiconului ”, nu au învăţat nimic din erorile trecute, 
au recidivat cu volumul Reeducarea de la Aiud. Bietul Petre 
Pandrea: ca Blaga, ca Arghezi şi el a fost bătut de Dumnezeu cu mâna 
fiicei iubite! 

16 iunie 


Să nu fiu întrerupt, să nu mi se atragă atenţia că m-am rătăcit, că 
despre soarta-unui-singur-om trebuie să scriu eu : despre prizonierul 
sovietic la Afgani - şi nu despre soarta-unui-scriitor-exilat-în-Franţa. 

De acord : prizonier-la-Afgani, sovieticul ostaş al Armatei Roşii. 
Întrebare : Dar de unde, din care ţară cotropită de Ruşi, ocupată de 
Ruşi, martirizată de Ruşi provenea acel soldat-sovietic ? 

Răspuns : Din Republica Socialistă Sovietică Moldova. 

Întrebare : Ce este, în realitate, această Sovietică Republică şi 
cine a locuit-o, din, cum se spune “negura veacurilor” ? 

Răspuns : Jumătate din Țara Moldovei, răpită de Ruşi, la 1812 ; 
provincia românească Basarabia, zmulsă de Sovietici în iunie 1940. 

Toate aceste “amănunte” sunt absolut necesare înţelegerii. Dacă 
cineva nu este interesat de această “chestiune” - să arunce cartea, 
degrabă. Nu ţin să am mulţi cititori. Puţini - dar cititori, nu răsfoitori. 


Ajuns aici, câteva cuvinte despre... cuvinte. 

Ruşii, care au dat mari, uriaşi prozatori (şi poeţi, însă aceştia 
pierd mult dacă sunt scoşi din limba lor), au fost de totdeauna şi temuţi 
mânuitori de cuvinte mincinoase (altfel spus : “diplomatice”), desti- 
nate a-l înşela pe “celălalt” în permanentul război de des(în)cercuire pe 
care îl duc de când se ştiu. Numai în ultimele decenii Ruşii au lansat în 
Occident trei “cuvinte”, toate trei în mod deliberat fals traduse, în 
ne-rusă, pentru intoxicarea “duşmanului” : glasnosti - care nu 
semnifică “transparenţă”, cum li s-a explicat occidentali lor - iar ei, 
politicoşi, au acceptat) ; perestroika - care nu înseamnă doar 
“re-construcţie”; şi refuznik - care nu se traduce cum s-a pretins : 
“cel care refuză sistemul sovietic”, ci... cu totul altceva : “cel căruia 
i s-a refuzat viza de emigrare spre Israel”. 

În categoria “strămoaşelor” lingvistico-politice intră cuvântul 
Bessarabia - cu 2 s, sunînd... franţuzeşte, pentru a da impresia că 
Rusul nu este cu nici un chip amestecat în această înşelătorie, deci nu 
trage nici un profit din ea. Istoria adevărată este : 

La 1350 domnul Ţării Româneşti, Nicolae Alexandru (fiu al lui 
Basarab I-ul), după o campanie împotriva Tătarilor, pe care i-a bătut 
şi i-a alungat “dincolo”, adică la est de Nistru, a consemnat în docu- 

mente scrise şi desenate (hărţi) un mic teritoriu, de circa 4.500 kmp. 
aflat între nordul gurilor Dunării şi afluentul său, Prut (Pyretus), ca 
“Basarabia” - fireşte, de la numele dinastiei sale : Basarab. În unele 
hărţi din sec. XVI apare : “Bessarabia (Pars)”, localizată tot în 
unghiul dintre Prut şi Dunăre. 

Caterina Il-a a Rusiei era “protectoarea” lui Voltaire, a lui 
Diderot ; contra multor favoruri, cu precădere pecuniare, a primit la 
rându-i favorurile acestor “directori de conştiinţă” cum se zice azi. Pe 
calea... imperială deschisă de aceşti prestigioşi călători, după 
Revoluţia din 1889 mulţi nobili, militari, ingineri ori doar aventurieri 
(şi) francezi au căutat adăpost şi au făcut carieră în Rusia cea ducînd 
lipsă de specialişti în modernizarea imperiului, acţiune începută de 
Petru I. Printre aceştia a fost şi ducele de Richelieu (Armand 
Emmanuel de Plessis), fugit de Revoluţie, ajuns în Rusia în acelaşi an, 
1789. S-a pus în slujba țarinei, care i-a încredinţat administrarea guber- 
niei sud-vestice recent (1792) cucerită de la Tătari. Pe locul unui sat de 
pescari, Hagi-Bei, după planurile lui Richelieu şi a echipei sale de 
specialişti francezi (printre care De Rubas şi Langeron) a fost ridicat 
cel mai important port meridional al Rusiei. Francezii în slujba Rusiei 
Eterne aveau o solidă cultură clasică, drept care au botezat noua 
aşezare : Odessa - “de la antica cetate elină Odessus ”. Ce contează că 
Odessus fusese, într-adevăr, o colonie ioniană, însă nu acolo unde o 
arătau francezii, ci... la cu totul altă pagină - departe, la peste 400 km. 
în linie dreaptă, spre sud, pe locul numit : Obzor, în Bulgaria de azi, 
între Varna şi Burgas, Ruşii nu ţineau seama de adevărul istoric, ei se 
bucurau de profitul geopolitic. 

Ducele de Richelieu s-a întors în Franţa abia după Restauraţie 
(1815), deci se afla şi în slujba ţarului Alexandru I, cel care, la 1812 
(1), profitînd de situaţia critică a lui Napoleon, a răpit pur şi simplu 
jumătatea estică a Ţării Moldovei (am mai spus-o ? - am s-o mai 
spun !), cu ajutorul neprecupeţit al generalului Langeron, cel care a 
manevrat din umbră tratativele de la Giurgiu cu Turcii în calitatea sa 
de aghiotant şi consilier al lui Kutuzov. Urmarea se cunoaşte : noua 
frontieră dintre Moldova şi Rusia “s-a mutat” mai la vest, pe râul 
interior Prut. Fireşte, raptul celei mai bogate părți a Moldovei (cea 
dintre Prut şi Nistru) nu a fost un “accident”, ci o constantă tactico- 
strategică rusească : peste un secol şi aproape jumătate, în iunie 1940, 
deasemeni profitînd de situaţia, nu doar critică, ci catastrofală a 
Franţei, protectoarea României, (capitulase în faţa Germaniei), Rusia 

(sovietică, e drept, dar aceeaşi putere imperialistă) a re-răpit 
“Basarabia” şi în acelaşi preţ, Bucovina de Nord şi ţinutul Herţa... 
(Ţărilor Baltice au fost înghiţite, “înglobate”, vorba istoriografiei 
sovietice - în totalitate, deci, în marea lor nefericire, măcar astfel şi-au 
putut păstra identitatea). 

Dealtfel, tot după planurile ducelui de Richelieu a fost trasată 
noua-viitoare capitală a oblastei (provinciei) în centrul geografic al ei, 
pe locul vechiului târg moldovenesc Chişinău, menţionat prima oară la 
1436. Aşa cum au botezat Estul Ţării Moldovei : “Bessarabia” aşa au 
rusificat românescului Chişinău (toponim semnificînd : “[locul cu] 
izvor ţâşnitor”, artezian, jet - rădăcina fiind : chiş, palatalizare a lui 
piş=(pisse) în... Kişiniov ! 

Presupun că ducele de Richelieu, guvernator al Odessei sub trei 
țari : Caterina a Il-a, Pavel I, Alexandru I şi echipa de strategi- 
cartografi-dezinformatori-diversionişti ţarişti, francezi aflaţi sub 
conducerea sa, lucrînd la reprezentarea (topoygrafică a viitoarelor 
teritorii ruseşti, încă înainte de 1812 !, a(u) găsit în documente 
denumirea Basarabia (cea de la 1350) - de multă vreme ieşită din uz 
- şi a(u) operat două falsuri : 

- un fals toponimic : din denumirea românească : Basarabia 
(de la numele de persoană Basarab) a făcut... Bessarabie (dublarea 
s-ului şi e-ul final : marca indelebilă franceză), denumire care, “la o 
adică” ar fi fost tradusă (din rusă, fireşte !): “Fără Arabi”... Traficare 
grosolană, însă adânc profitabilă ruşilor : “fără” ar fi trebuit grafiat : 
“bez”, nu “bes” ; cât despre “Arabi”... nicicând nu le-au spus Ruşii 
Turcilor - nici Tătarilor : “Arabi”. Această manipulare a cuvântului 
avea să fie repetată în anii lui Gorbaciov, mai ales cu termenul 
“glasnosti” echivalat cu “transparenţă” (de unde... transparenţă ? de la 
Glas, care, în limbile german/ic/e se traduce prin... sticlă? - când în 
rusă, glas semnifică : voce!); astfel o semnificaţie onestă în rusește, 
anume : (starea) de a da, de a căpăta glas, voce, cuvânt, rostire 
(cui/cine? fireşte, cei/celor care nu au... - deci : libertate de expresie) 
a fost prezentată ca... “transparenţă”; 

- un fals topografic : teritoriul numit în secolul al XIV-lea 
Basarabia se întindea pe o suprafaţă de cca 4.500 km. pătraţi - şi se 
afla în sudul Ţării Moldovei - deci, pe hartă, denumirea lui era scrisă... 
orizontal ; pe harta confecţionată de cartografii francezi în slujba 
Imperiului Rus, aflaţi sub conducerea ducelui de Richelieu 
Bessarabie, numele viitoarei oblasti (apoi, din 1825 : gubernie) 

rusească a fost grafiată/trasată pe o linie pornind de la nord spre sud, 
cu o uşoară curbură, urmărind forma ținutului - care, acum, măsura de 
zece ori mai mult decât Basarabia: 45.000 km. pătraţi. 

În legătură cu orientarea nord-sud a acestei unităţi geopolitice : 

Niciodată Ţara Moldovei nu a fost străbătută de “frontiere” 
interne verticale, orientate nord-sud, deşi cursurile de apă, în majorita- 
te, urmează această direcţie. Moldova avea încă din secolul XIV, o 
Țară de Sus (la nord), o Țară de Mijloc şi o Țară de Jos, în sud. Se 
vorbea despre “Moldovenii de la Nistru”, însă niciodată nu s-a spus şi 
nu s-a scris : “Moldova de la Nistru”; rar de tot : “Moldova dintre Prut 
şi Nistru”, râul interior Prut, curgînd de la nord spre sud, nu separase 
vreodată unităţi administrative mici (plase), nici mijlocii - judeţe - pe 
ambele maluri ale sale existînd, călare, cel puţin treizeci de aşezări. 


[Fiindcă se vorbeşte atâta, azi, de “Republica Macedonia” : 

“Macedonia” (capitală : Pella) exista în sec. VIII î. C. în nord- 
vestul Greciei. În timpul războaielor cu Perşii, Macedonia făcea parte 
din Grecia - apoi, de la Filip II şi mai ales de la Alexandru cel Mare 
(Macedon), a devenit Centrul Lumii... Sub Imperiul Roman, a fost o 
provincie ca multe altele - una din Legiunile stabilite în Dacia Felix era 
a V-a, Macedonica (pentru că vorbim de recrutarea ostaşilor romani 
din ţările cucerite : sub Hadrian a existat - printre altele - o Cohors I 
Aelia Dacorum, trimisă în Britania, să-i supună pe Picţi...- în ciuda 
unor istorici francezi care pretind că legiunile romane erau alcătuite, în 
exclusivitate, din Germani). În Imperiul Bizantin, apoi în cel Otoman 
Macedonia arăta pe hartă ca o unitate. Întâia sfârtecare s-a semnalat în 
1878, când Bulgaria care-şi câştigase independenţa şi-a atribuit partea 
orientală, iar după războaiele balcanice, în 1908, Macedonia a fost 
definitiv împărțită între Grecia, Serbia, Albania - şi, desigur, Bulgaria. 

Astăzi există o “Republică Macedonia”, iar o “limbă macedo- 
neană”: doar pentru “lingviştii” de la Larousse : dacă Macedonenii lui 
Alexandru cel Mare vorbeau greaca, cei de azi vorbesc-scriu în serbo- 
croată, varianta sârbă, cea grafiată cu caractere chirilice. 

Ca şi Kurzii - popor fără patrie - Aromânii au locuit din timpuri 
imemoriale o “geografie” în care ei au constituit o minoritate impor- 
tantă. Supralimba lor a fost greaca. Din pricina persecuțiilor la care au 
fost supuşi după ce Grecii, apoi Bulgarii s-au liberat de jugul otoman 
(nici o noutate : să fie observați Ucrainenii, abia lberaţi de jugul 

rusesc, cum i-au înjugat pe minoritarii polonezi, maghiari, români, cu 
o ferocitate nebănuită), un mare număr dintre aceşti vorbitori de o 
limbă romanică (aromâna sau macedoromâna), de confesiune 
ortodoxă, păstori dar şi negocianţi extrem de avizaţi s-au refugiat în 
mai multe valuri în Principatele Române. După împărţirea 
Macedoniei, deşi relativ apropiate între ele, centrele tradiţionale 
aromâne au fost izolate prin instituirea de frontiere naţionale - de pildă: 
Bitolia, Ohrid au “căzut” în Serbia (azi Republica Macedonia), Korçe 
în Albania, Florina, Veria, Avdela, Ianina, Pella - în Grecia. 

Deşi provenind din mai multe locuri, văi, munţi, clanuri, 
Aromânii “urcați” în România, au fost cu toţii numiţi Macedoneni sau 
Macedoromâni, în sensul de : originari din Macedonia istorică. 

Macedoromânii au dat culturii române un mare număr de 
intelectuali - numai dintre scriitorii de primă mărime (la întâia, la a 
doua generaţie) am numărat doisprezece : Ion Barbu, Blaga, 
Bolintineanu, Dosoftei, Eftimiu, Goga, Macedonski, Maiorescu, 
Marino, Murnu, Gellu Naum, Stere... 

În conflictele etnice care au zguduit recent Peninsula Balcanică - 
mai precis : în fosta Jugoslavie - nu s-a auzit glasul minoritarilor 
români, Vlahii (mult mai mai numeroşi decât Ungurii şi total lipsiţi de 
drepturi) ; nici al Macedoromânilor. 

De ce ? 

Acesta să fie unul din “misterele” rasei noastre ?] 


17 iunie 


Rana de la 1812 nu s-a cicatrizat iar în 1940 avea să se deschidă 
o alta, mult mai dureroasă, fiind vorba de noua frontieră terestră, 
trasată de Stalin (cu un creion de culoare albastră, gros, bont) şi care 
nu ţinea seama de oameni, ci de “geografie” cum o înţeleg Ruşii : 
planetară - fie, doar... continentală. Urmarea : zeci de localităţi din 
Bucovina şi din Moldova propriu zisă (ţinutul Herţa), au fost pur şi 
simplu tăiate în două de gardul de sârmă ghimpată rusesc - potrivit 
hărţii... Atunci (în iunie 1940) se vor fi antrenat Ruşii cu creionul pe 
hartă în vederea altor tăieri nu doar de-geografie, ci de-istorie, ci 
de-familii - Zidul Rusesc a tăiat Germania (dar Berlinul!) Coreea, 
Vietnamul, Yemenul... Metodă pornită de la cel mai supus, cel mai 
viclean, cel mai imoral - deci eficace - slujitor al Imperialismului 

Rusesc : “cartograful” (altfel duce) de Richelieu. 


Falsificarea toponimică din 1812, invenţia rusească: Bessarabia 
numind jumătatea orientală a Ţării Moldovii, răpită - s-a repetat în 
1924 (fatalitate : tot prin geniul unui ne-rus : Bulgarul Christian 
Rakovski). De acea dată Rusia şi-a negat propria invenţie, acum 
căzută în desuetudine : Bessarabia - şi a fabricat alta, nou-nouţă : 
Republica Socialistă Sovietică Autonomă... Moldovenească ! 

În 1918 Imperiul Țarist se dezagregase şi țări întregi : Finlanda, 
Estonia, Letonia, Lituania, partea ocupată de Ruşi a Poloniei, partea 
ocupată de Ruşi a României (Basarabia) - şi-au recăpătat libertatea. 
Basarabia s-a unit cu România la 27 martie 1918 şi a fost urmată de 
Bucovina la 27 octombrie, de Transilvania la 1 decembrie. Însă chiar 
şi sub numele conspirativ): “URSS”, imperialismul rusesc nu a 
renunţat la teritoriile anterior răpite, recent pierdute, considerîndu-le : 
“vremelnic ocupate”. 

Amintitul Rakovski, bulgar prin naştere, român prin cetăţenie, 
socialist prin... meserie (a fost, dealtfel, iniţiatorul mişcării socialiste 
din România şi mentor al lui Panait Istrati). Rusofob notoriu (biblio- 
grafia lui spune multe şi... mult), în timpul războiului fusese demascat 
ca agent german, drept care autorităţile române îl arestaseră şi îi 
fixaseră domiciliu obligatoriu, “pe cuvânt de onoare”, la Iaşi. Cum 
frontul ruso-român se afla în Moldova ; cum revoluţia bolşevică por- 
nise, nu doar de la Petersburg, ci şi de pe frontul din Carpaţi (unde 
ostaşii părăsiseră poziţiile dedîndu-se la jefuirea populaţiei, la violuri 
tradiţionale), o ceată de ruşi beţi l-a luat pe sus pe Rakovski, l-a urcat 
pe soclul statuii lui A. I. Cuza din Iaşi şi l-a pus să declare... abolirea 
monarhiei şi instaurarea “Republicii Socialiste Sovietice România”. 
Bravii revoluționari au fost alungaţi în următoarea jumătate de oră, 
dispărînd cu tot cu agentul german, proaspătul bolşevic Rakovski... 

...Ca să apară ca preşedinte al Sovietului Comisarilor Poporului 
din Ucraina, prilej cu care a şi condus câteva expediţii de “recuperare 
a Bessarabiei, pământ, de veacuri, rusesc”. 

Fără succes. Însă înainte de a fi trimis de Lenin ambasador al 
URSS la Paris (unde l-a precedat pe Ilia Ehrenburg, celebrissimul 
sergent-recrutor al lui Duhamel, Gide, Malraux - Barbusse şi Romain 
Rolland fiind deja credincioşi servitori ai Casei Rusia); înainte de a fi 
acuzat el însuşi de trotzkism şi înainte a fi deportat la Astrahan (unde 
l-a găsit ucenicul său Panait Istrati - şi înainte de a-i fi acuzat, în 

Pravda, pe foştii săi tovarăşi bolşevici de... spionaj în favoarea 
Germaniei - nu se înşela, Stalin...) şi înainte de a fi împuşcat, chiar şi 
el, Rakovski a imaginat un scenariu de geniu : 

Fiindcă Rusia (de-acum iscălind cu pseudonimul “URSS” ţinea 
să re-răpească jumătatea din Moldova furată în 1812 - el şi ai săi 
tovarăşi de internaţionalism proletar de la Odessa, recrutaţi din cartie- 
rul rău famat purtînd numele “Moldovanka”, au inventat o... Moldovă 
pe malul stâng al Nistrului, în Ucraina! Cu alte cuvinte : un cârlig de 
undiţă în care au pus, ca momeală peştişorul “Republica Autonomă 
Socialistă Sovietică Moldovenească”, sperînd să prindă peştele mări- 
şor: Moldova istorică (deci şi cu partea ei orientală, devenită provincia 
românească Basarabia)- de ce nu peştele-cel-mare, România întreagă? 

Aşezări româneşti existaseră de totdeauna dincolo de Nistru (ba, 
dintre sedentare-agricole, cele mai vechi) ; dincolo de Bug, de Nipru, 
de Don, până în Caucaz, până la Volga, până la Caspica. Elementul 
românesc, mai corect : dac romanizat (şi nu doar moldovenesc), a jucat 
rolul de pionier încă înainte de năvala mongolă din secolul XII, iar pe 
timpul ei, a mers în sens contrar, adică spre Răsărit, nu dinspre - şi era 
alcătuit din, mai ales, păstorii originari din Carpaţii Meridionali, din 
Transilvania şi nu din puţini aromâni - ca ramura paternă a mea pur- 
tînd numele “macedonean”: Goma. Ei au dat primii sedentari rurali - 
şi continentali - în “Tartarie Pars” (oraşele de pe litoral fiind locuite de 
greci, de armeni, de evrei şi... de aromâni - drumul spre Est al negus- 
torilor şi al aventurierilor urmărind îndeaproape malurile Mării Negre). 
Nomadismul păstoresc al carpatinilor şi al pindaricilor (nu de la poetul 
Pindar, ci de la munţii Pind, din Macedonia, de unde se trag Aromânii), 
era, în fapt, un sedentarism-pe-roate. Din pricina imenselor distanţe, 
transhumanţa nu putea fi anuală, ci... de la cincinală în sus. Fiecare 
turmă (de zeci de mii de capete) era păzită, pe un anume loc (stână) de 
către câteva zeci de oameni, alcătuind o ceată. Ceata - familia, clanul 
- avea şi câteva căruţe supradimensionate şi etajate, deplasabile 
(numai pe timp secetos) cu câte patru-şase perechi de boi - după ce se 
epuiza o păşune ; aveau mori de vânt, cu aripi de pânză - transportabi- 
le şi ele; biserici pe roate - adevărat, fără turle, clopotele fiind monta- 
te pe un cadru de lemn - şi el prevăzut cu roate... Restul ustensilelor 
(cazanele de fiert laptele, uriaşe, instrumentele de fierărie, etc) erau 
transportate separat... Uneori - adeseori - o stâna pleca mai departe, cu 
oile, pe loc rămâneau câţiva... nomazi semi-sedentari : îşi făceau case, 
casele alcătuiau un cătun, apoi un sat, apoi un târg - oricum, acea nouă 

aşezare era prevăzută cu “depozite” pentru brânză, lână, piei, pastramă 
(carne uscată la vânt), şi juca rolul de popas pentru alte turme venite 
din Apus, cât şi pentru caravane, în ambe sensuri. Şi noii sedentari 
creşteau animale - dar turmele fiind mult mai... puţin foarte-mari, erau 
păşunate prin jurul satului (adică pe o rază de 50 kilometri...), în rest 
făceau agricultură... 

Însă nu la perpetuarea şi la întărirea românităţii se gândiseră 
bolşevicii (deşi ideea, ticăloasă, fusese deturnată de câţiva români din 
TransNistria), ci la faptul că : “Republica Moldovenească ar putea juca 
rolul politico-propagandistic pe care-l joacă Republica Bielorusă faţă 
de problema Poloniei şi Karelia faţă de Finlanda” - acesta a fost un 
citat dintr-o directivă cu caracter intern (şi secret). Prin urmare la 
Harkov, în Ucraina, la data de 12 octombrie 1924, Ruşii au hotărît 
crearea Republicii Autonome Sovietice Socialiste “Moldoveneşti” pe 
solul Ucrainei, pe malul stâng al Nistrului. Măsura 7.500 km. p. şi 
număra 550.000 locuitori. 

Câţi dintre aceştia erau “moldoveni”? Nici măcar 30 % ! 

Existau zeci, poate sute de aşezări “la Răsărit”, însă, pe de o 
parte, acelea nu îi îndreptăţeau pe locuitorii stabiliţi acolo să afirme că 
se află în ţara lor ; pe de alta păstorii puteau purta turmele până în 
China (dacă erau bărbaţi...), însă ştiau : nu era ţara lor - ci a tuturor. 
După constituirea statului feudal Ţara Moldovei, oamenii spuneau : 
Nistrul desparte, nu doar două ţinuturi, nu două ţări, ci două con- 
tinente ; pe malul stâng al său era altceva decât pe dreptul - nu doar 
din punct de vedere etnic, geografic - ci mai ales din punct de vedere 
geologic... O singură dată (1941) un conducător de oşti româneşti 
(Ion Antonescu) a trecut Nistrul. Eroare de neiertat. Deşi Mareşalul 
instituise o dictatură, deşi ţara se afla în stare de război cu URSS, 
mulţi generali şi ofiţeri superiori au protestat : ei îşi făcuseră datoria 
de a libera pământul românesc până la Nistru - dincolo de fluviu 
începea, nu altă ţară, ci altă (i)realitate). Şi-au dat demisia, au fost 
degradaţi, arestaţi... 

Pura diversiune rusească din 1924 s-a întors, în primul moment, 
împotriva iniţiatorilor : RASSM, înainte de a juca rolul “politico- 
propagandistic” faţă de România, a devenit o structură oficială protec- 
toare a “moldovenităţii” ameninţată de rusificare, de ucrainizare... 
Acolo (adică pe malul stâng al Nistrului, în Ucraina), în primii ani de 
existenţă a RASSM, s-a creat o “identitate”, o “cultură” - chiar limba- 
care-nu-există : “limba moldovenească” ! Acolo şi atunci Ruşii au 

renunţat treptat la denumirea - pe care tot ei o reactivaseră şi o impu- 
seseră, după 1812 : Bessarabia, înlocuind-o cu Moldavia... (Stalin 
însă, nemulţumit de “rezultate”, i-a împuşcat pe toţi “moldovenii” din 
organismele de conducere...). 

Drept care, după 26 iunie 1940, când Ruşii au re-ocupat pămân- 
tul românesc, au interzis folosirea “denumirii duşmănoase, reacţio- 
nare” : Basarabia şi au impus : Moldova (de aici : cultură moldo- 
venească, identitate moldovenească şi, inevitabila invenţie rusească : 
limbă moldovenească...) - pentru jumătate din Moldova istorică. 

Fireşte, nu există “limbă moldovenească” (cum nu există limbă 
yvelineză). O ştie oricine are noţiuni de lingvistică generală. Există 
limbi surori ale românei: macedo-româna (aromâna), megleno-romă- 
na, istro-româna (ultimele două în curs de dispariţie); există graiuri (şi 
nu dialecte !) - în ciuda agresiunilor, a năvălirilor, a ocupaţiilor, a 
influențelor, a împrumuturilor masive, populaţia a practicat limba 
română, uluitor de unitară, locutorii din oricare colţ de ţară şi de peste 
hotarele României istorice înţelegîndu-se între ei, diferenţele constînd 
în uşoare deosebiri de pronunție şi în profuziunea de sinonime. 

“Limba moldovenească” este tot o invenţie rusească din catego- 
ria radio-ului - inventat de Nikita Vissarionovici Marconov ; a maşinii 
cu aburi născocită de Leonid Arturovici Wattovici ; a cinematografu- 
lui, pus la punct de Fraţii Ilf şi Petrov Lumierovski - în fine, a metro- 
ului, datorat şarmantului (slav) Boris Mihailovici Metrov, cel care, în 
tinereţea-i fericită, descoperise, printre altele, chiar şi metrul cub. 


18 iunie 


Să spun repede-repede ce am de spus, înainte de a interveni în 
spunere Afgan'ul. Poate că n-ar fi rău dacă mi-aş face (cu mâinile 
mele) un alt afgan”, unul numai al meu - pe care să-l conduc după 
placul meu. 


Sub unguri, vreme de un mileniu, Românii din Transilvania au 
avut parte de suferinţe cumplite, printre nedreptăţi fiind nerecunoaş- 
terea lor, autohtoni, ca naţiune, alături de ocupanţi (Ungurii, Secuii) şi 
de colonişti (Saşii, Şvabii). Însă în 1918, când s-au unit cu Patria 
Mamă, Românii transilvăneni puteau să scrie şi să citească, aveau o 

identitate, ştiau cine sunt şi de unde se trag, ba îi învăţaseră carte şi 
conştiinţă de sine pe Românii din Principatele, totuşi, libere ; 

Prin comparaţie : sub ruşi, numai în 106 ani, Basarabenii au fost 
striviţi, analfabetizaţi, desnaţionalizaţi, des-identizaţi. 

Să fi fost Moldovenii dintre Prut şi Nistru mai puţin bravi?, mai 
inerţi?, mai înclinați spre supuşenie decât Transilvănenii ? 

Istoria ca şi literatura, cu osebire “ficţiunile reale” semnate de 
Mihail Sadoveanu, spun contrariul : 

De pe la 1400, când puterea mongolă a diminuat, ţinuturile 
devastate din răsărit au prins a fi repopulate. Sub Alexandru cel Bun, 
domn al Moldovei, s-a început construirea-reconstruirea fortificațiilor 
de la graniţa naturală dintre Europa şi Asia : Nistrul. Cetățile de pază 
aveau nevoie de oameni liberi ca străjeri. Astfel a început istoria 
Moldovenilor de la Nistru, Grănicerii de la Răsărit, avînd statut asemă- 
nător celor din interiorul arcului carpatic : Făgărăşenii, Năsăudenii... 

Agricultori, crescători de vite (mai cu seamă de cai), neguţători 
în timpul liber, oşteni în... tot celălalt, slujeau pe câte un domnitor, dar 
şi pe ei înşişi - de unde frecventele răzvrătiri împotriva puterii 
centrale (de la Suceava, de la Iaşi), pentru impunerea unui “domnişor” 
de-al lor, de regulă un impostor - întreprindere în care excelau cei din 
judeţul meu, Orhei... Şi nu se sfiau să dea şi câte o raită peste Nistru, 
“La Cazaci” (care nu erau o seminţie, ci o adunătură de mercenari : 
ruşi, polonezi, lituanieni, ucraineni, moldoveni, numele venindu-le, nu 
de la ucraineanul cozac, ci de la tătărăscul : ca 'zac, însemnînd : călăreț 
rătăcitor, vagabond...); în Sud, “La Tătari”- în scop, cinstit, de jaf 
(mai corect, cu polonismul: jac, Leşii constituind majoritatea). 

Însă oricât de turbulenţi erau în interior, când se profila primej- 
dia străină, căpătau un singur domn-dumnezeu : Moldova. 

Moldovenii de la Nistru (sau : dintre Prut şi Nistru), oameni 
liberi, războinici întreţineau cu Tătarii, deveniți auxiliari ai Turcilor, 
stabiliți (?) în Bugeac, pe litoralul Mării Negre - relaţii originale, 
nemaiîntâlnite la răsărit de Nistru ; necunoscute “la apus de Prut”- 
Valahilor, Ungurilor, nici Poleacilor, nici Nemţilor. Apocalipticul 
“Vin Tătarii !”, se trăgea de la Marea Invazie din 1241 şi avea efect 
fulgerător, traumatizant, asupra tuturor ne-Tătarilor... 

„„„dar nu şi asupra Moldovenilor de la Nistru. 

Dintre toate victimele “mongolilor”, dintre Caspica şi Adriatica, 
aceştia nu se temeau de tătari - de ce ? Fiindcă şi ei “dialogau” din şa, 
cu sabia, cu sulița, cu arcul - predilect, cu ghioaga ; şi ei, ca şi Tătarii 

erau călăreţi-uşori. Năvălitorii veniţi călare erau obişnuiţi să întâl- 
nească, fie o împotrivire armată pedestră (deci inferioară cu cel puţin 
un metru, înălțimea constituind şi un important avantaj psihologic), fie 
o cavalerie grea, greoaie, lesne de evitat şi uşor de înfrânt de roiul de 
viespi mongole. Şi Cazacii (de la Pragurile Niprului) “discutau” pe 
picior de egalitate cu Tătarii, adeseori înfrîngîndu-i. Da, ei erau buni 
(şi interesaţi) luptători, însă nu aveau de apărat un pământ al lor, o 
patrie - să-i zicem : “Cazacia”. Moldovenii, da : Moldova. Trăind-pe- 
cal, Moldovenii de la Nistru îi înfruntau de la egal la egal (“de la 
acelaşi nivel”) pe Tătarii născuţi-pe-cal. Să fie citit romanul Neamul 
Șomăreştilor de Mihail Sadoveanu şi ca un document ce este, nu doar 
ca o superbă ficţiune ; să fie citit Dimitrie Cantemir (prin dubla origi- 
ne, în deplină cunoştinţă de cauză...), cu a sa Descriere a Moldovei ; 
să fie re-citiţi memorialiştii basarabeni D. C. Moruzi, Matei Donici, 
Leon Donici, Gh. V. Madan : curioşii vor fi surprinşi să afle “istori- 
oare” de genul (citez din memorie) : 

S-a întâmplat ca într-o vreme, în împrejurimile Hânceştiului, să 
moară aproape toate femeile, după ce năşteau. S-a ținut sfat : oamenii 
au hotărit să saie pe cai şi să deie iama-n tătărime, în Bugeac. 

Aşa au făcut : s-au dus, s-au întors : 

După ce-au tăiat, pe la brâu, toată partea bărbătească, au luat 
toți caii tătărăşti, toate vitele, toate sculele de preţ, precum şi cu ceva 
tătarce, de să aibe cine le spăla izmenele... (s. mea.) 


Şi astfel s-a plămădit bravul norod moldovinesc dintre Prut şi 
Nistru..., trag eu o concluzie pripită, însă nu şi falsă. Că afirmaţiile 
sunt adevărate o probează onomastica şi toponimia (frecventă, nu doar 
în Sud, unde câteva secole au locuit - în fine : pe-acolo, prin partea 
aceea, îşi aveau iurtele, în aul-uri). 

Există nume de familie (provenind din porecle), indicînd neamul: 
deci românescul Tătaru (din categoria : Rusu, Bulgaru, Turcu, 
Sârbu, Grecu, Neamţu, etc...) arată că purtătorul se trage dintr-un 
tătar ; alte nume informează despre “trecerea” la religia creştină : frec- 
ventele azi Botez, Botezat, spun că un necreştin (evreu, turc, tătar, 
lituanian-litvan - înainte de 1400) “trecuse” - la creştinism, iar ca 
dovadă, fusese botezat ; în fine nume devenite neaoşe basarabene 
ca : Ciachir, Lachir, Celac, Burlac, Uzun, Huzum, (H)Amza, Cabac, 
Baidan, Buiuc, Murafa, Temircan sunt de origine tătară. Chiar şi 
Hâncu, oricât s-a străduit lingvistul Iorgu Iordan să-l (ex)tragă din 

slava bulgară, tot de la tiirco-tătarul han vine, sub forma: khan - ceea 
ce a dat în limba română : Cantemir (Han-Temir), dar şi: Temircan 
(Temir-Han)... 

[Dimitrie Cantemir a fost, nu doar domnul Moldovei, nu doar 
nefericitul aliat al ţarului Petru cel Mare, dar un savant, în corespon- 
denţă cu contemporanii săi cei mai luminaţi, membru al Academiei din 
Berlin, istoric prestigios (Istoria Imperiului Otoman şi Descriptio 
Moldaviae, scrise în latină, au făcut dată, fiind traduse şi în engleză, 
germană, franceză), un istoric al religiilor (Sistema religiilor muham- 
medane), compozitor, muzicolog (printre altele, autor al unui Tratat 
de muzică turcească şi inventator al unei metode de notație a muzicii 
turco-arabe), etnolog, lingvist, comparatist - “un Lorenzo de Medici al 
Moldovei”, cum îl numise Leibniz - dar şi un imens scriitor român, 
de... “ficţiune-reală”, prin Istoria hieroglifică... scrisă în româneşte. 

Fiul său, Antioh, socotit părinte al poeziei clasice ruse, a fost 
ambasador la Londra şi a îndeplinit misiuni diplomatice în Franţa - 
dealtfel a murit la Paris, în 11 aprilie 1744]. 


Acestea - şi încă altele - pentru a spune că nu firea mai slabă a 
românilor dintre Prut şi Nistru a fost de vină în strivirea lor, doar în 106 
ani ; nu firea mai tare a românilor din arcul carpatic, suferind un 
mileniu, i-a făcut să iasă cvasi-teferi din robia ungurească. 

Ci natura ocupantului. 

Ungurul, brutal, crud, dispreţuitor, nu i-a considerat pe 
indigenii găsiţi în interiorul Arcului Carpatic alcătuitori ai unei naţiuni 
- le-a îngăduit însă practicarea religiei (ortodoxă, după Marea Schismă, 
1054), apoi greco-catolică, după 1700 ; a tolerat (acesta fiind termenul) 
ca Valahul (Olâh), deşi fără drepturi civice, să aibă, totuşi, tipografii, 
publicaţii, şcoli - în limba sa ; 

Rusul - bun, să-l pui pe rană !- doar la câţiva ani de la ocuparea 
Moldovei de Răsărit, în 1812, a suprimat autonomia culturală promisă 
(pe hârtie), teritoriul şi locuitorii au fost rusificaţi cu ferocitate, de 
parcă Inamicul Nr. 1 al Pravoslavnicismului Rusesc ar fi fost Românul. 

De aceea au fost aduşi, instalaţi, cu zecile de mii, colonişti, (orice 
ar fi fost : evrei, germani, elveţieni, francezi, bulgari, ucraineni, ruşi, 
găgăuzi erau, sau urmau să fie, vorbitori de rusă, nu de română) ; 
diviziile - parcă sună cunoscut termenul, dintr-o anecdotă cu Stalin şi 
Vaticanul... - de slujbaşi ţarişti, care, înainte de a se pensiona şi a se 
fixa pe loc făceau să le vină în Basarabia, pământ meridional, cu multă 

lumină (ce să mai vorbim de hrană : carne, lapte, fructe, legume, vin, 
miere, vânat, peşte...) din cine ştie ce fund al Rusiei îngheţate, 
mohoriîte, fraţi, cumnaţi, bunici, veri, vecini, prieteni - toţi, cu “prime 
de instalare” - şi proprietăţi dăruite de darnicul Țar al Tuturor Rusiilor. 

Metodă mult perfecționată după re-ocuparea Basarabiei, în 1944. 

Dealtfel “tarii roşii”, pe când erau ei doar “ţarevici”, (secretari- 
generali ai PC al RSS Moldovenească), se antrenaseră, de pe tronul de 
la Chişinău, pe spinarea românilor basarabeni : porcul de Hruşciov, 
ticălosul de Brejnev, gagarisitul-din-tinereţe Cernenko, Kaghebistul 
Andropov, “pacificator” al Ungurilor în 1956... 

Cum se face că primii trei erau şi ucraineni ? Parcă Ucrainenii se 
declaraseră totdeauna antiruşi, anticomuniști, nu ? A-ha : antirusismul 
şi anticomunismul Ucrainenilor sunt valabile numai pentru... ucrai- 
neni, nu şi pentru “alte naţii” : baltici, caucazieni, “moldoveni...” 

Oricum - şi iarăşi mă citez : “Românii s-au ocupat ei înşişi . 

Dovadă : Aparatul Represiv - copiat după NKVD - a devenit, mai 
ales după 1956... Securitatea Românească. Nu mai feroce, nu mai 
ticăloasă decât “sora ei mai mare”, rusească - ci pur şi simplu 
răul-absolut. 

Am scris un articol cu acest titlu - îl reproduc aici : 


Paris, 11 februarie 2001 
Răul Absolut - Securitatea 


La vârsta de 13 ani şi jumătate (în ianuarie 1949) am cunoscut 
pe pielea mea de copil Securitatea proaspăt înființată ; dar mai îna- 
inte, la 9 ani (după 12 septembrie 1944), mă frecasem de jandar- 
meria... burghezo-regalistă, iar şi mai înainte, prin tata (există o 
memorie a genelor), la vârsta de 5 ani (în ianuarie 1940) făcusem 
cunoştinţă, în Basarabia cedată, cu Mama Securității româneşti : 
NKVD. Ceea ce înseamnă că din cei 65 câţi am, de la naştere, în restul 
de 60 ani am avut vreme să mă “documentez ”- de-a lungul, de-a latul, 
de-a adâncul Spurcatei Organe. Deşi avusesem de a face cu ea de 
atâtea ori, fusesem, fie prea tânăr - drept care Dumnezeu şi data 
naşterii (1935) mă scutiseră de Reeducarea din 1949-52, fie prea 
mărunt, pentru a intra în “vederile” Reeducării a doua (1961-64). 
Dealtfel nici nu mă mai aflam în închisoare, ci în domiciliu obligato- 
riu, din 1958. lar în 1977 Maşina MAI nu m-a definitiv zdrobit pentru 

că, profitind de nesfârşita ei putere şi inerție (deci: slăbiciune), apu- 
casem să mă fac cunoscut şi în Occident - aceasta a fost “umbrela”; 
platoşă mi-am făcut din netăcere: am zbierat, am amenințat că, “de 
mă voi scula, pre mulți am să scriu eu”, negru pe alb - şi nu am avut 
soarta lui Gheorghe Ursu. 


Repetiţia : mama inutilității 


Ei, da : am împuiat capul eventualului cititor cu atâtea biogra- 
fisme, atâtea amănunte, atâtea fleacuri “care, acum, în noul deceniu, 
în noul secol, în noul mileniu şi-au pierdut importanța”; 

Ei, da : îi comunic prin scris lucruri străine lui, ba chiar 
dăunător-cauzatoare, fiindcă el nu-vrea-să-ştie-nimic, fiindcă lui i-i 
frică, de moare (dacă-şi aminteşte?), el vrea să trăiască, fie şi amne- 
zic, nu să piară dacă, doamne-fereşte deschide gura (model de trăi- 
toare-cu-orice-preţ : Gabrielei Adameşteanu, până la 22 decembrie 
89 fix), vrea să-şi re-facă viaţa, să şi-o facă altfel decât îi fusese sub 
comunişti. Or asta nu se poate realiza fără a şterge din memorie tot- 
tot-tot, şi ultimii din cei câţiva stropi strecuraţi prin frunzişul mons- 
truos de compact al arborilor din Pădurea Fricii ; fără a accepta că 
am fost cu toţii (“mai mult sau mai puţin vinovaţi ”- varianta Breban), 
“deci nevinovaţi sântem cu toții” (după cum bine ne-a învăţat domnul 
Pleşu, strălucit şi reprezentativ premiant la român)- şi fără a ne recon- 
cilia - naţional, cum altfel! - cu cine se întâmplă să ne iasă în cale... 

Ei, da : (pe) acestea toate le-am spus, le-am re-spus, re-re-re- 
respus (în scris). 

Ei şi ? Tot n-au fost înregistrate de compatriotul meu, şi el 
vorbitor-cititor de limbă română - mă gândesc la cel care a citit o 
jumătate de pagină din scrisurile mele în sfârşit publicate după 
douăzeci de ani de interdicţie. Ultima probă (m-aş fi lipsit cu dragă 
inimă de ea) mi-a venit dinspre - cine ar fi crezut ?, eu nu - Doina 
Cornea : răspunzînd textului “Să fie interzis electoratul!” [vezi-l mai 
încolo], mi-a reproșat... citez şi aici, să rămână: “Dar aţi părăsit 
România când represaliile s-au abătut şi asupra familiei Dumnea- 
voastră” - şi : “Securitatea mi-a dat şi mie un paşaport pentru a scăpa 
de mine. Eu m-am întors şi mi-am continuat lupta... ” Surpriză cu atât 
mai violentă, cu cât Doina Cornea afirmase, în scris, cu multe prile- 
juri că chiar înainte de a-şi manifesta disidenţa (adică înainte de 
1983), la Universitatea Cluj, unde era lector, propunea studenţilor 

fragmente din cărțile mele traduse în franceză. lată însă că nici chiar 
cei care citiseră nu mai ţineau minte ce vor fi citit. Acesta fiind moti- 
vul pentru care îmi iau dreptul de a repeta, de a repeta, de a repeta 
(vai, doar pe hârtie, multiplicată în 20 exemplare, trimise prin poştă, 
or este ştiut faptul că hârtia, chiar tipărită este acceptată numai dacă 
omul consimte la actul lecturii, şi nu dă peste el, nu îl agresează, nu îl 
violează ca radioul, ca televiziunea). Căci Românul, aşa-i el : nu are 
ținere de minte - vorbesc de cel care a ştiut cândva, ceva, cumva (şi nu 
mai ştie). Capul lui nu suportă atâtea informaţii fără interes imediat şi 
încă privindu-l pe altul... Şi ce dacă acela a făcut şi a dres, cândva ? 
Să fie sănătos, să mai facă dacă-l ţin curelele, pe el să-l lase cu tre- 
burile, cu problemele, cu necazurile lui, cu (ne)ținerea de minte a lui. 


Odiosul Organ 


Acestea toate, ca să pot (re)zice : Securitatea este Răul Absolut. 
Nu fac decât să repet titlul unui text scris în vara lui 1995, când 
Securitatea, încercînd să-mi torpileze candidatura (dealtfel, provoca- 
toare) la alegerile prezidenţiale din noiembrie 1996, publicase în 
Adevărul-Scînteii, sub iscălitura unui căprar (de atunci a fost înaintat 
în grad, azi e sublocotenent plin şi prieten la cataramă cu N. Mano- 
lescu şi cu Dorin Tudoran) răspunzind la apelul : «C.T. Popescu!» 
marea-demascare-a-impostorului-Goma, zis Gomora, cel care, în 
1977, pupa gumarii lui Ceauşescu. De notat : operațiunea MAI fusese 
precedată-anunţată de promptele şi indignatele declaraţii de presă ale 
lui C. Coposu, care mă acuza de sabotare a “adevăratei candidaturi ”, 
a adunătorului de cotizaţii PCR la Universitatea Bucureşti (în tandru 
tandem cu Zoia Petre): Emil Constantinescu, creație a sa şi a 
Blandienei, după rețeta Măgurenităţii. 


Acestea toate ca să mai pot zice : “Spune-mi în ce raporturi te afli 
cu Securitatea, ca să-ţi spun cine eşti”. 

S-a observat că, vorbind despre Securitate, chiar şi acum în anul 
2001, folosesc indicativul prezent. Nu este deloc necesar ca X să 
povestească în amănunt raporturile sale cu Securitatea, ci doar să 
sonorizeze ori/şi să grafieze, în indiferent care context: “fosta 
Securitate”, pentru a oferi cheia : X-ul în chestie conţine (uneori fără 
să-şi dea seama) ceva tulbure, ceva rămirositor. 

După opinia mea - nu sânt singurul, însă deocamdată izolat în 

acest demers - nu poate fi luată în discuţie societatea românească, nici 
doar cultura românească şi nici psihologia românului (de la 23 august 
1944 încoace - şi cine ştie câte alte generaţii de acum încolo) dacă nu 
se raportează la Odioasa Instituţie. Cea care ne-a terorizat, ne-a chi- 
nuit, ne-a Schilodit, ne-a mutat (proces de pe urma căruia rezultă : 
mutantul). Încă de pe când scriam cartea Patimile după Piteşti 
(1978-79) îmi mărturisisem teama că, după 1964 (momentul 
Decretului de amnistie), mulțumiți de rezultatele celor două campanii 
de reeducare în închisori, 1949-1952 şi 1961-1964, comuniştii au tre- 
cut la reeducarea la scară naţională - prin crearea de lipsuri alimen- 
tare, prin interdicţia, pentru femei, de a avorta, prin confiscarea valo- 
rilor patriotice, prin distrugerea sistematică a patrimoniului naţional. 
Fireşte, toate aceste intruziuni, agresiuni, violuri ale demnității omu- 
lui au fost făcute prin aceeaşi omniprezentă, omnipotentă - blestemată 
Securitate. Şi iată cum, după două decenii, reeducarea-generală a dat, 
nu “un popor vegetal”, cum poetăse Blandiana, ci unul mai degrabă 
mineral : o nație de pietre (pietroaie, pietricele), o comunitate geo- 
grafico-lingvistică alcătuită din lucruri, nu fiinţe. “Psihologia” indi- 
vizilor sare în ochii şi în urechile avertizate atunci când ei spun/scriu 
apelativul “Domnule” adresat de ei, reacţionari notorii şi puşcăriaşi 
vechi - Ciuceanu, Quintus, Diaconescu, Petrişor, Paleologu - unor 
bandiți bolşevici, şi ei notorii: Iliescu, Brucan, Roman, Măgureanu, 
Verdeț, colonelul Crăciun (C. Coposu mergînd şi mai departe: în inti- 
mitate îi spunea lui Măgureanu : “Virgil” ); sau când îl folosesc, chiar 
atunci când vorbesc/scriu despre morţi : “domnul Gheorghiu-Dej”, 
“domnul Alexandru Drăghici” culminind cu : “domnul Nikolski ”. 
Sånt nevoit să mă citez iar şi tot cu neplăcere : în Jurnal I-II-III 
notam : începînd din 1984, simţisem la prietenii, la cunoscuţii veniţi 
din țară o neliniştitoare schimbare. Era de parcă arbitrarul - şi litera- 
rul - prag propus de Orwell într-o carte de, la urma urmei, ficţiune : 
1984, ar fi căpătat carne, ar fi devenit insuportabil de real. M-am tot 
întrebat: ce eveniment va fi determinat o asemenea schimbare în com- 
portamentul, altfel insensibililor la istorie compatrioți ai mei ? Nu am 
găsit atunci, în 1984 ; nici în 1989, faţă cu un text scris (Patria furată 
de V. Duda). Abia după alegerile din 20 mai 1990 (când, în ciuda 
măsluirilor-de-stat-şi-de-partid, a devenit limpede : majoritatea romă- 
nilor îl făcea preşedinte al ţării pe un tâlhar de drumul mare, pe un 
criminal avînd încă proaspăt, pe mâini, sângele împuşcaţilor din 
decembrie 89 - şi care încă nu-şi dăduse întreaga aramă pe faţă, 

Mineriada Primă avea să fie peste trei săptămâni - iar N. Manolescu, 
cu prosopul-pe-braţ avea să-l legitimeze pe vinovat, luîndu-i un inter- 
viu şi numindu-l “Om cu o mare”). Atunci m-am întrebat dacă nu 
cumva această prăbuşire a spiritului la român este pricinuită, nu de un 
eveniment anume, ci de acumularea, în timp, a unor “mici” catastro- 
fe. La urma urmei, răspunsul era/este ingineresc şi ţine de... rezistenţa 
materialelor : “Materialul” nu mai rezistase atâtor şi atât de violente 
încercări. 


Instituţie teroristă, doctrină a terorii 


Numărind pe degete anii până la 1984 - măcar din 1944, dacă 
nu, ca pentru noi, basarabeni şi bucovineni : din 1940 - ajungeam la 
40 ; patru decenii de suferinţe neîntrerupte, de speranţe spulberate (în 
legătură cu ne-venirea Americanilor), de încredere înşelată : fie de 
“românul” Ceauşescu, dovedit a fi tiran comunist, întru nimic mai 
grijuliu cu oamenii acestui pământ decât Gheorgiu-Dej, fie de “mode- 
lele naţionale” Gyr, Crainic, Noica, Stăniloaie, Ţuţea, fie de colegi, 
prieteni, fraţi, veri, unchi, fii - nu doar cedînd presiunilor şi îndoindu- 
se “sub vremi” - ci, vai, adeseori rupîndu-se şi vânzindu-şi fratele... 

Raportate la Monstrul Securitate există mai multe categorii de 
români : 

- cei care au intrat între fălcile NKVD-ului, pentru “crime de 
război” - ei au cunoscut soarta învinşilor de totdeauna : au fost duşi 
la Sublima Poartă (a Kremlinului), anchetați, “judecaţi” de 
învingător, condamnaţi tot de el, însă de formă au fost repatriați şi au 
avut parte de mascarada botezată “proces popular”; unii au fost exe- 
cutaţi (tot pe sol românesc, tot de către români), alții au putrezit în 
celulele Aiudului, Sighetului, Jilavei, Râmnicului Sărat ; 


- cei care au fost arestaţi-condamnaţi pentru Stări, nu pentru 
fapte: funcţionari, politicieni, magistrați, preoți, industriaşi, chiaburi; 

- cei care aparținuseră/aparțineau unor mişcări, partide politice, 
nu doar anticomuniste, dar şi comunişti care “deviau”, fie în raport 
cu “linia”, fie în raport cu liniatorul : Stalin, sus ; jos : Gheorghiu- 
Dej, Ana Pauker, Groza ; 

- cei care făcuseră, nu doar fuseseră (pentru a-l contrazice pe 
Noica) : mai ales militari, dar şi civili, mulţi studenţi şi elevi : alcă- 
tuitori de organizaţii (art. 209); 

- “partizanii”: depindea de regiune : în Făgăraş, majoritatea 
dacă nu totalitatea alcătuită din legionari scăpaţi prin ochiurile pla- 
sei întinsă de Siguranţă în luna mai 1949 ; în Banat şi în Argeş mili- 
tari nesupuşi (nu acceptaseră să lupte pe frontul de Vest - nu pentru că 
ar fi fost pro-germani, ci pentru că erau antiruşi), ofițeri şi studenţi, 
elevi şi țărani ce refuzaseră, întâi cotele, apoi întovărăşirile, apoi col- 
hozurile - în Maramureş, Moldova de Sus, Vrancea, legionari mace- 
doneni în Dobrogea. 

În legătură cu această formă de rezistenţă, după un deceniu de 
libertate de mărturisire, de documentare şi de scriere, faptele lor de 
arme vor trebui revizuite, aşezate la locul lor, adevărul restabilit ; să 
nu mai fie vorba (ca înainte de 1989, când se vorbea în şoaptă şi se 
scria - cât se scria şi numai în Occident - după legende şi mai ales 
după... dorinţă) de suferinţa lor, în pasivitate (mai mult, mai atroce au 
suferit cei închişi la Aiud, la Piteşti, la Gherla, la Jilava - ca să nu mai 
vorbim de pasivii de la Sighet - decât partizanii din Făgăraş, de pildă), 
ci de acţiune; spre deosebire de mişcările de partizani din Polonia, din 
Ucraina, din Bulgaria, din Iugoslavia (mihailoviştii antitoişti) cei din 
România nu au intreprins acţiuni conjugate şi ofensive ; puţini dintre 
partizanii români “urcaseră la munte” pentru a-i combate pe ruşi şi 
pe uneltele lor din România, cât pentru a se sustrage arestării ; cei 
mai numeroşi dintre ei nici nu erau ceea ce se înţelege prin “partiza- 
ni”, adică : luptători din umbră, ascunşi pentru refacere, ci mai 
degrabă : ascunși, în aşteptarea ocaziei de a trece frontierei spre 
Occident - unii au încercat, unii dintre unii au reuşit, ceilalți fie au 
fost împuşcaţi pe graniţă, fie au pierit în închisorile sârbeşti ; se poate 
însă vorbi cu îndreptăţire şi cu durere de suferinţele miilor - oare 
numai atât ? - de “favorizatori ”. Ei au fost victimele tragice ale tero- 
rismului instituționalizat exercitat de puterea comunistă indigenă 
aflată în totalitate sub ordinele ocupantului rus. Bănuiesc Securitatea 
de a fi exagerat importanţa şi pericolul reprezentat, pentru Putere, 
de... “teroriști”, pentru a avea încă un pretext de terorizare 
(instituţionalizată şi la scară naţională) a populaţiei. Cine are îndoie- 
li asupra acestei ipoteze, să privească la Cecenia contemporană : 
aceeaşi tactică diversionistă elaborată la Moscova (nu contează dacă 
şef vizibil este Elțîn ori Putin), aceeaşi deviaţie lingvistică: terorismul 
de stat şi de partid îi tratează de “teroriști” pe cei ce i se opun. Pentru 
documentare, mai vezi şi ce se petrece în Israel : acest stat născut, nu 
doar prin drepturi legitime, dar şi prin pur terorism - antibritanic - din 

clipa oficializării (1948), a practicat terorismul-de-stat, prin alunga- 
rea palestinienilor de pe pământul şi al lor, prin distrugerea satelor, a 
târgurilor, a caselor, a livezilor - şi, printr-o răsturnare lingvistică : 
tratarea celor care se opun acestei violentări din partea fostului vio- 
lentat - de... “teroriști”; 

- aproape două decenii au fost terorizaţi instituţional şi cei care 
spuseseră NU : cotelor, intrării în întovărăşiri, apoi în colhozuri - 
refuzul lor economic a fost clasat şi pedepsit politic - câte sute de mii 
de ţărani au fost asasinați sau “doar” arestaţi?; dar câți au fost mem- 
brii familiilor lor, declasaţi profesional şi social, interzicindu-li- 
se, “pe bază de dosar” de a face studii superioare, de a ocupa anume 
posturi?, 

- tot victime ale terorismul instituţionalizat au fost zecile de mii 
de “agitatori” (art. 327) - cei care pentru cuvinte rostite ori pentru 
acuzaţia, denunţul potrivit căruia ar fi rostit cuvinte “împotriva 
regimului de democraţie populară” au fost arestaţi şi au umplut 
închisorile, lagărele de muncă, satele-noi, unde li s-a fixat domiciliu 
obligatoriu [autorul acestor rânduri a fost condamnat pentru “agitaţie 
publică” la 2 ani, dar a făcut şi 5 ani de d.o]. 

Acestea ar fi - în mare - categoriile victimelor Securităţii. Dacă 
prin forța împrejurărilor : uzură, boală, mizerie materială, inimă-rea, 
după “liberare” cei mai mulți dintre supraviețuitori au dispărut, nu 
există, în prezent, un singur român, care să nu aibă în familie măcar 
un arestat ; măcar un asasinat în anchetă ori în închisoare ; un mar- 
tirizat - pentru cote şi pentru partizanat ; pentru agitaţie publică şi 
pentru crimă-de-organizare ; pentru “neaderare ” (la colhoz) şi tenta- 
tivă de trecere de frontieră ; pentru “crima” de a fi locuit pe graniţa 
cu Iugoslavia şi pentru păcatul de a se fi născut în Basarabia, în 
Bucovina de Nord... Și totuşi, în cvasitotalitate, urmaşii marti-rizaţilor 
de comunism şi de braţul ei, Securitatea, au uitat şi puţinul ştiut de la 
părinţii lor, supraviețuitori ne-fricoşi, iar de la “revoluţiune ” încoace, 
de parcă aceasta ar fi urgenţa clipei şi misia lor, s-au aşternut pe 
uitare-iertare! 


Să-i ierte Dumnezeu - eu nu-i uit 
Trebuie să ştie aceşti creştini de trei lulele că îndemnurile lor la 


uitare şi la împăcare cu Diavolul sună tot atât de pre limba Securităţii 
ca şi celebrul îndemn al lui Buzura în primele zile ale lunii ianuarie 

1990 : «Fără violenţă 1»; să ştie setoşii de “reconciliere națională” - 
îi numesc pe cei mai intelectuali dintre thraci : Pleşu, Buzura, Breban 
(iar din noiembrie 2000 Doina Cornea, cea care, îndemnindu-i pe 
români să-l voteze pe Iliescu a făcut, la distanţă de 10 ani, ceea ce 
făcuse alt intelectual strălucit - coincidenţă? şi el ardelean! : N. 
Manolescu, acela carele, imediat după întâia mineriadă i-a luat cri- 
minalului ațăţător la război civil un interviu, adresindu-se “Omului cu 
o mare” - am mai spus-o ?, ei şi ?, am s-o mai spun) - urmez : să ştie 
descurcăreţii pe centimetru pătrat că oricâte “adeziuni ” ar avea ei din 
partea maselor largi de analfabetizaţi (de către ei înşişi), de imbecili- 
zaţi de comunism, nu vor fi uitaţi, nu vor scăpa de... consemnarea fap- 
telor lor de directori-de-conştiință demisionari, trădători. Să ştie : 
prea gălăgios pledează ei pentru “reconcilierea” cu criminalii secu- 
rişti, ca să nu fie suspecți de conivenţă cu Securitatea eternă. 

Ce vor fi vrind Întunecătorii Naţiei : să fie lăsaţi în pace ticăloşii 
care ne-au chinuit trupurile şi sufletele ? : să nu fie pedepsiţi nici 
măcar printr-o defilare prin faţa tribunalului ?; printr-un act-de-acu- 
zare publicat într-un periodic - altfel, “încrâncenaţii”, “procurorii” 
vor fi acuzaţi de vânătoare de vrăjitoare ? Situaţia ar fi nostimă dacă 
nu ar fi tragică: vasăzică pe evrei nu îndrăzneşte nimeni să-i acuze că 
s-ar deda, de jumătate de secol, la “vânătoare de vrăjitoare”, dar un 
Evreu ca Z. Ornea zbiară ca din gură de şarpe de fiecare dată când un 
Grigurcu, de pildă, îi pomeneşte şi pe Evreii care au martirizat cultu- 
ra română : Kişinevski, Roller, Răutu, Moraru, Sorin Toma, Vitner, 
Mândra, Crohmălniceanu, Paul Cornea, Radu Florian, Tertulian, 
Maria Banuş, Nina Cassian ? 


Securistul care nu a dat în viaţa lui o palmă... 


Auzi pe câte un ticălos de securist pretinzînd că el nu violentase, 
nu torturase pe nimeni în viaţa lui de “lucrător MAI”. Că el “nu 
dăduse măcar o palmă”. Dacă lucrase la con-tabilitate, la bucătărie, 
la magazie, fără contact direct cu reţinuţii şi deţinuţii - într-adevăr, nu 
avusese acest “prilej”... Însă vinovăția unui securist nu se măsoară cu 
cantitatea de palme, pumni, lovituri de picior, de bâtă, de baston de 
cauciuc de rangă de fier administrate unui “bandit”, cum ne consi- 
derau ei, tovarăşii. Când am fost re-re-rearestat în aprilie 1977, 
comandant al Direcţiei Anchetelor Penale cu sediul pe Calea Rahovei 
era colonelul Vasile Gheorghe (sau viceversa, nici el nu ştia) care, 

după “tratamentul” ce mi-l aplicase ministrul Securităţii, Pleşiţă 
(prieten al lui Breban), mi se lăudase că el foloseşte “alte metode”, că 
el nu a dat în viaţa lui o palmă - “nici în ‘56, când cu «Contravoluţia» 
(aşa-i ziceau ei Revoluţiei Maghiare), de-aţi vrut să ne spânzurați de 
felinare...” Îmi aduceam aminte : în decembrie 1956, la Interne, vreo 
trei zile mă anchetase un locotenent, Gheorghe Vasile (şi invers), fără 
să mă bată ; când intrau în birou alţii şi mă cotonogeau, el, băiat sen- 
sibel, ieşea pe coridor - şi revenea, mirat foarte că... “îţi dete borşu, 
din senin...” 

Dacă mă rezum, egoist, numai la familia mea : 

- pe mine el mă anchetase în 1956, el scrisese cu mâna şi cu 
ortografia (sic) lui procesele-verbale, în care răspunsurile mele erau 
date de el - “recunosc cinstit că, în mod duşmănos, am... ”- făcut şi 
am dres, eu nu voiam să semnez declaraţii ce nu-mi aparțineau, el... 
ieşea niţel din birou, fiindcă, nu-i aşa, nu dădea măcar o palmă ; ce se 
întâmplase după 20 ani, în 1977, am povestit în Culoarea curcubeu- 
lui - volum tipărit, nedistribuit, dar trimis la topit de filosoful Liiceanu; 

- pe socru-meu tot el îl anchetase - îmi povestise, când le intrase 
morcovul scandalului internaţional provocat de aflarea arestării 
mele: Năvodaru fusese acuzat de “explozia centrului de calcul”, deşi 
nu mai avea nimic de a face cu Centrul acela - cu cinci-şapte ani în 
urmă tratase cumpărarea “utilajelor”, atât. Însă tot lui “Grenadă ” îi 
scăpase : vina lui Năvodaru era aceea că nu o obligase pe fiică-sa să 
divorțeze de banditul Goma - aşa cum îi trasase partidul sarcină... 

- în fine, numitul colonel Gheorghe-Vasile-Gheorghe o chinuise 
pe soția mea (şi, fatal, pe copil, în vârstă de un an şi patru luni), 
convocind-o mereu, mereu la ei, pe Calea Rahovei. 

Nu : securistul Vasile Gheorghe (de pildă) nu mi-a dat o singură 
palmă - dar ne-a terorizat el, ca un securist ce era ? Dacă da - să 
plătească ! 

Alți securiști pretind că ei nu au “lucrat” la anchete, ci doar la... 
supraveghere, la adunare de informaţii... Că nu au agresat fizic, în 
birourile de anchetă - dar îi “vizitau” ei pe oameni? Le fixau întăl- 
niri “conspirative”? Le propuneau “să ajute organele”, dînd “o mică 
informație” despre un coleg, despre un vecin, despre un unchi ? lar 
dacă acela se codea, nu trecea securistul (care nu dăduse o palmă în 
viața lui) la ameninţări ?, la şantaj ? - promiţind “unele avantaje” - 
dacă acela este “român adevărat şi om de înțeles”? Obosit, terorizat, 
omul accepta în cele din urmă să dea “mica informație” - care era 

găsită... prea mică, drept care securistul trecea la violenţe, nu doar 
verbale, şi îl acuza pe nefericit că îşi bate joc de organe, de partid - 
“chiar de tricolor”, că e mincinos (!), necinstit (11), că vrea ca Ungurii 
să răpească Ardealul, că abia aşteaptă să intre Ruşii în România (de 
parcă n-ar fi fost intrați, în continuare, din 26 iunie 1940, când ne-au 
furat Basarabia, Bucovina de Nord, Herţa)! Un asemenea “lucrător 
MAI” este tot atât de adânc vinovat ca şi bruta care îi snopea în bătăi 
pe arestaţi, pe deţinuţi. Fiindcă şi el atenta la ceva - la urma urmelor 
mai preţios : sufletul omului. Un torționar îți rupea dinţii, îți frângea 
oasele, îți exploda ficatul - uneori te lăsa invalid pe viaţă ; cestălalt, 
“nedătătorul unei singure palme” atenta la demnitate. Un schilodit în 
bătaie (dacă are noroc...) scapă cu viaţă, cu sufletul intact. Dar un, şi 
el, nevinovat, însă pe care securistul “nonviolent” l-a terorizat, l-a 
ameninţat, l-a şantajat, l-a momit cu mărgelele de sticlă din dotarea 
MAI şi l-a obligat să devină turnător ? Acela nu se mai vindecă în veac 
- din pricina cui ? 
Un singur răspuns : din a Securităţii, ea este Răul Absolut. 


19 iunie 


Dintre provinciile înstrăinate, Basarabia a fost prima care s-a unit 
cu Patria mamă (la 27 martie 1918, în urmă cu 80 ani); a doua: 
Bucovina : la 28 noiembrie ; în fine, la 1 decembrie 1918 s-a unit şi 
Transilvania... 

Două decenii de pace, au cunoscut aceste provincii româneşti : în 
1940 Basarabia şi Bucovina de Nord, urmare a ultimatumului sovietic 
din 26 iunie, au fost cedate fără împotrivire - deci abandonate... 

Este foarte adevărat : la 22 iunie 1941 Armata Română a trecut 
Prutul şi ne-a liberat de bolşevici. 

Dar de unde să ştim noi, bieţi supraviețuitori ai primelor masacre, 
ai primelor deportări în Siberia (aveau să mai vină - şi să nu se mai 
isprăvească...) că motivul adevărat şi ascuns al războiului în Est - şi 
consecinţa fericită pentru noi, ocupaţii : dezrobirea Basarabiei şi a 
Bucovinei de Nord - era, în fapt, un viitor război în Vest - pentru 

recuperarea Transilvaniei de Nord... Chiar de am fi ştiut, nu ne-am fi 
împotrivit : pentru noi, Basarabenii şi Bucovinenii, România este una, 
de neconceput fără (fie şi o parte din) Transilvania. 

Ceea ce însă nu am ştiut - iar după ce am aflat pe proprie piele, 
n-am acceptat : pentru Transilvăneni, România=Transilvania. Atât. În 
ochii (şi în inima) lor n-au decât să fie pierdute, cedate, abandonate, 
oferite toate celelalte provincii (pe lângă Basarabia şi Bucovina !) : 
Moldova, Dobrogea, Oltenia, Banatul, chiar şi Muntenia cu tot cu 
“ţiganii” ei - de parcă nu genialul loan Budai Deleanu ar fi cântat 
primul Țigănia Ardeleană, în superbu-i poem eroicomic Ţiganiada 
(scris la 1800, publicat integral un secol şi jumătate mai târziu...) - 
atâta vreme cât există Ardealul, vieţuieşte România... Pentru recupe- 
rarea, apoi pentru păstrarea Transilvaniei, dintr-un antimaghiarism 
orb, negândit, cum spun ei înşişi, Transilvănenii au fost în stare, după 
23 august 1944, să devină, împotriva naturii, pro-ruşi, pro-comunişti ; 
înfocaţii patrioţi şi ultranaţionaliştii legionari transilvăneni au “trecut”, 
fără tresărire la internaţionalismul comunist (vezi doar clanul teologal 
Cândea din Sibiu), prin Frontul Plugarilor al celui mai mare trădător al 
Românilor de când se ştiu Românii români : Petru Groza ; democraţii, 
chiar rămaşi democrați (de-o pildă naţional-ţărăniştii) care conduceau 
treburile administrative în judeţele ardelene după ocuparea ţării de 
Ruşi, au lucrat cu credinţă pentru cestălalt drăguţ-împărat, Stalin, 
atunci când şi-au dat silinţa, întâi să-i vâneze prin păduri, prin peşteri 
pe Românii refugiați din Basarabia şi din Bucovina de Nord, la ei, în 
Transilvania; apoi să-i interneze ; apoi să-i “convingă să se repatrieze” 
- în Siberia... 

Între 23 august 1944, când a început vânătoarea de refugiaţi, 
consideraţi de Ruşi : “cetăţeni sovietici” şi până la sfârşitul anului 1947 
ne-au chinuit, ne-au hăituit, ne-au vânat, ne-au prins, ne-au internat în 
lagăre, ne-au trimis în “ţara noastră” («Marea Uniune Sovietică»), nu 
Ruşii din trupele de ocupaţie, nu comuniştii şi nu Țiganii, nici Ungurii, 
nici Evreii, nici Bulgarii - cum ar veni : “alogenii” - ci Românii arde- 
leni, de regulă naţional-ţărănişti, ei fiind atunci înalţi funcţionari la 
prefecturi şi, spre dezonoarea lor, purtîndu-se cu noi mai rău decât 
ofiţerii sovietici din Comisiile de repatriere. 

Acest, nu neapărat dispreţ, dar sigur : nesimţire ardelenească faţă 
de existenţa altor unităţi constitutive ale naţiunii române s-a făcut 
simțită după evenimentele din decembrie 1989, atât prin întrebarea 
iritată, ba chiar ultragiată, pusă de Corneliu Coposu după ce o delegaţie 

a Basarabenilor şi a Bucovinenilor ceruse fireasca unire : «Cine sunt 
ăştia, cu pretenţiile lor ?», cât şi prin refuzul net, de la o înălţime pe 
care nu o avea şi de la o postură morală pe care o pierduse, făcînd 
pactul cu Securitatea (eu ştiam acest lucru încă din primăvara anului 
1977) : «Nu avem nevoie de încă patru milioane de minoritari !». 

Acesta au fost răspunsul dat Basarabenilor şi Bucovinenilor 
doritori de a se uni cu România. Ardealul vorbea în numele României 
- şi nu mai voia încă patru milioane de minoritari... Deci Românii 
basarabeni şi bucovineni erau “minoritari”, pe când majoritari în 
România (mai exact : în partidul Naţional-Ţărănist - încă nediluat de 
Securitate prin adăusul : “Creştin-Democrat”) erau căcănarii de acti- 
vişti, boii de milițienii, criminalii de securiştii, viperele diversioniste 
(ca poetul de curte al Ceauşescului, loan Alexandru, a “diplomatului” 
Petrina, ca şeful Securităţii Măgureanu !). Cuvinte rostite în primele 
zile după “revoluţie”, în 1990, de Corneliu Coposu, martir de puşcărie, 
devenit marionetă a martirizatorilor... 

Şase ani mai târziu, sub preşedinţia lui Emil Constantinescu - şi 
el pion al Securităţii, recomandat, preparat de Coposu - deci şi el pur 
produs al ardelenismului obtuz, primitiv, întunecat, egoist, filorus şi 
securist de tip (încă o dată :) Coposu-Blandiana-Măgureanu-Cornea, 
s-a re-dovedit prin încheierea criminalului Tratat cu Ucraina. 


Despre acest act de trădare naţională am mai scris, am să mai 
scriu. Până atunci, să ne aducem aminte : În 27 martie 1918 Basarabia 
se unea cu Patria Mamă - acum optzeci de ani - din care şaizeci (din 
iunie 1940) de sudoare, de lacrimi, de sânge. Şi de moarte : cel puţin 
o treime din populaţia românească a teritoriilor ocupate de ruşi a 
fost lichidată şi înlocuită cu colonişti-colonizatori ruşi. 

Dacă ţărănismul de ambe sexe a hotărît că ziua de 1 decembrie să 
fie Sărbătoare Naţională, eu propun ca Ziua de 27 martie să fie Zi de 
Doliu Naţional. 


20 iunie 
Să mă grăbesc, să spun repede ce am eu de spus - şi să rămână, 
aici, fiindcă după întâlnirea cu Afgan'ul, va avea cuvântul doar (sau: 


mai cu seamă) el. 


La 1812, Imperiul Rusesc, cel nemărginit, s-a bucurat la un petic 

de pământ (45.000 km), cam jumătate din Țara Moldovei (adevărat : 
partea cea mai bogată în cereale, vite, vin, miere, fructe uscate, peşte) 
şi la cei vreo 300.000 de locuitori (circa 200.000 fugiseră în restul 
Moldovei, de “binele” Ruşilor) - sub denumirea, extinsă, de 
“Bessarabia”. Dacă în rest, Rusului nu-i pasă de timp, când fură câte 
ceva, se grăbeşte să ascundă, să machieze, să re-vopsească furtul (de 
aici zicala : “a umbla cu cioara vopsită...). 

Deci, din 1813 Ruşii s-au aşternut pe rusificarea noii oblasti - 
prin introducerea limbii ruse în administraţie, în şcoală, în biserică... 

[...În Moldova - cronologic, după Țara Românească - de peste un 
secol se trecuse la slujba în limba română (până atunci se făcea în 
slavonă, iar şi mai înainte în greacă). 

Domnul Ţării Româneşti Constantin Brâncoveanu, om al 
Renaşterii, făcuse să vină de la Constantinopol un tânăr sclav de 
origine georgiană, priceput în meseria de tipograf. La Bucureşti 
Georgianul a fost liberat, s-a călugărit, luînd numele Antim, a învăţat 
limba română, şi a condus Tipografia Mitropoliei (dealtfel a ajuns el 
însuşi mitropolit). A tipărit întâi cărţi de cult în greacă, turcă, arabă, 
slavonă apoi în română ; multe chiar de el traduse, versificate, împo- 
dobite. A desenat, a creat şi a turnat el însuşi litere de imprimerie şi, pe 
cheltuiala lui Brâncoveanu, a înfiinţat o serie de tipografii în lumea 
creştină, în Georgia în primul rând. Antim Ivireanul (de la cealaltă 
denumire a patriei sale : Iviria...) a introdus în ortodoxia românească 
predica orală, liberă, de la amvon în locul Cazaniei citită la strană. 
A rămas în literatura română prin Didahii (predici), de o mare poezie, 
de o neînduplecată rectitudine morală, de o uluitoare invenţie lexicală. 
A fost o figură de lumină acest apărător al românismului, educator al 
clerului analfabet, ortodox : Antim, zis Ivireanul]. 

Prin instaurarea sistemului țarist de guvernare - deşi pe hârtie 
oamenilor pământului li se asigura păstrarea limbii naţionale, a legilor, 
a obiceiurilor locului - Ruşii au atentat la identitatea Românilor din 
Basarabia. În 1828 a fost lichidată “autonomia”, acel animal care nu 
existase decât în promisiuni. 

Rusia nu a îndrăznit să introducă şi în Basarabia anexată şerbia 
(cum făcuse, Caterina a II-a, în 1783, în Ucraina ocupată), de teamă că 
fuga-peste-Prut se va înteţi (două cincimi din populaţie o şi făcuse, 
după 1812) însă a impus legislaţia rusească : colonială, antinaţională, 
de-a dreptul duşmănoasă faţă de indigeni şi nepăsătoare faţă de dem- 
nitatea omului. Un exemplu din multe altele : în echivalarea rangurilor 

nobiliare, membrii păturii “boernaşilor” (proveniţi din cei care timp 
de câteva secole fuseseră Grănicerii Nistrului) au căpătat, de la ruşi, 
“favoarea” scrisă, de a nu fi bătuţi cu knutul în cazul unor abateri de la 
legile ruseşti... - ceea ce spunea multe despre gradul de civilizaţie al 
Ruşilor, cei care împart omenirea în kulturnîi (ei) şi netkulturnii (alţii). 

Doar la o lună după “actul” prin care răpea jumătatea estică a 
Moldovei (23 iunie 1812), guvernul țarist a promulgat un Statut 
Special de Colonizare. În virtutea acestuia, Bulgarii care, în nenumă- 
ratele războaie balcanice (durînd 5, 7, 12 ani, pe teritoriul Ţărilor 
Române), deveniți auxiliari ai Ruşilor, de frica represiunilor turceşti se 
retrăgeau împreună cu ei) ; Găgăuţii (turci creştini locuind în Bulgaria 
de azi) ; Evreii din Galiţia, din Ucraina - unde erau supuşi pogromuri- 
lor ritmice - precum şi Germanii din partea ocupată de Imperiul Rus 
a Poloniei - au fost poftiţi să se mute în noul teritoriu rusesc : 
“Bessarabia”- unde căpătau pe loc cetăţenia rusă, scutire de serviciul 
militar, scutire de impozite, chiar beneficiau de “prime de instalare”. 
Pe lângă ei au fost invitaţi Germani din Saxonia Inferioară şi din 
Wiirtemberg, Elveţieni din Vaud, Francezi din Champagne-Ardenne: 
Brienne, Fere-Champenoise, Arcis-sur-Aube. 

În 1812, din 300.000 locuitori băştinaşii reprezentau peste 95%; 
Ruşii - 0,5%, Evreii - 0,7% ; după un secol, la ultimul recensămînt 
tarist din 1912 : Românii scăzuseră la 48% din totalul de 2,5 milioane. 
Recensământul românesc din 1918 dădea : din 2.725.000 locuitori, 
Români erau: 66%, Ruşi: 12%, Evrei: 10%, Bulgari-Găgăuţi: 7,7%... 

Evreii se bucurau în recent răpitul teritoriu de un statut-şi-mai- 
special. În restul Rusiei nu aveau voie să locuiască în oraşe, nu aveau 
voie să practice agricultura - în Basarabia : da. Țarul Nicolae I-ul 
(cunoscut sub porecla : “jandarmul Europei” : strivise revoluţia 
Polonezilor, în 1830-31, pe cea maghiaro-română, în 1849 - altfel fuse- 
se un “foarte bun ţar...) a dat un ucaz prin care Evreii din Rusia 
puteau “să se mute” în Basarabia, “unde clima e foarte clementă şi vor 
fi scutiţi de impozite timp de 5 ani”. În afară de aceasta, li s-a dăruit 
pământ pentru alcătuirea de “colonii agricole”. S-au înregistrat 16, 
adică în, sau pe lângă 16 aşezări româneşti, al căror pământ a fost 
parțial expropriat şi încredinţat coloniştilor, cuprinzînd 1.100 gos- 
podării (familii) cu 10.500 de persoane. 

Tentativa de a-i orienta spre agricultură pe Evrei nu era nouă : 
Habsburgii, prin împăratul Iosif al II-lea, încercase acelaşi lucru, după 
ocuparea nordului Țării Moldovei (1775), botezat cu un termen slav 

inexistent în istoria, în geografia, în limba localnicilor : “Bucovina” 
(de la slavul buk, ceea ce în româneşte se numeşte : fag, de la latinul 
fagus / hêtre). Un timp, Evreii împroprietăriți au dat în arendă pămân- 
tul primit gratuit (de la Austrieci - după ce fusese confiscat Românilor 
băştinaşi de către aceiaşi Austrieci), apoi l-au vândut - aceloraşi 
Români spoliaţi ; apoi, de frica autorităţilor, Evreii au părăsit Bucovina 
austriacizată şi au trecut în Moldova (încă neciuntită şi de Ruşi). 
În Basarabia scenariul s-a repetat întocmai : Evreii împroprietăriți cu 
pământul zmuls de Ruşi de la Români l-au dat cu arendă, o vreme - 
apoi l-au... vândut indigenilor jefuiti de pământul strămoşesc, după 
care au dispărut în altă ţară : în “Principatele Române” - până la 1859, 
“România” după acea dată... 

O soartă ciudată au avut coloniştii germani în general, în special 
cei proveniţi din regiunea Varşoviei (zonă ocupată de Ruşi, după 
ultima împărţire a Poloniei) : în 1814 fuseseră instalaţi în Sudul 
Basarabiei, pe pământul de pe care cazacii-jandarmi îi alungaseră pe 
locuitorii români dînd foc satelor “de colonizat”, căsăpindu-i, de pe 
cal, fireşte, pe “aborigenii” care nu fugeau destul de iute - şi 
înfiinţaseră “pe locul netocmit şi gol”, cum scrie în Cartea Facerii - 
localităţile Borodino (!), Leipzig, Varşovia... Dacă erau întrebaţi (în 
vara-toaman anului 1940) : ce găsiseră strămoşii lor pe pământurile 
acelea, când sosiseră?, Germanii colonişti răspundeau cu seninătate: 

«Nimic - doar nişte ziduri afumate...» 

Nu i-a bătut Dumnezeu pentru minciuna, pentru neruşinarea de a 
pune alături, în aceeaşi propoziţiune, “nimic” şi “ziduri afumate”... 

„„„Nici măcar în iulie 1940, după tragedia provocată de ocupaţia 
sovietică a "Ţărilor Baltice şi a României (Polonia o cunoscuse în anul 
precedent): după invadarea Basarabiei de către brava Armată Roşie, 
când populaţia românească era terorizată de bolşevici, arestată, depor- 
tată, ucisă - potrivit Pactului Stalin-Hitler din 23 august 1939, 
coloniştii germani au fost... repatriați în condiţii civilizate - atât că 
nu au avut dreptul să ia cu ei şi pământul, cum se plângea, într-un film 
documentar de epocă, o femeie... - din ale cărei cuvinte citez : 

«Am lăsat totul-totul... Am pierdut casă [nota mea : adevărat, 
casa era făcută de ei, de colonişti], şcoală, biserică, fabrică [şi acestea 
fuseseră făcute de mâinile lor, ale coloniştilor] şi pământul... Când mă 
gândesc că am pierdut un pământ atât de gras, de roditor...» 

Pe acea femeie care plângea “pierderea pământului” (cel gras şi 
roditor), Dumnezeu a bătut-o pentru minciună. Dacă şcolile, casele, 

fabricile erau rodul muncii lor, pământul nu ; pământul era al celor de 
la care fusese zmuls cu violență, pentru a fi oferit lor, coloniştilor. 

Odată ajunşi în Germania, coloniştii germani recuperați de pe 
teritoriile nou-sovietice au fost internați în centre de aşteptare : bine- 
înţeles, bărbaţii fuseseră încorporaţi încă de la trecerea frontierei spre 
Vaterland, dar restul familiei a trebuit să... colonizeze alte “noi 
teritorii” - unde ? În regiunea Varşoviei ! Taman acolo de unde 
strămoşii lor plecaseră în urmă cu 130 ani ; au fost re-instalați în 
casele şi pe pământurile altor băştinaşi : Polonezii - alungaţi, 
expropriaţi, arestaţi, internaţi în lagăre de exterminare, executaţi... 
Aceeaşi femeie care deplângea neputinţa de a fi luat cu ea, “în refugiu” 
şi pământul Basarabiei, explica : 

«Nu puteam refuza să intrăm în casa şi pe pământul Polonezilor: 
ordinul era ordin, trebuia executat !» 


Atenţie : acestea se petreceau în vara-toamna anului 1940 - după 
înfrângerea Franţei, şi cu un an înainte de izbucnirea războiului în Est 
(22 iunie 1941). 

Şi cu aproape doi ani după ce Polonia încetase să existe (pentru a 
câta oară ?), sfâşiată între cei doi câini turbaţi : Hitler şi Stalin. 


21 iunie 


Echinox. 

Sper să pun pe hârtie suficiente informaţii despre pământul acela; 
despre pământul nostru : al Afgan'ului şi al meu : Basarabia. 

Înainte de a ne afla faţă-n faţă. 


Până la 22 decembrie 1989, ultima gaură din Istoria Românilor 
avea “un diametru” de jumătate de secol (din 1938, de la instaurarea 
dictaturii lui Carol II) şi o adâncime încă neevaluată. Din august 1944, 
mai vârtos din 1948, comuniştii ne-au furat trecutul, interzicîndu-ni-l, 
băgîndu-ne pe gât un “viitor de aur” din ce în ce mai... îndepărtat, pe 
măsură ce ne apropiam de el. 

Lucrurile au fost limpezi atâta vreme cât am ştiut că Răul vine de 
la Răsărit. După 14 ani de ocupaţie, Ocupantul rus părăsind solul 
ocupat (1958), ocupaţii s-au mirat foarte că Răul nu plecase şi el în 

furgoanele Armatei Roşii - cea care, vorba anecdotei : “Ne liberase de 
nemți, dar nu şi de ruşi...” Luminaţii noştri politicieni (în majoritate 
aflaţi în închisori) s-au arătat a fi consecvenţi purtători ai unei 
gândiri-de-lemn şi nu au apreciat, normal, pericolului : fireşte, Rusul 
ocupant fusese o pacoste a pacostelor, prin rusismul cunoscut de 
veacuri, însă comunismul adus de ei şi lăsat pe mâna localnicilor 
(pe mâna noastră!) se arăta a fi o adevărata năpastă - fiindcă prinsese 
rădăcini. Această tragică eroare de apreciere a pericolului a făcut ca 
Românii să piardă, nu doar lupta-dreaptă, armată ; nu doar demnitatea. 
Ci şi simţul realităţii. 

Un individ, o comunitate poate cunoaşte, perioade mai lungi, 
mai scurte de deprimare, descurajare, deznădejde ; însă când un ins 
(ori cinci, ori o sută, ori câteva mii, câţi au fost minerii grevişti în 
1-3 august 1977) se ridică din genunchi, atunci măcar a zecea parte 
a comunităţii trebuie să facă la fel ! Cu condiţia ca acea turmă să aibă 
şi un păstor, doi, să nu-şi pună speranţa doar în berbecii rezistenți... 
prin cultură... 

Or comunitatea românească nu a avut - după ce ocupantul rus a 
plecat - păstori ; nu a avut conştiinţe ale naţiei, nici directori de 
conştiinţă, cu un cuvânt : intelectuali. Se simt insultaţi, “înjuraţi” 
bravii ingineri ai patriei ? Foarte bine, ar fi prima oară când s-ar simţi. 
Fiindcă adevărul este acesta, crud : 

Dacă Românii ar fi avut ceea ce se cheamă : infelectualitate, 
aceea ar fi dat semne că a existat şi pe timpul lui Ceauşescu, prile- 
jurile nelipsindu-i : 

1) în 1968 - când s-au făcut simţite mişcări de înnoire, trezire, nu 
doar la Praga, ci chiar şi la Bucureşti (în 22 august...); 

2) în 1971 - “revoluţia culturală” în România, transplantată de 
Ceauşescu după vizita în China şi în Coreea de Nord ; 

3) în 1977 - în primăvară, faţă de noua formă de opoziţie anti- 
comunistă : mişcarea pentru drepturile omului ; 

4) în vară (tot 1977), la congresul cutare al scriitorilor - când 
Ceauşescu, după ce a spus: «În ţara noastră nu există cenzură, de aceea 
ne-am hotărît s-o desfiinţăm !», i-a pus pe inginerii sufleticoli să se 
întrecenzureze - ca la Piteşti ; 

5) la sfârşitul verii, greva minerilor din Valea Jiului ; 

6) 1979 constituirea Sindicatului Liber - cronologic, înaintea 
polonezului Solidarnosc ; 

7) “sistematizarea” - citeşte : buldozerizarea ţării, 1984 ; 

8) revolta muncitorilor de la Braşov, din noiembrie 1987... 

Se observă : nu am amintit “cazurile individuale”, efectul 
lor nedepăşind patruzidurile sălilor de şedinţe... “de creaţie curată”, 
altfel cum ? 

Comunitatea românească nu a avut, atunci când nevoia era mai 
urgentă, intelectualitate. În Anul Unu al lepocii Lumină (am citat din 
poetul de curte şi de atenanse : Adrian Păunescu), 1965, supravie- 
ţuitorii vechii generaţii erau deja striviţi de închisoare, neutralizaţi, de 
“cultura” partidului unic, cea rezemată pe interdicții (în România 
stalinismul a continuat, ba s-a “ascuţit”, ca lupta-de-clasă, încă 12 ani 
după moartea lui Stalin) ; apoi pe încurajarea valorismului, a 
“iesteticei” - cu condiţia (preţul libertăţii): să nu vorbească de etică : 
- condiționaţi de morcovul-şi-ciomagul comunist ; în fine, descurajaţi 
de ne-venirea “A mericanilor” (denumire generică a Occidentalilor); 

Comunitatea românească nu a mai avut măcar două-trei exem- 
plare dintre oamenii politici ai “vechiului regim”. Cei de frunte au fost 
asasinați în închisori în primul deceniu de după intrarea Ruşilor în 
România ; cei de importanţă medie, fie s-au exilat - şi s-au pierdut - fie, 
după o lungă detenţie, s-au trezit a fi proprietatea Securităţii : rezis- 
taseră la anchete, torturi, foame, decenii de închisoare, însă nu mai 
rezistaseră la “libertatea” de a fi purtaţi în lesă, dar nu cu botniţă, ci cu 
un amplificator montat în gură, prin care vorbea Călăul, nu Victima. 
N-or să mă contrazică încă viii (?) Diaconescu, Țepelea, Quintus, pen- 
tru că morţii sunt morţi şi-ngropaţi : Noica, Stăniloaie, Coposu, Ţuţea, 
Ernest Bernea, Carandino ; 

Comunitatea românească a (supra)vieţuit fără păstori, fără 
sfătuitori, fără învăţători care să-i arate unde să pună piciorul, să o 
consoleze, să o încurajeze, asigurînd-o că nu mai este mult până la mal: 

- nu a avut un cler demn de acest nume : preoţii ortodocşi au fost 
primii, cronologic, auxiliari ai Securităţii (şi cu alibiul cel mai neinte- 
ligent : «Trebuie să salvăm credinţa strămoşească !» - de parcă, pentru 
a-ţi salva sufletul, trebuie să plăteşti Diavolului, cu... sufletul) ; 

- nu a avut educatori demni de acest nume (şi nu de doar de când 
ne-au căzut pe cap Ruşii, ci măcar din 1884, data reprezentării 
Scrisorii pierdute de Caragiale - acolo se vorbea deja cu îndreptăţit 
dispreţ despre “dăscălime”). Până şi ei (şi dacă am spune : “începînd, 
cronologic, cu ei” ?), învățătorii, profesorii, “maeştrii” au încercat să- 
şi ascundă colaboraţionismul dezgustător cu puterea analfabetizatoare 
a Rusului ocupant îndărătul necesităţii de a nu-i lăsa pe tineri ne-ins- 

truiţi (s-au văzut rezultatele “învăţăturii clandestine” în succesivele 
generaţii şcolite din 1948) ; 

- artiştii (plastici, muzicieni, dramatici) foloseau alegru uzatul 
alibi : «Noi facem artă, nu politică !», iar scriitorii... 

- Scriitorii-la-români... Fruntea-frunţii dezertorilor. 

Această demisie naţională şi-a arătat fructele otrăvite, după 
“revoluţie” : când crema intelectualităţii adunată sub firma Grupul 
pentru Dialog Social, la iniţiativa lui Gabriel Liiceanu (caută şi vei 
găsi răspunsuri la toate întrebările) şi-a inaugurat activitatea, în sfârşit, 
socială ! prin un dialog mediatizat cu şeful Securităţii, tovarăşul 
Măgureanu !; a continuat prin legitimarea ilegitimului Iliescu, 
(proaspăt autor al Masacrului Mineresc din 13-15 iulie 1990), de către 
autoritatea culturală şi morală de (până) atunci, N. Manolescu, luîn- 
du-i criminalului un interviu în care i se adresa «Omului cu o mare»... 
Estimp ce făceau politicienii, democraţii, martirii închisorilor, cei care 
ar fi fost îndreptăţiţi, chiar obligaţi să ia puterea - precum “seniorul 
Coposu, Tatăl nației”? Ei bine, el nu numai că nu a acţionat, dar a inter- 
zis orice act care ar fi atentat la detronarea comunismului securist: a 
închis uşa de la stradă a partidului pentru tinerii curaţi, dornici de a 
face ceva pentru ţară, în schimb a deschis larg uşa din spate pentru toţi 
ticăloşii : activişti de partid, milițieni, securiști (bietul Hemuth Kohl, 
Cancelarul : a ajutat, cu zeci de milioane de mărci, nu un partid 
“creştin-democrat”, ci Partidul Securităţii Mascate!), altfel bine spriji- 
nit, elegant justificat, frumos legitimat-încadrat de două cucoane : Ana 
Blandiana şi Doina Cornea, care de care mai toxică. 

S-a văzut şi mai limpede în 1996, când opoziţia a câştigat 
alegerile, prin Emil Constantinescu. Impresia, terifiantă : comunitatea 
românească (adică acea mare-parte a ei care divorțase de aparatcikul 
kaghebist Iliescu) era, în realitate, o turmă de oi căpii : componentele 
turmei nu ştiau nimic, refuzau să afle, nu mai ţineau minte nimic- 
nimic-nimic. Bine-bine, dar ce voiau? Bani. Bani, nimic altceva. «Cine 
are bani îşi permite să fie chiar şi moral», zicea ea (turma), dracu ştie 
de unde scosese înţelepciunea (de turmă). «Ca Cataramă !», îşi ilustrau 
gândirea dînd exemplul acestui securist devenit peste noapte milionar 
în dolari, ca orice mafiot, ba chiar proprietar de partid (liberal !) ; cu 
tot cu “preşedintele” : turnătorul notoriu Ionescu-Quintus. 

Încă o consecinţă a absenței unor îndrumători : 

Aşa cum, în 17 decembrie 1989, Românii, în majoritate, erau 
convinşi că se pot aranja cu Ceauşescu, în stilul românesco-ţigănesc al 

şperţului-cadou-arvună..., 

...tot aşa au crezut că intră în Europa (aflată la Vest), “acţionînd” 
în Est - dăruindu-le Ucrainenilor ceea ce ei nu ceruseră, nici măcar nu 
speraseră că vor obţine vreodată : câteva milioane de oameni - români 
- şi a două provincii istorice ! - başca platoul continental al Mării 
Negre, cu Insula Şerpilor, (căzute în traista lor de bieţi Ucraineni 
persecutați, desnaţionalizaţi şi care nu participaseră vreodată la perse- 
cutarea, la desnaţionalizarea altora - doamne-fereşte !). 

Însă cea mai gravă, mai de neiertat faptă : semnînd Tratatul cu 
Ucraina, România a renunţat la denunţarea acordului sovieto-german 
din 23 august 1939, în virtutea căruia Ruşii primeau partea lor de 
pradă: Țările Baltice, partea orientală a Poloniei, Basarabia şi 
Bucovina de Nord - şi Insula Şerpilor ! 

De la capăt: 

Aşa cum la 22 decembrie fix masele largi de români ceauşişti - 
dacă n-ar fi fost, de ce l-ar fi aclamat pe Tiran ? - au voit (“Box 
populi”!, vorba Clasicului) moartea aceluiaşi Ceauşescu şi nu 
(reinstaurarea libertăţii, a democraţiei (altfel, cum de alegerile din 
20 mai 1990 au fost câştigate de tovarășul Iliescu?) - tot aşa, în 16 
noiembrie 1996, Românii din opoziţie (în marea lor majoritate) au 
votat pentru Constantinescu - uitînd, nemaiştiind (nemaipăsîndu-le) că 
“ţărano-creştinul” încheiase o alianţă, nu doar violent împotriva 
naturii (şi în poziţie de vădită inferioritate) cu nr. 2 al comunismului 
carpato-danubian, sinistrul, adânc detestabilul Petre Roman - dar că 
avea în spate Securitatea, prin Măgureanu. 

... Apoi, în decembrie 2000, la îndemnul luminaţilor şi isteţilor 
României contemporane, “intelectuali”, l-au reales pe Iliescu... 

Ce s-a ales de speranţele compatrioţilor în “ai noştri” - se vede cu 
ochii închişi. Deziluzia (de la încherea Tratatului cu Ucraina, devenită 
catastrofă) are, la origine dezertarea - deci: absenţa intelectualităţii 
din comunitatea românească. 

Fireşte : în “intelectualitate” nu intră toţi cei avînd “la bază” o 
facultate ; nici chiar artiştii nemăsurat de talentaţi, frizînd geniul - ca 
pictorul Horia Bernea, ca jucătorul de tenis Ion Țiriac, ori ca omul 
de teatru Lucian Pintilie - nici chiar ca gimnasta Nadia Comăneci. 
Deosebirea dintre ei şi un (problematic) intelectual român : maisus- 
citaţii au o puternică conştiinţă de sine - celălalt are (ar trebui să aibă) 
o normală conştiinţă de... ceilalți. 

De aceea nu va fi avînd ursul coadă, nici Românul noroc. Fiindcă 

norocul e cum şi-l face omul - cu condiţia ca acela să ştie pe ce lume 
se află ; să aibă tinere de minte - altfel pe ce construieşte, mental : pe 
nimic ? Istoria unei comunităţi amnezice este... tot nimic, chiar dacă 
umblă un zvon : până şi nimica mişcă ; o fi mişcînd - la alţii : unguri, 
polonezi, bulgari, chiar şi la sârbi... 

După decembrie 1989, Românii au trecut şi la astuparea găurii 
numită istorie. Excelentă idee. Numai că istoria cuprinde nu doar fapte 
şi date... istorice ; nu doar evenimente petrecute cândva, demult, în 
trecutul îndepărtat, până în 1989 tăcute, ori de-a dreptul interzise. Ci şi 
adevărurile noastre cele de toate zilele. Ceea ce facem - cu fapta, cu 
scrisul - azi, s-ar putea să... intre-în-istorie. 

Se spune (eu am auzit de la tata, el ştia din Siberia...) că, de pildă 
Rusul, oricât de umil, neinstruit, păcătos, beţiv ar fi, atunci când face 
ceva : un sputnik, un coteţ, o groapă pentru latrină, o movilă de sfeclă, 
este conştient că toată lumea este cu ochii pe el ! lar fapta lui, din 
străfundul Rossiei, are să fie trecută în istorie ! Nu contează că ceea ce 
face Rusul nu are nici pe departe calitatea facerii Neamţului, contează 
că Rusul, barbar, becisnic, mizerabil, are conştiinţa importanţei sale 
(nici n-ai zice că face parte dintr-o comunitate asiatizată, în care dem- 
nitatea omului nu contează; dacă te uiţi la imensa lor literatură, accepţi: 
contează) ; că el, individ, este o parte din comunitate : nație, popor... 

Ceea ce mă îndurerează (şi mă mânie), în continuare : lipsa de 
memorie a Românului - neresimţită de el ca un (grav) cusur, şi dacă nu 
considerată calitate, atunci, sigur : o... cantitate neglijabilă, echiva- 
lentă cu lipsa falangei ultime de la degetul mic al mâinii stângi - 
negreşit : a vecinului posesor de capră... 

Amnezie inacceptabilă în cazul făcătorilor de istorie. 

Dacă Ruşii ocupanţi i-au învăţat pe slugile lor din România 
(activişti de partid, securişti) să falsifice istoria, după 1989 analfabeţii 
intelectuali români s-au apucat şi ei să scrie o istorie cu voie de la 
poliție - nu mai puțin mincinoasă decât cea fabricată de înşişi 
poliţiştii. 


22 iunie 
Au trecut exact şaizeci de ani de-atunci. 


22 iunie 1941... 
Ce ţin eu minte “despre (22 iunie 41)” ? 

Nimic - într-un fel, totul în alt fel, în felul meu, în felul 
nostru, al Basarabenilor şi al Bucovinenilor. 

Dacă Francezii tresar (de mândrie-de-carte-de-istorie) 
auzind cuvântul “Stalingrad”, care, pentru noi, Românii sem- 
nifică “un loc” de mai tragică amintire decât pentru aceiaşi 
francezi cuvântul “Waterloo” - cum să nu salt, să nu tresalt, nu 
neapărat de mândrie - fiindcă nici eu nici părinţii mei nu 
contribuisem cu ceva la evenimentul numit de acea dată calen- 
daristică - ci de recunoştinţă. Altfel cum să-i spun acelei stări 
resimţită mijlocit prin femeile şi fetele şi babele satului 
Camencea, unde ne refugiasem din calea frontului : plângînd 
şi râzînd, chiuind şi bocind, femeietul se înghesuiau să ajungă 
toate până la cavaleriştii români adineaurea intraţi în sat, să le 
sărute cizmele prăfuite şi pătate de spuma cailor alergaţi?... 

Eu nu am pupat nici o cizmă ; nici nu ştiam că aşa se 
arată recunoştinţa faţă de cei care-i alungaseră pe bolşevici 
din satul nostru, din satele noastre, de pe pământul nostru : 
ostaşii români. Din Armata Regală Română. Mă fascinau caii 
cu fornăiturile lor împroşcînd jerbe de spumă, cu mirosul 
sudorii lor, iute, cu balega lor adiind curat-pipărat - însă mă 
sugea ca o ventuză şi mă ţinea priponit o altă imagine : deasu- 
pra grupului de femei, cai, călăreţi, prin colbul auriu stârnit în 
soarele aproape de apus, pocnea, crepita, trosnea, pâlpâia - 
deşi nu era fir de vânt - drapelul tricolor ţinut de un cavalerist. 


Ce ţin eu minte despre ziua de 22 iunie 1941 ? 

Nimic: scena pe care am zugrăvit-o mai sus (şi care există 
povestită-scrisă în româneşte, în volumul Din Calidor, apă- 
rută şi în franceză şi în engleză), nu se petrecuse exact în 22 
iunie, ci mult mai târziu; poate în 29 iunie, de ziua mea ono- 
mastică (Sfinţii Petru şi Pavel) ; sau şi mai târziu, în iulic...; 

Nimic - fiindcă am început a avea memorie cursivă “din 
timpul războiului”, declanşată de zarva războiului început. 
Numai că noi, în satul Mana din judeţul Orhei nu ştiam că 
începuse războiul ; era secret mare, de-stat, nimeni nu-i 
înştiinţase pe oameni de “întâmplare” (mai târziu am înţeles 
motivul : ca să nu se provoace... panică de bucurie în rânduri- 
le populaţiei... “sovietice” - din care şi noi făceam parte). 
Aparate de radio nu mai existau, de la Ocupaţie : pe al nostru 

îl confiscaseră komisarii de cum năvăliseră bolşevicii, în iunie 
1940 ; popa Dodon, plecînd cu câteva ceasuri înaintea noastră 
în refugiu, reuşise să treacă Prutul - cu tot cu aparat de radio 
- noi, ba ; ne întorsesem în sat, vorba tatei : “ne-am dus până 
la Ungheni, români, ne-am întors sovietici din moşi-stră- 
moşi”. Cât despre ziare... Chiar dacă ar fi publicat ceva 
despre izbucnirea războiului, nimeni - dar nimeni din sat nu 
ştia ruseşte, nici chiar mama care, dragă doamne, era “ucitel- 
niţă”: în zece luni de învăţământ sovietic abia învățase 
“literele comuniste” - aşa le ziceau oamenii în şoaptă... 

Moş Iacob, vecinul nostru şi bunicul meu adoptiv va fi 
auzit - ori dedus - ceva, însă gura nu a deschis-o decât în seara 
în care au prins a se auzi tunurile bătînd, încolo, spre Apus; 
la Prut. Mi-a spus mama : imediat după primele bubuituri, 
ieşise pe calidor ; Moş Iacob (care era şi primarul satului) se 
afla în ograda lui, îmbrăcat de sărbătoare, în redingotă neagră, 
încheiată până sus, încălţat cu cizmele “de gală”, adică cele cu 
caramb înalt, până peste genunchi - şi cu pălăria neagră bine 
aşezată pe cap. Povestea mama : 

«S-a primblat prin curtea lui, s-a primblat... - ţeapăn. 
Simţea că îl vedeam, de la noi, din calidor, dar n-a dat semn 
că ne bagă în seamă. Din când în când se oprea, întindea gâtul, 
cu gura căscată - asculta. Şi, când s-a auzit din nou tunul, 
încolo, spre Corneşti, Moş Iacob şi-a zmuls pălăria de pe cap, 
a trântit-o la pământ, de a bubuit ca un tun mai mititel, s-a 
dezbrăcat de redingotă, a azvârlit-o (Mătuşa Domnica era la 
post, a prins-o din zbor), s-a descălţat de cizme şi, desculţ, a 
început a juca, a dansa în jurul pălăriei, cum făcea când 
cercuia butoaie. Dansa şi striga, de să se audă până la Curchi, 
urla, tot felul de... poezele de-ale lui, din cele pe care nu se 
cade să le audă copiii...» 

N-am insistat, mama tot nu mi-ar fi reprodus poezelele 
pipărate ale lui Moş Iacob, le ştiam... 

Deci - am calculat eu, mult mai târziu, când, scriind Din 
calidor reconstituiam istoria românilor, rezemîndu-mă pe 
două-trei cărţi, în rest pe deducţii (şi, culmea : nu m-am 
înşelat!), tunul s-a auzit de la noi, de la Mana cam a doua, a 
treia zi după 22 iunie. Şi a durat alte două-trei zile... 

Numai că atunci eu nu aveam memorie. Memoria mea a 

început abia în momentul în care i-am văzut pe ruşi adăpos- 
tindu-şi tunurile antiaeriene sub sălciile de pe imaşul nostru - 
se vedea ca în palmă de la noi, din calidor ; şi când s-au arătat 
primele avioane româneşti - le saluta, le chema tot satul, în 
frunte cu femeile ; şi când au apărut cele ruseşti (pe care le 
înjura, deasemeni, tot satul). De atunci a prins a curge memo- 
ria mea. Să fi fost declanşată, deschisă, înflorită explosiv de 
zgomotul luptelor aeriene de deasupra satului ? Poate că da, 
poate că ba. Mai degrabă mi-a pornit-o un stimul vizual : 
insemnele avioanelor care zburau la rasul acoperişurilor: 

- Steaua Roşie - semnifica răul, însemna arestarea tatei, 
astă iarnă, arderea cărților noastre în curte, plânsul mamei, 
bodogănitul lui Moş Iacob împotriva “borşăvicilor” (cuvânt 
care pe mine m-a intrigat întreaga copilărie, chiar adolescenţa, 
în Ardeal, fiindcă mă făcea să văd nişte “cioloveci”, adică 
nişte soldaţi ruşi, speriaţi, tunşi-chilug, hămesiţi, horpăind de 
zor, cu capul vârât în strachinile de borş - mereu umplute de 
mătuşa Domnica - ca amărâţii de “paraşutişti” capturaţi...); 

- Rozeta Tricoloră de pe avioanele româneşti, semnifica 
binele, însemna întoarcerea tatei... 

De aceea voi fi fost fascinat, la Camencea, mai puţin de 
scena sărutatului cizmelor, cât de... drapel. Îl văzusem pe 
coada avioanelor româneşti, deasupra Manei ; şi îl văzusem... 
în ianuarie acelaşi an, la arestarea tatei, când komisarii scose- 
seră şi confiscaseră, dintr-o plapomă, unde mama îl cususe cu 
grijă, drapelul tricolor al nostru. 

Sigur-sigur : nu ţineam minte scena arestării tatei - “eram 
prea mic”... Însă pentru mine timpul, timpurile, timpii sunt 
relativi/e : De aceea îmi aduc aminte, nu doar fapte, persoane, 
stări pe care, în realitate, nu le puteam înregistra (fiind “prea 
mic”), dar şi stări, fapte persoane pe care nu aveam - în 
realitate - cum să le întâlnesc, fiindcă acelea existaseră, 
se petrecuseră înainte de naşterea mea. 

Şi totuşi le ţin minte. Nu din cărţi, nu din povestitele 
altora - ci le ştiu de la mine ; le scot din capul meu - din inima 
mea cea ţiitoare minte. 

22 iunie 1941. 

Adolescent, adult, am aflat că este o dată istorică. Da, 
însă dată-istorică este şi 23 august 1944. Deosebirea dintre 

cele două - esenţială : 
Prima este albă - atunci am fost liberaţi de robia Ruşilor; 
A doua este neagră - atunci am căzut toţi Românii, nu 
doar Basarabenii şi Bucovinenii, în robia Ruşilor. 


Ce s-a întâmplat, după... 

Ce să se întâmple ! Vorba ceea : am murit şi am văzut... 

lar cine a supravieţuit povesteşte prin ce a trecut - dacă 
mai poate, dacă mai are inima să povestească. 

Fiindcă, iată : cu voie de la poliţie, s-au trezit din somnul 
mioritic tot felul de adormiţi analfabeți care-şi zic istorici ; 

Şi care scriu istoria invers decât o scriseseră comuniştii. 

Adică tot mincinos. 


In legătură cu pâmânturilor româneşti căzute sub cizmă 
rusească, “polemica” este veche - de la întâiul rapt: mai 1812. 

Însă de cealaltă parte nu se află doar Ruşii, care-şi apără 
Imperiul. Ci şi auxiliarii ruşilor, propagandiştii, militanţii - cu 
gura-mare, cu condeiul-alert, cu pistolul-rapid-scos-din-toc 
(de preferinţă marca Nagan, ca al lui Meyerhold...) în favoa- 
rea comunismului întins ca râia, ca ciuma, ca sifilisul, ca sida 
- în lumea întreagă. 

Aceştia sunt... descronologizatorii. 


23 iunie 


A doua zi după începerea războiului - în urmă cu şase decenii... 
A cărui istorie unii o scriu viceversa, de la dreapta la stânga. 

Când se vorbeşte despre un dispărut dintre cei vii, oricât de 
scârbavnică, chiar criminală îi fusese viaţa, se spune, cam grăbit: 
“Despre morţi - numai bine...; 

Când se compară două tragedii, două masacre, unii spun : 

«Și noi am fost victime», ceilalţi : 

«Numai noi am fost victime. A existat un singur Holocaust - cel 
al cărui victime inocente am fost numai noi” 

Iar dialogul nu mai este posibil. 

... “Descronologizatorii”... 

Nu am găsit alt termen care să-i desemneze pe manipulatorii de 
istorie răsturnători de cronologie. Celor ce încep istoria umanităţii cu 

propria istorie un prieten le-a spus : autocronişti - poate va găsi şi 
pentru strâmbătorii cronologiei, deci : ai adevărului, un nume. 

Mulţi confundă proposta cu riposta, avantgarda cu ariergarda - 
cauza cu efectul, primul-în-timp cu următorul. Atâta vreme cât un 
asemenea ghiveci mental rămâne în stadiul oral, nu rămân urme, însă 
dacă manipulările sunt consemnate negru pe alb... 


Publicarea unui volum precum Cartea neagră a comunismului, 
(cel din 1997, sub direcția lui Stéphane Courtois, editat de Laffont) a 
provocat în Franța un cor de proteste, de reacții violente din partea 
unor socialişti, a comuniştilor şi a evreilor. Contestatarii au negat, atât 
numărul victimelor comunismului (în zeci de milioane...), cât şi carac- 
terul programatic al lichidării, nevoind să ţină seama de adevărul că 
Lenin însuşi recomandase, ordonase : «Teroare ! Teroare ! Teroare!» - 
ca să nu mai vorbim de Trotzki, devenit îngeraş neprihănit şi erou şi 
model - după ce a fost alungat de la putere şi asasinat de ai săi, bandiții 
bolşevici. Fireşte, Evreii au respins cu indignare-orifiată importanţa 
numerică a Evreilor care făcuseră parte “la cel mai înalt nivel” din 
aparatul politico-poliţienesc al Rusiei bolşevizate, apoi al ţărilor căzute 
sub ocupaţia sovietică. Pe cabaretista Regine, în timpul liber admira- 
toare-fără-frontiere a lui Castro (pe Mao îl ratase...) a văzut-o/auzit-o 
întreaga Franţă tratînd-o pe Helene Carrère d'Encausse de mincinoasă 
fiindcă îi contrazisese Abecedarul Roşu potrivit căruia în Lagărul 
Socialist nu existaseră Lagăre de concentrare (cu atât mai puţin de 
exterminare), doar centre de reeducare cetăţenească prin muncă - 
Lagăre de exterminare organizaseră numai Nemţii, nu şi Ruşii ; numai 
pentru Evrei, nu şi pentru ne-evrei. E şi greu, când ai traversat două 
milenii în cultul, în cultura victimei, să admiţi că tu, evreu, eşti un om 
ca tot omul (nu un sub-, dar nici un supra-), că şi Evreii au fost - şi sunt 
în prezent - călăi. Pentru asta va fi necesar ca şi Evreii să înveţe să 
dialogheze - cu sine, întâi, apoi cu goi-ii. Aşa cum a început a o face, 
pornind de la masacrul de la Jedwabne un, şi evreu, şi dintr-o familie 
de comunişti polonezi : Adam Michnik. 

În 1996, am participat la un colocviu-festival organizat de muni- 
cipalitatea oraşului Die (Drôme) avînd ca temă : “La Moldavie” - s-a 
înţeles, era vorba de Basarabia, devenită “republică moldovenească”. 
Profitînd de inocenţa Francezilor, Antoine Spire, jurnalist la France 
Culture - după ce 20 ani fusese la organul comunist L’Humanité (şi 
unde continuă să lucreze fratele său), a produs, în intervenţiile sale, 

date false privitoare la istoria “Moldovei”, citînd ca document irefu- 
tabil Cartea neagră (din 1945) - catalog al persecuțiilor suferite de 
evrei în timpul celui de al doilea război mondial din partea statelor care 
luaseră parte la “războiul antisovietic” : Ungaria, Croaţia, Slovacia şi 
desigur, România. Nu erau scutite de acuzaţia de masacrare a Evreilor 
nici ţările care în acel moment nu mai existau, fiind ocupate de 
Germania : Cehia, iar la Polonia nu se menţiona soarta jumătăţii 
orientale ocupată de ruşi, “administrată” cu colaborarea activă a evrei- 
lor comunişti timp de peste un an şi jumătate (17 septembrie 1939 - 
22 iunie 1941). Cât despre Ţările Baltice erau acuzate în bloc de masa- 
crare a evreilor pe teritoriile lor, fără a pomeni - ca şi în cazul Poloniei 
de Est - că ocupaţia germană succedase ocupației sovietice ; şi ca şi 
în cazul Poloniei, al Basarabiei, Bucovinei, nici un cuvânt despre ares- 
tările masive, torturile, deportările, execuţii colective, făptuite şi de 
mulţi NKVD-işti evrei - înainte de a fi ei înşişi masacrați. 

Cartea neagră expusă la Die fusese alcătuită în 1945 de un 
comitet al Evreilor sovietici, în frunte aflîndu-se Ilia Ehrenburg şi 
Vasili Grossman, viitorul “disident”. Pentru distribuitorii volumului, 
ca şi pentru cei care-l citau ca pe Evanghelie nu conta că în peste 50 
ani câți trecuseră apăruseră noi documente, fuseseră descoperite noi 
fapta - ei pe cele “clasice” prin parţialitate contau. Când mi-am expri- 
mat mirarea-indignarea faţă de Antoine Spire (pe care-l cunoşteam de 
decenii de la colocvii, conferinţe, emisiuni de radio), indicînd cutare 
informaţie falsă, precum şi halucinantele răsturnări de cronologie (care 
prefăceau cauzele în efect - şi viceversa), el mi-a răspuns, râzînd, 
bătîndu-mă pe umăr, că nu contează acest “detaliu”, a trecut atâta timp 
de-atunci, nimeni nu-şi mai aduce aminte - şi, oricum, Francezii nu ştiu 
istorie! În cele trei zile am stat de vorbă cu organizatorii, cu autorii 
hărților, a cronologiilor - despre “La Moldavie”... Cu toţii erau foarte 
simpatici, extrem de amabili şi acceptau că ar fi putut greşi, dar... 
vorba lui A. Spire : cine îşi mai aduce aminte?, ce importanţă mai avea, 
acum, faptul că informaţia cutare era inexactă?, că două evenimente 
fuseseră intervertite...? 

Ce importanţă ? Una esenţială : adevărul era falsificat ! 

Cu informaţiile false eram, din păcate, obişnuit : le corectam iar 
auditorii, civilizaţi, binecrescuţi, acceptau că şi eu aş putea avea partea 
mea de dreptate... Aici însă era vorba despre “Moldova”, prezentată 
eronat, dezinformant : 

“Istoricii” vorbeau de “Moldova sovietică”, fără nici o referire la 

statul feudal românesc Moldova din care Ruşii zmulseseră partea 
răsăriteană, botezînd-o abuziv : Bessarabia ; în continuare pretindeau 
că în 1812 “Rusia cucerise de la Turci un teritoriu de totdeauna slav : 
Bessarabia”- afirmaţie rezemată pe “argumentul” : “fiindcă locuitorii 
vorbesc o limbă slavă : limba moldovenească”! Apoi : Unirea, în 
1918, a trei provincii româneşti, Basarabia, Bucovina, Transilvania cu 
Patria Mamă devenea, sub condeiul confecţionatorilor de istorie de la 
Ministerul Adevărului : “răpire de teritorii străine” ; alipirea la 
România, a Basarabiei se prefăcea în : “cădere sub jugul moşierilor 
regalişti români”, etc, etc... 

Mi-a fost extrem de greu (şi dacă aş spune : imposibil ?) să res- 
tabilesc, eu, cronologia : Francezii, avînd ei înşişi detalii de uitat, 
ridicau din umeri, în sensul că, după atâta amar de timp, nu mai 
contează “detaliul”, cum atât de just observase tovarășul Spire (după 
ce observase că sânt “subiectiv” - adevărat, încă nu şi “antisemit”...). 

Autorii Cărţii negre din 1945, vorbind pe larg despre masacra- 
rea Evreilor din teritoriul Basarabiei, al Bucovinei de Nord “invadate 
de armata fascistă română după 22 iunie 1941”, se păzeau ca de foc de 
a produce probe şi de a furniza date - nici nu pomeneau interludiul 
sângeros de un an încheiat - deci anterior - dintre 28 iunie 1940 
(invazia sovietică) şi 22 iunie 1941, când armata română lberase 
Teritoriile Ocupate. După ei, motivul actelor de barbarie era provocat 
anti-comunismul visceral şi de antisemitismul constitutiv (nu cumva, 
ca şi Polonezii, Românii “au supt antisemitismul odată cu laptele 
matern”?) - această din urmă afirmaţie sprijinită de altă probă minci- 
noasă : Pogromul de la Chişinău ! L-am amintit lui A. Spire (avea aerul 
că atunci afla !) : în 1905 Basarabia era rusească, Chişinăul oraş ruso- 
evreiesc, masacrul fusese început-continuat-terminat de Cazaci, jan- 
darmii ţarişti... Drept răspuns, A. Spire m-a bătut pe umăr şi m-a pof- 
tit să bem o cafea - cu aerul condescendent al adultului căruia un copil 
i-a povestit o poveste... 


De câte ori am avut prilejul am afirmat că, dacă România doreşte 
să intre în rândul naţiunilor civilizate, europene, este imperativ necesar 
să recunoască (pe lângă persecutarea etniei germane, după 23 august 
44 ; pe lângă abandonarea, persecutarea, trădarea, vinderea Românilor 
refugiaţi din Bucovina de Nord şi din Basarabia, începînd din iunie 
1940) - tentativele de lichidare a două comunităţi etnice : Țiganii şi 
Evreii, în timpul războiului în Est. 

Numai că nici dialogul româno-român nu este posibil : ai noştri 
invocă, pe lângă argumente cronologice (adevărate), altele ca : “drep- 
tul solului”, “ingratitudinea evreilor”, “răstignirea lui Isus”, “exage- 
rarea numărului victimelor”, “rolul nefast al lor, ca auxiliari ai ocu- 
pantului rus”, etc., inacceptabile fiindcă sunt nerezonabile - deşi nu 
întru totul false. 

Nu-mi imaginez că voi stabili eu adevărul-adevărat, însă încerc 
să rezum conflictul de după revoluţia bolşevică : 

- în 1917 România se afla într-o situaţie dramatică - militară, 
economică, psihologică - înghesuită, încolţită în Moldova, avîndu-i 
“aliaţi” pe Ruşi care, după ce părăsiseră poziţiile, lăsîndu-ne descope- 
riţi pe sute de kilometri de linie a frontului, se dedaseră la jafuri, vio- 
luri, crime ; în această împrejurare de cumpănă, majoritatea Evreilor 
din România era cu inima alături de Ruşi, furnizînd Revoluţiei 
Bolşevice un mare - foarte, prea mare - număr de agitatori, comisari 
politici, “cadre superioare”- politice, polițienești, militare, de spionaj ; 

- în 1918, când Basarabia s-a declarat autonomă, apoi indepen- 
dentă, apoi doritoare să se alipească la Patria Mamă - Evreii din 
România, din Basarabia, din Rusia Sovietică au intrat în conflict acut 
cu statul român, cu Basarabenii din Sfatul Ţării - cu ideea națională 
opusă celei internaţionale pronată de comunişti ; 

- după 29 decembrie 1919, când Parlamentul României a 
consfințit unirea cu Patria Mamă a Transilvaniei, a Bucovinei şi a 
Basarabiei, Evreii din România ca şi cei din Rusia Sovietică s-au 
declarat în dezacord violent cu acest act şi, uitîndu-şi internaţiona- 
lismul comunist, au pledat pentru o Basarabie făcînd parte integrantă, 
nu doar din națiunea, dar şi din... geografia rusă ; 

- deasemeni s-au agitat, cerînd o Transilvanie inclusă în 
“Republica Sovietică Maghiară a tovarăşului Bela Kun” (1919); 

- constituirea Partidului Comunist Român, în 1921 a fost oficia- 
lizarea ofensivei ruseşti împotriva României - în cadrul acestei cam- 
panii (şi) militare, Evreii de pe ambele maluri ale Nistrului au jucat un 
rol considerabil - şi nefast. 

Din 1938, guvernele româneşti au luat măsuri discriminatorii 
împotriva evreilor, iar de la venirea la putere a Statului Legionar 
(14 septembrie 1940), antisemite. Ceea ce a fost o ruşine, o nedrep- 
tate - un păcat. 

Numai că unei nedreptăţi nu se răspunde cu minciuni : vor, nu 
vor Ilia Ehrenburg şi Vasili Grossman, autori morali ai Cărţii negre : 

— data de 28 iunie 1940 (când URSS a ocupat Basarabia şi 
Bucovina de Nord) a fost anterioară datei instaurării statului 
național-legionar (am mai spus, dar repet-repet-repet : la 14 sep- 
tembrie acelaşi an, 1940), când au început persecuțiile caracteriza- 
te împotriva evreilor din România - Basarabia şi Bucovina fiind ocu- 
pate de Sovietici) ; 

— cu voia lor, data de 28 iunie 1940 a fost anterioară şi datei de 
22 iunie 1941 (când a izbucnit războiului în Est) : după acea dată 
foarte mulţi Evrei din Basarabia şi din Bucovina de Nord, au fost 
arestaţi, deportaţi în Transnistria, asasinați. 

Am făcut această elementară precizare (reaşezarea cronologică a 
evenimentelor), fiindcă Ehrenburg şi Grossman pretind că “severi- 
tatea” (?) cu care i-au tratat sovieticii pe “călăii din Jandarmerie şi din 
Siguranţă”, în Basarabia (după 28 iunie 1940), ar fi reprezentat o... 
“pedeapsă de avertisment” (?) - ca urmare (???) a crimelor comise de 
aceştia “după invadarea teritoriului sovietic” (după 22 iunie 1941)! 


... M-am întors la 22 iunie 1941... 

De ce atunci? 

Fiindcă abia după liberarea Basarabiei şi a Bucovinei de Nord 
au apărut probele materiale, indeniabile, ale atrocitățile comise de 
bolşevici în teritoriile ocupate, între iunie 1940 şi iunie 1941. 

[Nu se observă o macabră coincidenţă cronologică între cum- 
plitele evenimente din Basarabia-Bucovina şi Polonia (şi încă n-am 
aflat amănunte despre Țările Baltice)? Atunci - după 22 iunie 1941 - 
s-au descoperit probele bestialităţilor bolşevice.] 

Repet pentru adepţii adevărului inversat, ai cronologiei răstur- 
nate, ai istoriei dez-istorizate : 

Nu ne aflăm în curtea şcolii unde ne-am încăierat, apoi încercăm 
să stabilim... 

„„„Cine a început... 

Evreii pretind că totdeauna, celălalt a început - una dintre 
metode fiind... autocronia : pornirea istoriei de acolo de unde îi 
convine... “istoricului”. Cine se mai îndoieşte, să citească replica dată 
de Leon Wieseltier în The New Republic din 4 iunie 2001 lui Adam 
Michnik - care se exprimase în New York Times din 17 martie 2001, în 
legătură cu cartea lui Jan T. Gross, Vecinii : 

“Evreii de la Jedwabne din vara lui 1941 nu au făcut altceva decât 
să moară. Nu sunt de loc de acord că evenimentele de la Jedwabne 

cheamă la vreo autoexaminare din partea Evreilor”. 

Teribil “răspuns” - şi totodată obişnuit. Pentru el (Leon 
Wieseltier) Istoria începe “din vara lui 1941” - când 1.600 evrei din 
târgul polonez Jedwabne au fost asasinați de concetăţenii polonezi 
(sub privirile aprobatoare ale Nemţilor) - în nici un caz cu aproape doi 
ani în urmă, la 17 septembrie 1939, când Sovieticii, ocupînd acea 
jumătate de Polonie, şi-ai impus “legea” mai cu seamă ajutaţi de Evrei. 
Deci, masacrul din “vara lui 1941” a pornit din senin ; din “antisemi- 
tismul supt odată cu laptele mamei poloneze”. Primatul Poloniei, 
Glemp, după ce exprimase regretele şi căinţa Bisericii pentru pogro- 
mul de la Jedwabne, spusese : “...şi Evreii trebuie să se întrebe dacă 
nu sunt vinovaţi de colaborare cu ocupantul bolşevic pentru arestările, 
maltratările, deportările Polonezilor, din 17 septembrie 1939”. Rabinul 
Varşoviei Michael Schudrich, a declarat: “Încerc o adâncă ruşine 
pentru bolşevicii de origine evreiască”, însă a sfârşit fraza prin : “deşi 
aceia nu au acţionat în numele naţiunii evreieşti”. 

Ca şi cum criminalii care i-au ucis pe evrei în iunie 1941 ar fi 
acţionat “în numele naţiunii poloneze...” 

Tragedia este - de o parte şi de alta - atât de sângeroasă (doar 
lichidaţi de Nemţi au fost 3 milioane de Polonezi - dar de Ruşi ?), încât 
ar fi o blasfemie să ne întrebăm : “Cine a început primul ? Dar pentru 
că rana sângerează încă, vom formula astfel : 

“Care a fost cronologia faptelor ?” 


Ca şi în Polonia (ca şi în Ţările Baltice), întâi, în timp, au fost 
faptele de bestialitate ale bolşevicilor ruşi ocupanţi ai Basarabiei, 
Bucovinei şi Herţei - în iunie 1940 (una mie nouă sute patruzeci); 

Apoi - din iulie 1941 (una mie nouă sute patruzeci şi unu), 
Armata română, liberînd ţinuturile ocupate, a fost măsurat dezastrul 
material şi mai ales uman pricinuit în doar 12 luni de comunism. 

Constatare : ceea ce promiteau simpatizanţii români ai bolşevis- 
mului, începînd din 1917, nu erau vorbe în vânt ale unor indivizi exal- 
taţi, nereprezentativi pentru societatea românească, spioni ai Sovietici- 
lor ; de cum li s-a oferit prilejul “aplicării doctrinei comuniste” - au 
aplicat-o, instaurînd teroarea în teritoriile Ocupate - recapitulez : 

În marea lor majoritate Evreii fuseseră ostili României Mari, de 
la început - din 1918; 

Încă de la înfiinţarea Partidului Comunist Român, în 1921, comu- 
niştii - în majoritate evrei (o parte locuind în alte ţări, avînd o altă cetă- 

tenie decât româna : maghiară, poloneză, bulgară - şi o “supracetăţe- 
nie” : sovietică) au contestat justeţea alipirii provinciilor istorice româ- 
neşti la România, pledînd pentru “restituirea Basarabiei către URSS”; 

Evreii pledau şi pentru “restituirea Transilvaniei către... 
Republica Sovietică Maghiară” (1919) ; 

Răpirea Basarabiei şi a Bucovinei de Nord din iunie 1940 a fost 
primită de Evreii din România întreagă cu entuziasm, mulţi dintre cei 
aflați în afara Teritoriilor Cedate, s-au grăbit să se mute în Țara 
Stru-gurilor şi a Pâinii, vorba unui ilustru poet-agent de influenţă 
NKVD, altfel francez; 

În fine, pentru că Evreii din Basarabia şi cei aflaţi înainte de 
Cedare în URSS veniseră în Teritoriile Cedate şi se dedaseră la acte, 
nu de reparaţie socială, cum ar fi fost de aşteptat de la nişte comunişti, 
ci acte de barbarie pe criterii naţional-rasiale şi confesionale - ei 
fiind, nu-i aşa, ruşi-sovietici din tată-n fiu, pe când indigenii colonizați 
din contra : români - şi mai-din-contra : creştini ortodocşi. 

Când o mică parte dintre probe s-a aflat în faţa ochilor, în 
gropile comune descoperite - atunci, abia atunci (adică : după 22 
iunie 1941) Românii au început a se răzbuna pe evrei. 

În jocurile de copii se spune : “Răzbunarea-i arma prostului”. 
Aşa o fi, aşa este. Ceea ce nu a abolit-o, nu a eliminat-o din “rezol- 
varea” conflictelor dintre indivizi, dintre comunităţi. 

Românul raţionează, întrebîndu-se astfel - în legătură cu cele 
întâmplate în Basarabia, în Bucovina, în Transnistria, începînd din 26 
iunie 1940 : 

«De ce s-au năpustit Evreii asupra Românilor, în timpul retra- 
gerii din Basarabia (în Săptămâna Roşie : 28 iunie-4 sau/şi 5 iulie 
1940)?; de ce s-au încrâncenat asupra unor bieţi soldaţi în termen care 
primiseră ordin să se retragă fără a răspunde la provocări?;, de ce, 
dintre “narodnicii truditori sovietici” (cum se prezentau, în limba 
română cea care nu există, agitatorii sosiți peste noapte cu camioanele 
de peste Nistru), mai ales Evreii i-au huiduit, injuriat, tratat de 
“regalişti”, de “capitalişti-fascişti”, de “moşieri-antisemiţi”, i-au 
scuipat, i-au bătut cu pietre, i-au stropit cu fecale, pe mulţi i-au zmuls 
din coloană şi după ce i-au ciomăgit, călcat în picioare, zgâriat (nu doar 
femeile se dedaseră la această practică isterică), unora le-au tăiat nas- 
turii de la pantaloni şi i-au lăsat să plece în această postură umilitoare, 
pe alţii i-au reţinut şi i-au prefăcut în primii prizonieri de război 
dintr-un război care nu exista ? Şi încă : de ce, intrînd în masă în 


78 PAUL GOMA 


organismele administrative, politice, poliţieneşti ale sovieticilor 
ocupanţi, Evreii s-au purtat cu Românii basarabeni, bucovineni, 
herţeni, de parcă aceştia ar fi fost - în ordine : babiloneni, egipteni, 
romani, spanioli, ruşi, ucraineni - adică acele seminţii care îi împrăştia- 
seră (diasporizaseră), îi persecutaseră, masacraseră - potrivit terme- 
nilor inventaţi de... Români : Inchiziţie şi pogrom...? 

La această întrebare - îndurerată, de bun simţ - “răspundeau”, 
peste ani, securiştii anchetatori evrei-unguri (ehe ! ce Mari-Maghiari 
evreii unguri !), când îi rupeau în bătăi pe ţăranii români din Oltenia, 
din Dobrogea, din Muntenia - care nu voiau să intre în colhoz : 

«Voi ne-aţi trimis la Auschwitz !» - voi fiind noi, Românii... 

Logică de cristal, ilustrată de ultramediatizatul Elie Wiesel, cel 
care prin 1980, declara la televiziunea franceză că el şi ai săi din Sighet 
fusese(ră) arestaţi şi trimişi la Auschwitz - în aprilie 1944 (aprilie una 
mie nouă sute patruzeci şi patru) - de către... jandarmii români ! 

Eugene lonesco îi atrăsese atenţia prietenului său asupra neade- 
vărului : Transilvania de Nord - deci şi Sighetul - fusese, între 30 sep- 
tembrie 1940 şi primăvara anului 1945 sub ocupaţie maghiară, deci 
jandarmii erau unguri, nu români... Wiesel îi răspunsese că nu con- 
tează amănuntul, oricum, Francezii nu cunosc istorie şi puţin le pasă... 

[Şi eu intrasem în conflict cu Antoine Spire, în legătură cu inver- 
sarea cronologiei în Cartea Neagră din 1945 - ca “răspuns”, m-a bătut 
pe umăr şi m-a poftit să bem o cafea - şi, cum spune Popeck, umoris- 
tul francez evreu care uneori se prezintă ca “Popescu” : 

«ŞI cu asta, gata - nu mai vorbim despre asta...»] 

Ba să vorbim despre asta. 

Fiindcă ei, Evreii, au tot vorbit în ultima jumătate de veac despre 
asta a lor ; şi tot vorbind, au monopolizat Cuvântul, au monopolizat 
suferinţa : pentru ei nu există, în Istorie, decât un singur genocid, cel 
al căror victime au fost ei şi nu acceptă că în lagărele naziste au fost 
exterminați şi Țigani şi Slavi, în general (Polonezi, începînd din 
septembrie 1939, Ucraineni, Ruşi, după iulie 1941) şi catolici şi 
nobili şi homosexuali şi handicapaţi ; că, înainte de Holocaust, Turcia, 
aliata strategică a Israelului (care şi ea apără - cu iataganul - după cum 
ştie lumea întreagă, “democraţia occidentală în Orient”), se dedase, cu 
avânt, în 1915, “unei mici operaţii de purificare”(!) : masacrarea 
Armenilor ; că după Holocaust s-au semnalat masacre cu caracter de 
genocid în lumea comunistă : Cambodgea, China, Coreea de Nord - 
recent în Cecenia. Din nefericire, tragedia Evreilor din timpul ultimu- 

lui război mondial nu a fost prima, nici ultima... Acelaşi Antoine 
Spire, la o dezbatere televizată a (mai) afirmat că... nu poate fi consi- 
derată genocid masacrarea celor din etnia tutsi de către cei din etnia 
hutu, pentru că... (cei care se aşteptau la o comparaţie cantitativă s-au 
înşelat : A. Spire a adus una calitativă) : numai poporul evreu a suferit 
aşa ceva, deci el are dreptul la o mai mare consideraţie, cultura lui fiind 
incomparabil mai semnificativă decât a “africanilor”... 

Şi nimeni de pe platou nu l-a tratat de rasist (evident, şi de 
ingnorant) pe Evreul Antoine Spire, comunist notoriu şi profesionist al 
minciunii, reputat fabricant de citate... 


24 iunie 


Mai am şase zile până la întâlnire. Probabil că Victor nici nu s-a 
gândit că atunci va fi onomastica mea, iar Afgan'ul nu ştie cum mă 
cheamă - cu atât mai puţin ce sunt şi ce fac. Victor mi-a împrumutat un 
magnetofon să-i înregistrez spusele. 

Să nu-l uit pe tata în vânzoleala pregătirii. Nici pe tată-său, 
bunicu-meu, Chirilă. Nici pe frate-său mai mare, Ion, luat prizonier de 
Ruşi, la 1 septembrie 1944, în gura Văii Prahovei (deci la o săptămână 
după 23 august când devenisem, dragă-doamne, aliaţi...), mort de 
foame şi de sete într-un lagăr din Basarabia, redevenită RSS Moldo- 
venească : în lagărul de prizonieri-de-război de la Făleşti ?, după 
spusele fiicei lui şi verişoarei mele ; în lagărul de exterminare de la 
Costiugeni, de lângă Chişinău, improvizat în curtea Azilului de alienaţi 
(unde fusese director tatăl poetei Magda Isanos) ?, cum îmi transmise- 
se o nepoată ; de frig, pe drum ?- cum crede o altă verişoară. Asta a 
mai rămas de pe urma lui Ion Goma, unchiul meu : nesiguranța privi- 
toare la locul morţii, dar siguranţa în privinţa modului în care Ruşii 
i-au exterminat şi pe Basarabenii şi pe Bucovinenii care păcătuiseră 
luptînd în armata naţională a lor - şi nu în armata sovietică, duşmană : 
prin foame şi prin sete şi prin frig. 

Şi nici pe mama, să n-o uit, chiar dacă ea nu a fost nici soldat la 
țari ca socru-său, nici zek la komisari ca bărbatu-său, nici prizonier la 
Afgani, ca băiatu ăsta. 

De mine - etern “caz” - nu mai pomenesc : chiar când mă uit cu 
totul, nu mă pierd nici o clipă din vedere. 

[Deci, începînd din 28 iunie 1940, în timpul retragerii armatei 
române din Basarabia, prin “truditorii muncitoreşti” (cum masacrau 
limba română... muncitorii truditoreşti) aduşi de peste Nistru, Ruşii au 
zmuls din coloane ostaşi, pe care i-au “reţinut”, considerîndu-i 
prizonieri de război(ul)-care-nu-fusese-declarat (tata a întâlnit, în 
Siberia, doi : un ţăran din Oltenia şi un învăţător din Banat) ; 

În 23 august 1944 România a schimbat alianțele şi a declarat 
încetarea stării de beligeranţă cu URSS. URSS a declarat acelaşi lucru 
- ceea ce nu a împiedecat-o defel să dezarmeze, în continuare şi, în 
continuare (până la 12 septembrie : 21 de zile; trei săptămâni), să-i facă 
prizonieri pe militarii români... deveniți aliaţi - şi care nu le mai erau 
ostili. În jur de 200.000 ostaşi şi ofiţeri au fost luaţi “prizonieri de 
război” după 23 august 44 şi au fost duşi în Rusia, pe urmele celor 
făcuţi prizonieri în lupte, înainte de această dată. Peste 80% dintre 
prizonierii de ambele “categorii” au dispărut fără urmă. 

Putea să facă biata Rusie altfel decât a făcut ? Ilia Ehrenburg scria 
că nu şi opera o comparaţie extrem de originală : un individ încearcă 
s-o oprească locomotivă care aleargă cu 120 km/oră - pentru a cere 
mecanicului să-i de un foc (la ţigară)... 

Cine nu a auzit măcar de Ilia Ehrenburg ? Mulţi, dar puţini ştiu 
că scriitorul (şi nu era rău, ticălosul !) fusese, în timpul războiului, nu 
neapărat jurnalist de front, ci... explicator-îndemnător-absolvitor a 
bestialităţilor pe care trebuiau să le facă ostaşii Armatei Roşii, nu 
neapărat cu duşmanul, ci cu... femeia lui. Ar trebui adunate într-o 
Antologie a Ruşinii şi depuse la Nürnberg II articolele semnate de 
scriitorul Ilia Ehrenburg despre “Nemţoaică”; şi despre ce trebuia 
(fiind o “datorie de onoare”) să-i facă un adevărat ostaş sovietic, comu- 
nist. Bietul soldat care citea ziarul Armatei Roşii, nu cunoştea geogra- 
fie, habar n-avea de istorie, nu ştia nimic-nimic-nimic din ce se întâm- 
plă, nu doar în lume, ci în propria-i ţară - deci nu mai avea nevoie să 
fie îndemnat să jefuiască, nu doar pe civili ci şi pe prizonieri («Davai 
cias !» a rămas în oasele ne-ruşilor ca şi : «Vin Tătarii !» - au mărturi- 
sit prizonierii de la Stalingrad că aceasta... era cerința manifestată de 
învingătorii lor), să maltrateze “populaţia civilă” întâlnită ; şi mai ales 
nu avea nevoie de un curs de alfabetizare, ca să afle ce să facă el cu 
femeia de la vârsta de cinci ani la o sută - cum ce ? S-o pună jos şi s-o 
reguleze, dimpreună cu întreaga companie ! Însă, iată : afla pentru 
întâia oară (însă el nu ştia că e prima-oară) : superiorii nu numai că 
nu-i pedepseau pe inferiorii care “se mai şi dedau... ”, ci îi îndeamnau 

să facă ; tot repetînd-repetînd “obligația ostaşului sovietic” (ceea ce el, 
oricum, făcea, prin tradiţie rusească - unii răuvoitori spun : “slavă”, 
arătînd spre Sârbi), îi dădea de înţeles că, de nu face aşa, abia atunci va 
fi pedepsit. Şi nu ştia, viteazul Krasnoarmeieţ (care mărşăluia spre 
Apus, imaginîndu-şi “Berlinul” ca Raiul Rusesc : o poiană cu flori, 
unde se înaltă munţi de cârnaţi, străbătută de pâraie de votcă), dacă 
femeile pe care le viola şi, uneori, le mai şi ucidea erau, cu adevărat, 
“nemţoaice” - şi dacă da : naziste ori ba, pro, ori antihitleriste ?; şi 
nu-i păsa dacă “Nemţoaica” era, în fapt, o victimă a Neamţului : 
Poloneză, Rusoaică, Ucraineancă - Evreică... 

Şi nici lui Ilia Ehrenburg nu-i păsa - el îşi făcuse datoria lui de 
“umanist” : strecurase otrava în urechea Rusului - de-acum Rusul să se 
descurce singur ! Fiindcă Ehrenburg ştia ce ştia : nu e necesar să-i şi 
explici omului simplu de ce trebuie să facă rău - doar să-i spui că are 
voie să facă ; ba chiar e bine să facă rău. 

Şi eu ştiu ce ştiu : dacă Ilia Ehrenburg ar fi printr-o minune în 
viaţă, acum ar avea 111 ani şi, în loc să fie judecat pentru incitare 
la crimă, ar fi fost director de onoare al Muzeului Holocaustului 
din Israel.] 


Dintre “prizonerii” luaţi de Ruşi după 23 august 44 (deci : aliaţi!) 
o soartă şi mai cumplită îi aşepta pe ostaşii români originari din 
Teritoriile Cedate : Basarabia, Bucovina de Nord, Ţinutul Herţa. 
Aceştia erau consideraţi de Ruşi... cetăţeni sovietici (doar prin faptul 
că locul unde se născuseră fusese anexat de Marea (şi Lata - însă nu 
destul) Uniune Sovietică... “cu inventarul viu şi mort”! Iar pentru că 
luptaseră “împotriva Patriei lor, URSS” (care, “Patrie a lor, URSS”? - 
patria lor era România), au fost consideraţi trădători. Însă nu au fost 
condamnaţi la moarte printr-o sentinţă judecătorească, fie aceea şi 
expeditivă, şi împuşcaţi. Ci lichidaţi prin foame şi prin sete : fie în 
simple ţarcuri în care erau ţinuţi fără hrană, fără apă ; fie în trenuri- 
fără-destinaţie : morţii din vagoane erau aruncaţi în haltele de noapte). 

A fost destinul şi al lui Ion Goma, unchiul meu, fratele mai mare 
al tatei. În 1939 fusese mobilizat (ca şi tata), însă el s-a aflat în garni- 
zoană la Buzău, în iunie 1940, la Cedarea Basarabiei. Nu şi-a revăzut 
familia şi copiii - un băiat şi o fată - decât într-o scurtă permisie, după 
22 iunie 1941, când Ruşii fuseseră alungaţi din ţară. Atunci a aflat că 
frate-său mijlociu (tata) fusese deportat de ruşi în ianuarie acelaşi an. 
EI, lon Goma a făcut frontul de Est până în Cuban, a fost rănit de 

câteva ori, în 1943 a fost trimis în ţară, la “partea sedentară”. Cu acest 
“statut” l-au prins evenimentele de la 23 august 1944. Nu este deloc 
sigur că, dacă nu ar fi luptat pe Frontul de Est, Ruşii l-ar fi cruțat. Nu 
pentru vreo faptă (ca ostaş, trăsese cu puşca în duşman - adică în 
rus...) a fost el pedepsit, ci pentru stare : se născuse pe un teritoriu 
care, ulterior, fusese ocupat de Ruşi ! Deşi el nu fusese nici măcar o 
secundă “cetăţean sovietic” - ca nevasta, copiii, mamă-sa, frate-său 
(tata), cumnată-sa, nepotu-său (mama şi cu mine), un an încheiat. Dar 
în ochii Ruşilor nu asta conta. Dealtfel, în anii de groază care au urmat, 
aveam să constatăm că interesul represiv al Ruşilor era mai puţin 
stârnit de fapta, de starea dușmanului (sau de, altă invenţie rusească: 
potenţialitatea de a deveni periculos) - ori de bănuiala că ar fi duşman 
- ci, vai, de... cantitatea, de numărul oamenilor - de arestat, de 
deportat, de împuşcat. 


Am fost coleg de închisoare cu câţiva nefericiţi care, aflaţi în 
gări, aşteptîndu-şi trenul, fiindcă pe o altă linie era garat un tren de 
deportaţi, din care fugiseră câţiva “prizonieri de război”, ca unchiul 
meu, Ion Goma ; refugiaţi “recuperaţi şi repatriați - în Siberia” - cum 
am fi fost şi noi, dacă nu am fi confecţionat acte false în Lagărul de la 
Sighişoara unde fusesem internaţi după “capturare”; Germani din 
România, rechiziţionaţi şi trimişi în Rusia, “la reconstrucţie”. Sau 
poate că “ciolovecul” de pază era un bou, nu ştia să numere şi, ca să 
nu fie el pedepsit, înhăţa, la întâmplare, pe cine se nimerea şi-l 
prefăcea în... deportat. Aceştia (deveniți colegi de celulă cu mine) 
îşi clamaseră inocenţa ani de zile, în Rusia, până când să fie liberaţi... 
- un fel de a spune: ajunşi în ţară, Românii se dovediseră mai catolici 
decât papa : ca să-şi dovedească lealitatea faţă de Marea Uniune Sovie- 
tică, îi băgaseră în închisoare pe cei care, în Rusia, avuseseră doar “sta- 
tut” de deplasat, condamnîndu-i pentru... trecere ilegală de frontieră! 

[Am povestit în altă carte (În Cerc, Gallimard, 1977) soarta- 
unui-legionar (din Legiunea Străină, nu din Legiunea... Română) : un 
adolescent român dornic de aventuri, a făcut ce-a făcut şi a ajuns în 
Occident - în Franţa. S-a angajat în Legiunea Străină şi a lupta o vreme 
în Vietnam. A fost luat prizonier de Nordişti, reeducat, a devenit 
instructor militar al viet-ului. După ce Francezii au fost înfrânți la Dien 
Biên Phu, în 1954, şi au părăsit Indochina, “instructorii benevoli” au 
fost liberaţi ; şi decoraţi. Apoi, cu fanfară, cu flori, au fost urcați în trei 
vagoane împodobite - pe dinafară - cu portretele lui Ho-Şi-Min, Mao, 

Stalin (şi ce dacă murise cu un an în urmă ? - era veşnic viu, porcul !). 
Trenul a străbătut China, de la sud la nord, în gările importante avînd 
loc mitinguri de solidaritate cu bravul popor vietnamez şi de mulţu- 
mire pentru ajutorul dezinteresat dat de... voluntarii “Brigăzii Interna- 
tionale”... După vreo lună au trecut în Rusia ; de acolo, pe Transsibe- 
rian, încă vreo lună... “Brigadiştii” (români, unguri, cehi, polonezi, 
nemți) ajunseseră să creadă că ei chiar fuseseră voluntari la 
Vietnamezii de Nord şi că “acasă” vor fi unşi măcar primari, dacă nu 
miniştri... Evident, şi în URSS erau întâmpinați ca nişte eroi... Pe 
undeva pe la Kiev au fost despărțiți : Românii singuri au pornit cu un 
vagon spre patrie... Şi la Chişinău au fost primiţi cu fanfară, pâine, 
sare... Când au ajuns la Ungheni, pe noua frontieră de pe Prut, au fost 
invitaţi să coboare, fiindcă de acolo-ncolo calea ferată avea alt ecarta- 
ment, de acolo începea, totuşi, Europa. Ei au coborit, miraţi că pe 
malul drept al Prutului nu se vedea nici fanfară, nici pâine-şi-sare... 
Au început a se trezi când au fost urcați cu forţa într-un vagon-dubă, 
însă de-a binelea s-au trezit abia când, “depuşi” la închisoarea Gherla, 
au fost băgaţi în celulele “frontieriştilor” - de ce ? Simplu : fuseseră 
condamnaţi la câte 5 ani pentru... trecere ilegală de frontieră - cea spre 
Occident, fireşte...] 


Acest text va părea rebarbativ, din două motive, ambele descali- 
ficante : mai întâi că autorul de mine nu intră direct în acţiune. Victor 
aşa face, se vede că are formaţie de jurnalist, de reporter de-teren, 
de-război, el se dedă la digresiuni abia după ce a marcat terenul 
acţiunii - nu ca mine, care în primele trei capitole din cele cinci ale unei 
cărţi mă ocup cu căutarea formulei de început, cu găsirea gurii, 
crăpături, orifixei prin care să mă intru; 

Al doilea grav defect al prozei mele scrisă în exil (adică în două 
treimi din timpul scrisului profesionist : am început a scrie regulat din 
octombrie 1965, când m-am întors în libertate, am dus-o până în 
noiembrie 1977, ceea ce dă 12 ani ; în exil, din 1977, au trecut 24 ani): 
bag în proza mea “prea multă istorie”, ceea ce o face “didactică” - 
reproşuri formulat de prietenul Ion Negoiţescu, după ce a citit 
Din Calidor... 

Accept că sânt ezitant, aşteptător, târcolitor, cu un cuvânt : 
plicticos prin nehotărîrea de a-i da cititorului (sau unui personaj), în 
sfârşit, cu halba-n cap, vorba schiţei lui Caragiale ; sânt de acord : 
mi-am poluat ficţiunile cu “istorie” ; pe lângă faptul că, structural, ca 

prozator sânt plicticos, am devenit şi mai greu de suportat prin 
interminabilele, insuportabilele paranteze istorice. 


Îmi asum toate aceste grave păcate împotriva artei-scriitorului-la- 
român... Nu mă voi justifica, explicînd că... trebuia ca cineva să le dea 
ne-Românilor câteva noţiuni de Istorie a Românilor ba chiar şi 
Românilor ceva elemente din Istoria, cică a lor... ; şi nici nu voi 
afirma că ne-Românii ard de nerăbdare să afle - din Istoria Românilor 
- şi altceva decât Dracula-Comăneci-Ceauşescu-Hagi. 

Spun : e prea târziu ca să mă cuminţesc, să scriu “curat”. 

Drept care îmi continuu monologul - cu-istorie : 


Şi cei mai lucizi, mai sobri consemnatori de istorie faţă cu 
câte un eveniment, se opresc, trag aer în piept, se lasă pe spătarul 
scaunului: 

«Și dacă...?» 

Nimic mai firesc, mai omenesc : să vrei altfel, să corectezi 
aceasta, să propui cealaltă, mai-bună - prin : şi dacă...? 

Nu sânt istoric, nici lucid, nici sobru (de obiectiv, să nu mai 
vorbim), deci îmi iau voie de la mine însumi să lucrez trecutul cu 
viitorescul dacă. Fireşte nu folosesc această cheie decât pentru a 
descuia portiţa probabilului favorabil mie şi comunităţii mele - în nici 
un caz contrariul. Înarmat cu dacă, atac hotărît un eveniment care, pe 
lângă faptul că a schimbat viaţa (în rău, fireşte), a mai bine de o cinci- 
me din populaţia de atunci a României, a atras atenţia asupra unei 
carenţe constitutive a Românului : 

Momentul 26 iunie 1940 (ultimatumul sovietic dat României, 
imediat după dezastrul puterilor garante : Franţa şi Marea Britanie). 


25 iunie 


De ce mă încăpăţânez să scriu “numai despre Basarabia” ? 

Dar nu scriu numai despre Basarabia ! 

Scriu şi despre Basarabia - e normal, nu ? 

Pe Octavian Goga îl va fi întrebat cineva-cândva de ce scrie 
“numai” despre Ardeal ? Sau pe Lucian Blaga ? Şi doar şi ei, oricât de 
ardeleni au fost, erau, ca şi mine “de origine aromână”, cum atât de cu 
delicateţe lexicografică observă biolexicografii... 

Cei mai bruţi, mai berbeci, mai violenţi dintre Macedoneni au 
aderat politiceşte la legionari - o minoritate a lor mergînd la comu- 
nişti... - cei mai reţinuţi, mai măsuraţi, mai cugetaţi s-au mulţumit cu 
“românismul” în general, în special cu patriotismul provincial. Aşa 
cum Macedonenii stabiliţi în Ardeal au devenit ardenţi ardelenofili, 
ardelenolatri ; aşa cum cei ce au găsit adăpost în Cadrilater (Dobrogea 
de Sud) - pe care, la Cedare, în 1940, au fost siliţi să-l părăsească şi 
oriunde s-ar fi re-stabilit - cu precădere în restul Dobrogei - au devenit 
Portughejii carpato-danubieni (judecînd după nostalgia pământului 
pierdut) - de ce nu ar fi şi Macedonenii ajunşi în Basarabia (ca Stere, 
de pildă ; ca de pildă, eu) eterni evocatori ai patriei pierdute ? 

La urma urmei, eu nu am altă fară decât Basarabia cea care nu 
mai există decât în cărţile mele. Din Basarabia am fugit de răul 
Ruşilor; din România am fost silit să plec de răul... Românilor, în 
Franţa nu am cerut naturalizarea (acum o săptămână mi s-a prelungit 
Certificatul de refugiat - până în anul 2006...), aşadar mă mulţumesc 
cu ce am şi cu ceea ce nu-mi mai poate nimeni lua : limba română; 

Şi cu ceea ce fac eu cu mâinile mele, ca Dumnezeu Însuşi, ori ca 
mine, copil, când cu formula magică : «Ziceam că...» făceam lumea şi 
lumina şi florile. Şi mai ales fetele. 


Cum să nu simt dimpreună cu Basarabenii mei, cum să nu pun la 
inimă greul lor şi urâtul lor şi scârba încercată de ei, mereu, mereu, de 
la 1812 încoace - cu o scurtă pauză între 1918 şi 1940? 

Şi cum să trec sub tăcere crima de omor la care s-au dedat Ruşii, 
împotriva neamului meu, a neamurilor mele - deci împotriva mea? 
Cum să tac şi să uit foametea organizată de ei în 1946, cu urmările ei, 
ne-europeneşti, neomeneşti ? 

Şi cum să uit...? 

Şi cum aş putea uita şi...? 

Nu am uitat nimic. 

Desigur : rusiştii, sovietiştii, comuniştii, vor spune că sânt 
răzbunător ; că sânt fascist - ba chiar antisemit. 

Să fie sănătoşi, să spună până vor răguşi. 

Eu ştiu un lucru : ţara mea, concetăţenii mei, membrii familiei 
mele (ai clanului meu) au fost, din iunie 1940, umiliţi, hăituiţi, înfo- 
metaţi, torturați, deportaţi, lichidaţi. De către cine ? De către cei enu- 
meraţi mai sus. Cu sovietiştii - ca şi cu securiştii (de orice sex ar fi) nu 
intru în dialog - dealtfel nici ei nu ştiu ce-i aceea “dezbatere”. Însă 

Evreilor care mă acuză de antisemitism, le-o întorc : 

«Dacă eu sânt anti-semit, atunci voi sunteţi anti-goi !» 

lar compatrioţilor “creştini” (născuţi-ortodocşi... dinainte de 
Cristos) care mă tratează de “jidovit” - pentru că am fost primul român 
care a scris negru pe alb că, în timpul Războiului Sfânt, Antonescu nu 
a avut nimic sfânt când a hotărît - şi pus în aplicare - lichidarea a două 
etnii : Evreii şi Țiganii - le răspund astfel : 

«Dacă eu sânt jidovit, voi sunteţi oi - şi o să rămâneţi ovine în 
veac |!» 

Că acest blestem nu are în vedere doar viitorul, ci, vai, un prezent 
care ameninţă să se perpetueze : starea, halul gândirii “gânditorilor 
naţiei”, lipsa de conştiinţă civică a “conştiinţelor naţiei”, dezorientarea 
structurală a... directorilor (tot ai naţiei). 

De aceea am scris textul care urmează : 


“Să fie interzis electoratul !” 


Pe hârtie, pe unde, pe ecrane, pe internet se întretaie până la 
vacarm - păstrînd totuşi aerul de cor - gemetele, vaietele, văicărelile 
celor ce se cred purtătorii de cuvânt ai acestui neam nefericit. După 
ce se lamentează (acest se vrea să indice că ei, autorii Eremiadelor, 
doar ei şi cumnatele lor sunt demni de compătimire - chiar susceptibi- 
li de despăgubire pentru daunele suferite), mintoşii directori de 
conştiinţă carpatodanubieni trec la “analiza dezastrului”. Concluzia 
cogitaţiunii lor profunde : 

“Electoratul este de vină”. 

Cum să nu fie electoratul de vină că a fost re-cocoţat la putere 
bolşevicul, criminalul Iliescu ? Doar el cu mâna lui l-a votat! 
Formulind această acuzație,  Opaiţele României,  Văpaiţele 
Carpatului, Scriitorii Curaţi cu voie de la Primărie (nume de cod: 
Rezistenţii prin Cultură) s-au arătat în splendoarea lor de membri- 
plini ai comunităţii primitivizate de comunism, ai naţiei analțabetiza- 
te de ceauşism - cu ajutorul activ, prin pasivitate, al dezertorilor noştri 
intelectuali (altfel, cu toţii străluciți, chiar geniali!). Până mai ieri “de 
vină” (de toate nefericirile) erau, totdeauna, alţii : Americanii, 
Ungurii, Ruşii, Evreii, Bulgarii ; Moldovenii (dacă vorbea un arde- 
lean), Ardelenii în ochii regăţenilor, Regăţenii în ai moldovenilor... - 
aceasta fiind judecata necăjită a unor necăjiţi care nu ridicaseră în 
viața lor privirea mai sus de bocancii celui din faţă. lată însă că şi 

smântâna-patriei-române, gândeşte şi arată cu degetul ca un şcoler 
puturos şi pârăcios - pe altul. Numai că din bibliografia literaturoşilor 
noştri manujfăctori de opinie (!) a dispărut o referinţă : Bertolt Brecht. 
De ce : pentru că odiosul fusese sluga comunismului kominformist 
(dar Brucan? dar Crohmălniceanu? dar Paul Cornea ?, dar Pavel 
Cîmpeanu ?), ci din... jenă intelectuală. Un personaj din Brecht spu- 
sese aproximativ - citez din memorie : “Dacă poporul nu respectă 
directivele noastre - să fie interzis poporul !” 

Asta era soluţiunea, dragi tovarăşi directori de conştiinţă neaoş- 
românească : Adameşteanu, Doina Cornea, Blandiana, Rodica 
Palade, N. Manolescu, Liiceanu, Pruteanu, Patapievici, Paleologu, 
Pleşu, Nadia Comăneci, Iorgulescu, Doinaş, Mircea Martin, Țiriac, 
Paler, Marino, Zub, Andrei Cornea, Ilie Năstase, Stelian Tănase, 
Groşan, Tismăneanu, Hagi - şi alte monumente autenticei gândiri 
româneşti : să interziceţi electoratul! Operaţiunea v-ar fi scutit de cea 
mai mare cretinărie, de cea mai lăbărţată porcărie pe care aţi făcut-o 
în viețile voastre, altfel presărate de măgării-idioţii : nu numai de a-l 
vota - voi! - pe Iliescu, dar de a îndemna oamenii să vă urmeze. 

Pentru a salva, ce? “Democraţia”? Care democraţie, analfa- 
beților, amnezicilor incapabili de a vă încheia la obiele? Democraţia 
cu/a lui Iliescu? V-a luat Dumnezeu minţile? Dacă v-ar fi venit ideea 
salvatoare înainte de 26 noiembrie acest an, 2000, aţi fi făcut econo- 
mie de un somn - din el a ieşit Monstrul Dezinformaţiei Securisto- 
Kaghebiste materializat prin o falsă-problemă, deci prin o soluţie 
falsă - aceasta : 

“Votaţi împotriva dictaturii, împotriva pericolului fascimu-lui şi 
antisemitismului românesc purtind numele: V. C. Tudor!” 

Îmi aduc aminte cu neplăcere : după 1977, când am ajuns în exil, 
am încerca să comunic Monicăi Lovinescu şi lui Virgil Ierunca opinia: 
“pericolul huliganismului purtind numele : Eugen Barbu "- era o gro- 
solană, o vulgară diversiune securistă. A denunța (şi ataca) doar pe E. 
Barbu şi ceata-i de vlăjgani ciomăgaşi (pe atunci puradeii-pionieri 
erau Ileana Lucaci, V.C. Tudor, Dan Ciachir) considerindu-i pe 
barbişti, dacă nu singurii, atunci principalii vinovaţi de tiranizarea 
culturii : o eroare. Pe de o parte Eugen BarbOaie şi ai săi de la 
Barieră, oricât de obraznici ar fi fost, erau doar instrumente ale 
Monstrului, limbrici împinși în faţă de Şarpele Securismului (deasupra 
lui : Balaurul Comunismului) ; pe de altă parte, a-i ataca de la micro- 
fonul Europei libere cu precădere pe derbedeii de la Săptămîna însem- 

na a reduce problema ne-libertăţii de expresie din sistemul totalitar 
comunist românesc la conflicte personale cu mardeiaşul plagiator. 
Mai grav: focalizarea acuzațiilor de tiranizare a cuvântului asupra 
unor trupeți conforta, betona alibiul inacţiunii, al inerţiei, al laşităţii 
scriitorului român, cel care, la closetul restaurantului Casei 
Scriitorilor, jura pe carnetul roşu din mâna dreaptă, făcindu-şi cruce 
cu stânga : «Eu cu drag mi-aş manifesta anticomunismul - dar dacă 
nu mă lasă porcul de Barbu...» - pe acea vreme încă nu se gândise să 
boteze dezerțiunea, laşitatea, trădarea aproapelui (şi literaturii) : 
“rezistenţă prin cultură”. 

Pagubele pricinuite de diversiunea numită : Eugen Barbu, în 
literatură, oricât de însemnate, au fost floare la ureche faţă de cele din 
alegerile de la 26 noiembrie-10 decembrie 2000. Atunci (înainte de 
decembrie 89) scriitorii - cei mai mulţi, cei mai buni - ştiau că E. 
Barbu este omul securităţii şi îl clasaseră ; acum orătăniile naţiei, tre- 
zite din somn, au cotcodăcit : “Dictatura fascistă ne pândeşte! ”, 
“Suntem ameninţaţi de antisemitism! ”, “Stop extremismului! ”, “Să 
facem baraj tiraniei !”- şi alte gogorițe, consfinţind diversiunea secu- 
ristă: V.C. Tudor (astfel dînd identitate copilului de suflet al Barbului 
şi al Organei, găinarul oligofrenetic). 

De ce spun : diversiune ? Ce întrebare ! Dar se vede de 
departe: urlătorii de profesie urlă-zbiară, denunțind cu nemă-surat 
curaj virtuala dictatură fascisto-antisemită a lui V.C. Tudor - ca să nu 
se observe reala dictatură comunistă, pipăibilul bolşevism ale 
tovarăşului Iliescu! 

Dar bineînţeles : V.C. Tudor este un ins dezgustător, semianalfa- 
bet, neam-prost de-acasă (şi de la MAI), ştergătoare de picioare şi 
lingător de cur al Ceauşescului ; că a activat din fragedă pionierie 
pentru Securitate, a atacat în Săptămîna pe cei indicaţi de Securitate 
şi a apărat, la comandă, pe agenţii infiltraţi în Occident (Gustav 
Pordea, “deputatul european” de pe lista lui Le Pen, în 1984, plătit 
prin securistul Costel Mitran cu o jumătate de milion de dolari). Şi la 
noi securiştii persecutori ai credincioşilor au devenit peste noapte 
mistici, chiar de nu li s-a luat văzul, ca lui Saul ; şi la noi securiştii 
internaţionalişti de ieri au devenit azi vânjoşi naționaliști - vezi-l pe 
Marele Rus, altfel evreu : Jirinovski. 

Nu V.C. Tudor şi nu fascismul, nu antisemitismul, nu antiţigă- 
nismul purtind marca Securităţii dâmboviţene constituie ameninţarea 
la adresa nefericitei Românii. 


BASARABIA 89 


Ci bolşevismul kaghebist re-instaurat de Iliescu. 


Prin alegerile din 26 noiembrie 2000 România a înaintat-pe- 
culmi, vorba lui Păunescu glorificîndu-l pe Ceauşescu : a “urcat” din 
lac în puț. Asta înseamnă că “dezastrul” (termen de care sunt pline 
până la sufocare taman gurile care până la 22 decembrie 89 fix 
rămăseseră cusute-sudate) nu trebuie articulat (gramatical) ; corect 
fiind: “unul din dezastrele de după decembrie 1989”. 

Soarta ţării m-a preocupat (şi m-a durut) şi pe mine. Şi nu ime- 
diat după “dezastrul de la 26 noiembrie” 12000]. Ba înainte (şi după) 
dezastrul de la 17 noiembrie 1996 ; şi chiar înainte şi după dezastrul 
de la 20 mai 1990 - stau dovadă faptele de scris, textele publicate 
constant, în săptămânalul newyorkez Lumea Liberă, în Cotidianul de 
la Bucureşti - şi (în sfârşit), editate de Nemira, în volumul Scrisuri, 
1999. În acesta nu au fost incluse două intervenţii : cea la Colocviul 
de la Roma, din 11-13 mai 1991 - şi, cu un an mai devreme, “Scrisoare 
către Gabriela Adameşteanu”, de la 1 aprilie 1990. 

Nu mi-am completat (aici) scurta autobibliografie din orgoliu de 
autor frustrat - ci din ciudă : ştiam că nu sânt singurul care... : 

- [înainte de decembrie 1989] ...să se teamă că, dacă vreodată 
România va fi liberată (am zis bine : va fi, adică de către alții, nu : se 
va, singură), poate că economic are să iasă din mizeria cumplită în 
care o ținuse comunismul, dar nu social, nu mental - nu civic ; 

- Să înțeleagă că “revoluţia la Români” nu fusese nici revo- 
luţie, nici la-Români, ci schimbare-de-secretar-general-al-partidului 
(dat la spălat-curăţat de căcat-sânge) cu/prin aceleaşi cadre: activişti- 
securiști; 

- „să înțeleagă (cu durere) că martirii neamului, oamenii poli- 
tici democrați, unii şi intelectuali de marcă, supraviețuitori ai 
puşcăriilor comuniste, fuseseră demult prefăcuţi în cârpe de care-şi 
ştergea cizmele lumpen-proletariatul securist, după două decenii 
devenit... aristocrația nației (după expresia, nu a unui curat neo-boer, 
ci a unui senator, preşedinte de scriitori, decedatul Ulici); marii- 
oameni fuseseră neutralizați, nimiciţi de Securitate, nici vorbă să 
poată (re)de-veni ce fuseseră; erau ceea ce făcuse din ei Piteştiul- 
Lung: auxiliari obedienți ai Criminalului Organ ; trudeau, nu atât la 
“culegerea de informații”, ci la ce se cheamă : dezinformație: 
“răspândirerea unor informații din sursă sigură”, sursă-sigură fiind, 
ca şi pentru Jela-Humanitas, ca şi pentru Manolescu-Pelin, după 89, 

Securitatea ; astfel au lucrat (de voie, de ne-voie) pentru călăi, împo- 
triva fraţilor-victime Gyr şi Crainic, C.C. Giurescu şi Şerban 
Cioculescu, Carandino şi Noica, Stăniloaie şi Ernest Bernea, 
Paleologu şi Quintus, Ţuţea şi Coposu...; 

- ...Să înțeleagă (mai corect : să nu uite 1) că FSN din decembrie 
1989 era o răsuflată, o vulgară diversiune de tipul END (confecţionat 
la 26 septembrie 1944, tot de ruşii ocupanţi pentru românii ocupați), 
prin care cadrele (de stat şi de partid) se travesteau în democrați şi în 
patrioți (cum ?, simplu: îşi coseau epoleţii pe dinăuntru |) ; din 
aceeaşi mişcare, prin cooptare în vederea mutării (de şah) următoare, 
îi compromiteau pe cei (încă) necompromişi ; trebuia să fii idiot pro- 
fund ca să nu vezi, să nu înţelegi că Românul începe o “viaţă nouă” 
pe după cap cu tâlhari bolşevici în civil ca Brucan, Bârlădeanu, 
Verdeț, Iliescu şi cu bandiți bolşevici în uniforme (Stănculescu, 
Militaru, Pleşiţă, Caraman) - cu toţii legaţi prin carieră şi prin inter- 
es de comunismul local ca şi de cel moscovit ; câte minute de reflecţie 
i-au trebuit Doinei Cornea, Blandianei, Paleologului, Pleşului, 
Dinescului, lui Caramitru - ca să demisioneze din FSN (vorbesc de cei 
care au chiar făcut-o...)? ; 

- „„„să înțeleagă că lărgimea de spirit (sic) de care dădea dovadă 
opoziţia (re-sic) în primele săptămâni după “revoluţie ” era, în fapt, 
impotențţă : ţărăniştii, liberalii, social-democraţii (Coposu, Raţiu, 
Cîmpeanu, Quintus, Cerveni, Diaconescu, Țepelea, Galbeni - şi încă 
mulți, prea mulţi pentru o comunitate care se proclamă anticomunistă 
şi rezistentă) ezitau, evitau să ia puterea - care ni se cuvenea |- nu pen- 
tru că ar fi fost ei binecrescuţi, galantoni cu adversarul politic - ci pen- 
tru că nu mişcau în front fără ordinul stăpânului : Securitatea! 

- „să înțeleagă că norocul-istoric îţi cade, pară-mălăiaţă,-n 
gură o dată, hai, de două ori, dar nu de fiecare dată când tu, becisni- 
cul, laşul, puturosul, dezertorul ai nevoie ; că “revoluţia la români” 
nu a fost fructul strădaniei românilor, al sacrificiului lor, ci o fericită 
întâmplare (internaţională) de care ar fi trebuit să profite şi România 
(pe urma Poloniei, a Cehoslovaciei, a RDG, a Ungariei, a 
“Moldovei”, a URSS); cronologic, zavera de la 22 decembrie de la 
Bucureşti a fost cea din urmă din Lagărul Sovietic european (şi cea 
mai sângeroasă), şi dacă românii nu contribuiseră cu nimic la răstur- 
narea comunismului, măcar să fi folosit - cu normală inteligenţă - pri- 
lejul oferit ; 

- „„„să înțeleagă că partidele democratice (exact cele interzise de 

comunişti, iar membrii lor arestați, mulți asasinați) nu pot fi alcătuite 
din asasinii şi complicii asasinilor : comunişti, securişti, vânzători-de- 
frate ca R. Cimpeanu, Quintus, Marțian, loan Alexandru - şi nu pot fi 
consolidate prin batalioanele de activişti, milițieni, securiști, nici 
măcar strecuraţi, ci intraţi pe poarta mare ţinută deschisă, cu 
plecăciune, de Tatăl Naţiei, Seniorul Coposu, sluga supusă a securis- 
tului purtînd numele conspirativ : Măgureanu ; 

- „să înțeleagă că dacă puterea adevărată, corupe (cu 
adevărat), corupe cu adevărat şi fleacul de putere exersat de un 
român, şi cum să nu fie aşa, dacă românul şi-a alcătuit Catehismul 
Moral din negaţii : 

- nu spune românul : “Om bun este cel care nu face rău” ? 

- nu spunea - ba chiar urla : “Noi nu gândim!” ? 

- nu Spun scriitorii : “Noi n-am avut samizdat şi nici n-am 
avut nevoie! ”? 

- nu spuneau ierarhii bisericii ortodoxe : “Noi n-am rezistat 
- noi ne-am rugat... ”? 

- nu se spunea - din 1964, când s-au golit închisorile : “Eu 
nu fac politică ” - ceea ce se traducea prin : “Să nu mi se ceară să fiu 
demn, moral, civic - mi-e frică!” ?, însă de cum “s-a dat” ceva, toți tre- 
muricii, toţi impotenţii, toți imoralii, toate curvele, toţi hoţii s-au 
năpustit, au înşfăcat, au furat (ce mai rămăsese) ; politicienii români, 
fie “foşti”... comunişti, securiști, fie foşti democrați : liberali, 
[ărănişti, legionari - în fine, foşti-oameni - dar şi tineri care în 1989 
aveau în jur de 20 ani, deci nu avuseseră ocazia să se maculeze (nu-i 
nimic : s-au înmierdarisit singuri-singurei de mai mare dragul, priviți- 
l pe Patapievici : a avut nevoie de aproape un deceniu de eforturi, dar 
ce reuşită!, ai zice : un adevărat liicean ') - nu realizează că a face 
politică, a fi înalt funcţionar la stat ori demnitar înseamnă a te pune 
în Serviciul Statului, iar prin el, în serviciul concetăţenilor care 
aşteaptă de la tine ceea ce nu au avut de la guvernanţii comunişti. 

Am amintit două texte neincluse în volumul Serisuri : 

- La l Aprilie 1990, în Scrisoare către Gabriela Adameşteanu 
(publicată în revista 22 pe la mijlocul lunii), după un trimestru de la 
“revoluție”), am avut insolenţa să-i acuz pe “marii-scriitori” de 
laşitate, de inactivitate, de dezertare, înainte de 22 decembrie 89; de 
zăpăceală, de necinste, de analfabetism, de rapacitate, după ; i-am 
tratat de nesimţiți moral pe N. Manolescu, Buzura, Doinaş, Blandiana, 
Dinescu, Pleşu, Eugen Simion, Sorescu... Atunci mi-a sărit în cap 

toată lumea bună, intelectuală : cum de înjuram ca la uşa cortului 
nişte clasici-în-viaţă, başca nişte anticomunişti-fără-prihană ? Desigur 
“inter-pelatorii au uitat fulgerător ce-mi reproşaseră când, la foarte 
scurt timp, şi ei au început a-i acuza pe aceiaşi, în aceiaşi termeni (ai 
fi zis că mă plagiază...) - dar doamne-fereşte să fi indicat că citează 
din clasici...; 

- Între 10 şi 13 mai 1991 a avut loc la Roma un colocviu la care 
a participat floarea scriitorimii din ţară : Doinaș, Blandiana, Ulici, 
Mălăncioiu, Adameşteanu, Papahagi, Uricaru... (adevărat: lipsea 
nelipsibila Geta Dimisianu), precum şi câţiva exilați : Balotă, Sorin 
Alexandrescu, eu. Intervenţia mea inchizitorială: “Numai activiştii şi 
securiştii au confiscat revoluţia română? - Nu ! Şi scriitorii !” a 
provocat indignarea maselor largi de rezistenți prin cultură. Şi 
consternarea - rănită - mai ales când am formulat acuzaţia : 

De vină pentru victoria lui Iliescu, la 20 mai 1990, nu este elec- 
toratul - analfabetizat, terorizat, şantaşat de aceiaşi activişti, de aceiaşi 
securişti - ci scriitorii ; voi, înainte de decembrie 89, nu v-aţi făcut 
datoria de a amplifica glasul celor care nu se puteau exprima. În 
schimb (!), de cum a dat revuluţia peste voi (încât au intrat în panică 
nu doar ticăloşi ca Titus Popovici, Păunescu, D.R. Popescu, Săraru, ci 
şi “de-ai noştri”: N. Manolescu, Buzura, Ţoiu, M.H. Simionescu - 
speriaţi că va fi revizuit “clasamentul” literatorilor), cum v-aţi repezit 
la ciolan, aţi înşfăcat posturi, ordinatoare vechi trimise unor instituţii, 
burse, medicamente aduse pentru spitale, directorate de publicaţii, de 
fundaţii, ţoale destinate săracilor, ministere - de parcă vi s-ar fi 
cuvenit recompensele pentru dârzele şi riscantele voastre activităţi 
din... ilegalitate... Vă plângeţi de electorat ? Culegeţi ce nu aţi 
semănat. Cum fiecare bărbat are nevasta meritată şi copilul făcut, 
voi aveţi electoratul pe care vi l-aţi modelat (negativ) - prin Opera şi 
prin Viaţa voastră de scriitori dezertori... 

Atacurile mele au primit replica binemeritată : toți participanții 
(chiar şi Balotă şi Sorin Alexandrescu care împărtăşeau “analiza” 
mea, înainte de intervenţie - în timpul şi după au tăcut, grămăjoară) 
m-au luat la forfecat ca într-o şedinţă de partid din cele bine prepara- 
te (şi eu fusesem membru de partid, însă eram un biet pui în faţa dia- 
lecticii tancului sovietic mânuită de subtili ca Doinaș, de îndelicate ca 
Blandiana, Adameşteanu, Mălăncioiu. Fireşte, toate răspunsurile, 
toate interpelările lor erau de o perfectă rea-credinţă, nu ţineau seama 
de adevărul evident, nici măcar de... calendar (dar nu m-a invitat 

Blandiana, în luna mai 1991, în Piaţa Universităţii, la un an după 
lichidarea ei ?), încât mă întrebam când, cum, de la cine învăţaseră 
ei/ele asemenea tertipuri de avocat de Vânju Mare? La un moment dat 
am auzit un glas plângăreţ, îndurerat de nedreptăţile comise de mine 
- care zicea, în esenţă : 

Este cam adevărat că noi n-am prea rezistat pe faţă ca Paul Goma, 
căci noi suntem oameni normali, nu eroi... Dar de ce nu ne permite 
Goma, acum, să facem şi noi câte ceva, să punem umărul la educarea 
civică a oamenilor - cum a fost cu Piaţa Universităţii, cu GDS... 

A fost recunoscut borşul de trandafiri aproximativisto-relati- 
visto-transihvan (“cam”, “nu prea”) oferit de Ana Blandiana. În ea: 
steiuri de gândirea de piatră a românilor, fie scriitori, fie din contra ; 
şi ciorchini de neadevăruri (tehnica : pentru a nu fi observată prima 
minciună, o acoperi cu a doua ; pe a doua cu a treia...): nu eram, nu 
mă considerasem vreodată erou ; nu “interzisesem ” nimănui să facă 
ceva, “după revoluţie ”- însă mă indignaseră laudele dezertorilor care 
pretindeau, acum, că înainte de 22 decembrie...- e-he, cum rezistaseră 
ei... 


Într-un text dinainte de alegeri am citit : 

“Între holeră şi ciumă nimeni nu poate alege”. 

Dacă mi-ar arde de glumă, aş replica : 

Cum, nu ? Între holeră şi ciumă “cineva ” poate alege : Românul 
analfabetizat de comunişti, rău sfătuit de sfătuitorii naţiei. 

A dovedit-o, când a fost consultat : la 20 mai 1990 (oricâte frau- 
de au comis activiştii-securişti, Nea Ion şi Badea Gheorghe au votat 
cu Iliescu, bolşevicul din echipa Ceauşescului, proaspăt vinovat de 
morții din decembrie 89, de incendierea Bibliotecii Universitare şi a 
Muzeului Naţional, de tulburările interetnice - adevărat : încă nu şi de 
mineriade); a dovedit-o la 16 noiembrie 1996, când l-a votat pe 
Constantinescu, ilustru necunoscut ca anticomunist “înainte de revo- 
luţie”, ilustru cunoscut “după”, ca cel care, dimpreună cu activista 
Zoe Petre a creat la Universitatea Bucureşti o catedră de sociologie 
reputatului “sociolog” Măgureanu, şeful Securităţii, stăpânul lor - şi 
al lui C. Coposu. 

Iar acum, la sfârşit de an 2000 Badea Ion şi Nenea Gheorghe, 
dimpreună cu nevestele Frăsâna şi Vetuţa au votat pentru Iliescu. Şi 
vor vota pentru Iliescu şi în 2004, la îndemnul strategilor : «Să votăm 
împotriva dictaturii!», adică tot o opțiune negativă (votezi “împo- 

triva ” lui Y - ca să câştige Z...), cea pozitivă fiind : votezi pentru X, 
scurt! 

De acord : în noiembrie-decembrie 2000 a fost stare de urgență: 
- însă noi, Românii, ne aflăm în stare-de-urgenţă - de când, după ‘89? 

- de la 16 noiembrie 1996, când a venit la putere, în numele 
opoziției anticomuniste, Omul Securităţii, Constantinescu ?; 

- de la 20 mai 1990, când a venit la putere, în numele “noii 
democraţii”, Omul KGB-ului, Iliescu ? 

- din ianuarie 1990, când Securitatea, băgată în boale timp de 
două săptămâni, şi-a venit în fire şi a reluat frânele (şi ciomagul), 
printre propagandiştii ei aflindu-se romancierul Buzura, cel cu 
editorialul intitulat, secureşte : “Fără violenţă !”?; 

- şi dacă din prima jumătate a lunii decembrie 1989, când în jur 
trosneau din temelii toate barăcile comunismului, numai în România 
locuitorii (cei anticomuniști!) se declarau de acord cu Congresul 
cutare şi cu Ceauşescu - precum țărănoistul recent Alex Ştefănescu ? 

- de fapt România se afla în stare de urgenţă din 1984-86, când 
au început a fi dărâmate case, palate, biserici şi nimeni n-a pus mâna 
pe un târnăcop să-i dea în cap lui Ceauşescu, măcar securistului-tânăr 
V.C. Tudor care, în Săptămîna, apăra Ceaushima şi îi acuza de 
“trădare naţională” pe acei exilați care îndrăzniseră să protesteze 
împotriva “sistematizării” ?; 

- pentru că tot am pornit spre trecut : nu cumva România se afla 
în stare-de-urgenţă încă din 1977, când s-a manifestat pentru întâia 
oară public - din 1948 - opoziţia anticomunistă prin apărarea dreptu- 
rilor omului (în primăvară)?, apoi în august prin opoziția clasei mun- 
citoare (greva minerilor din Valea Jiului) ? - evenimente care nu au 
găsit la directoratul de conştiinţe românesc nicio încuviinţare ; doar 
batjocură - o-ho, ce se mai distrau pe seama “naivilor” Negoiţescu şi 
Goma ne-naivii Breban, Ivasiuc, Manolescu, Zaciu, Dana Dumitriu ? 


La urma urmei, n-ar trebui să ne mirăm-indignăm de ralierea în 
masă a “intelectualității” româneşti la cauza lui Iliescu, bolşevicul, 
cel cu mâinile mânjite de sângele nevinovaţilor (care crezuseră în 
revoluţie, care crezuseră în Piaţa Universităţii - dar şi mulți trecători) 
şi de cenuşa cărților arse cu tot cu Biblioteca Universitară, criminalul 
care a incitat la război civil prin chemarea adresată “minerilor” de a 
face ordine-socialistă în România. Este suficient să ne întoarcem doar 
cu un deceniu şi la un eveniment care ne-a marcat : “Revoluţia la 

Români”: 

Odată febra revoluționară scăzînd, s-a trecut la “reorganizarea 
țării”. Nu întreb : cine a răspuns prezent, ci : care dintre marile 
conştiinţe a refuzat să intre în Hora “Reconcilierii” (cu securiştii)? Este 
adevărat : aproape jumătate de veac de teroare comunistă îi istovise 
pe supraviețuitori - unii nu mai voiau să-şi aducă aminte iar alții pre- 
tindeau că nu au ce-şi aminti. Oricum, în hârtia de muşte numită FSN, 
au fost prinşi mulți oameni de bine - ca Doina Cornea. 

Întrebarea : câți dintre scriitori, deschizind ochii, au părăsit 
FSN-ul ? Aceeaşi Doina Cornea, Blandiana... - şi mai cine ? 

- Mult mai mulţi au rămas, nu neapărat în FSN, ci în structura 
neo-bolşevică : directori-de-ceva, miniştri, secretari de stat, ambasa- 
dori, consilieri : Pleşu, Papahagi, Vartic, Paleologu, Dan Petrescu, 
Mihai Botez, Sin... 

- Scriitori marcanţi s-au declarat de partea lui Iliescu : Eugen 
Simion, Buzura, Sorescu, Vulpescu, Valeriu Cristea, Fănuş Neagu, 
Băieşu - aceştia au luat parte, prin scrisul lor, la campania electo- 
rală în vederea alegerilor din 20 mai 1990; 

- Scriitori importanţi ca Virgil Tănase şi Breban au crezut în 
steaua lui Iliescu de prin 1980, nu s-au înşelat (oare de ce ?), 
primul i-a devenit hagiograj, al doilea lăudător asiduu (a pretins, 
la televiziune, că Iliescu ne-a prezervat de războaie civile... - dar 
devastările sediilor partidelor democratice ?, dar tulburările inter- 
etnice ? dar mineriadele ?); 

- Scriitori străluciți care, trâmbiţind oroarea de politică, de 
cum le-a venit lor bine, cum s-au fofilat în politica cea mai din 
subsol, dacă nu direct pro-lliescu, atunci sigur : justificindu-l, 
legitimîndu-l pe cel cu mâinile pline de sânge după Prima 
Mineriadă : Nicolae Manolescu, prin inadmisibilul interviu publi- 
cat în România literară din 6 iulie 1990 - în care, adresindu-i-se 
Iliescului, îi zicea : “Om cu o mare”. 


Cum de îndrăznesc directorii de conştiinţe să cheme poporul 
(în noiembrie 2000 !) să facă baraj împotriva tiraniei, împotriva 
xenofobiei, împotriva antisemitismului - votind pentru Iliescu? Dar 
cine a provocat - prin securiştii diversionişti de profesie - tul- 
burările interconfesionale?; cele interetnice ? Cine a autorizat (în 
numele libertăţii democratice!) apariţia foii România Mare, 
condusă de Eugen Barbu şi de securiştii de la Săptămîna ? Nu Ion 

Iliescu, secondat de Petre Roman, ambii sfătuiți de Brucan ? 

Cum de îndrăznesc, acum, Evreii (din România, din Europa 
Occidentală, din Israel), să strige pe toate drumurile că în 
România antisemitismul face ravagii... - în ultimii ani, adică doar 
de la apariția lui V.C. Tudor, acest neica-nime, vorba lui ta-su 
spiritual E. Barbu ? De ce nu s-au plâns - de antisemitism - în 
1990, când Iliescu şi Petre Roman - repet: sfătuiți de Brucan - au 
fabricat ei înşişi pretextul de a lovi în opoziția democratică prin 
legalizarea acelei aripi a Securității care urma să joace rolul extre- 
miştilor xenofobi, antimaghiari, antisemiţi ? A scris vreun rând 
marele vânător de antisemiţi Edgar Reichmann, în Le Monde, 
despre comanditarii provocărilor de la Târgu Mureş? Dar despre 
autorii (şi scopul) aprobării date lui E. Barbu de a scoate o foaie 
antisemită, de a înfiinţa un partid antisemit? Nu : el a scris, confir- 
mind afirmaţiile, la Paris, ale lui Petre Roman, anume că România 
este o țară antisemită, că Românii sunt antisemiţi ! 

Dar dezinformatorii de la GDS?, pactizatorii cu securistul 
Măgureanu, consiliaţi de indivizi ca Brucan, Paul Cornea, Pavel 
Cîmpeanu şi alţi vechi-tovarăşi ?; dar lupii-tineri preocupaţi de 
propria-le nouă-carieră - în frunte cu celebrele anticomuniste din 
neagra ilegalitate : Adameşteanu, Palade, Magda Cârneci, 
Mungiu, loana Ieronim, Enache, Zoe Petre, Renate Weber şi alte 
plimbăreciene - s-au prefăcut că apără “drepturile naţionalită- 
ților” dar nu au suflat un cuvânt despre diversiunea care a constat 
în : inventarea-antisemitismului-la-români (ca să nu se observe 
bolşevismul lui Iliescu şi al lui Petre Roman), diversiune 
întreținută de revista 22 ; iar când Zoe Petre şi E. Constantinescu 
au crezut că pentru a intra în NATO obiceiul casei cere să dai 
şpagă, s-au grăbit să îngroape înţelegerea Hitler-Stalin, încheind 
tratatul cu Ucraina - cine a fost în fruntea dezgustătoarei, analfa- 
betei, criminalei agitaţii? GDS şi 22 ! În chestiunea campaniei 
împotriva “antisemiţilor Manolescu, Liiceanu, Tudoran” aceiaşi 
luminători au procedat ca nişte repetenţi incapabili să închege o 
explicaţie, să se angajeze într-o dezbatere normală. 
amintită ? În două 


E) 


Care este adevărul în “campania” 
puncte - pe care le-am dezvoltat în alt text : 
1. Liiceanu, Manolescu, Tudoran -“fioroşii antisemiți ”- au 
comis gafe de informaţie, altfel zis : după obiceiul carpatin, s-au 
trezit vorbind despre chestiuni de care habar n-aveau; 

2) Bătători de maioneză şi falsificatori de citate (Manea, 
Ornea, Voicu, Ioanid, Ed. Reichmann, Ornea, Oişteanu, Volovici) 
s-au grăbit să demonstreze Franţei şi Americii că avuseseră drep- 
tate Roman, Brucan, Pavel Cîmpeanu, rabinul Rosen când susţi- 
nuseră că în România antisemitismul a devenit o gravă primejdie ! 

Am cunoscut, cunosc mari intelectuali evrei : de la ei ştiu că 
în anume împrejurări (pauze în care nu se vorbeşte despre ei - mai 
grav : se vorbeşte despre tragediile altora : armeni, cambodgieni, 
ceceni, tibetani ; evenimente jenante, chiar acuzatoare, ca Intifada, 
necesitind o urgentă abatere a atenţiei de la propriile fapte-rele) 
Evreii înşişi provoacă antisemitism prin denunţarea zgomotoasă a 
unei realităţi inexistente. În România, ca să nu se vorbească deloc 
sau cât mai puţin despre orientarea comunistă-teroristă a multor 
intelectuali evrei şi faptele lor abominabile în slujba Rusiei, s-a 
organizat campania împotriva unor intelectuali ne-evrei avînd 
opinii de dreapta. După principiul : Cine-strigă-mai-tare-acela- 
are-dreptate!, cei avind interesul de a nu se vorbi despre grelele 
păcate ale dispăruţilor Răutu, Roller, Vitner, Crohmălniceanu, 
Moraru, Banuş ; nici să li se ceară socoteală viilor Nina Cassian, 
Paul Cornea, Sorin Toma, Tertulian, lanoşi - au făcut zarvă în 
jurul lui Eliade, Cioran - că tot erau ei morți. 

E bine că s-a vorbit de faptele rele ale celor de dreapta? 
Foarte bine. Dar nu a fost bine că, ocupind terenul (timpul, spațiul 
tipografic, disponibilitatea) cu “fasciștii” noştri cei decedați s-au 
ocultat faptele şi ele rele, cu urmări infinit mai largi : întreaga 
populaţie care a trecut prin şcoli şi a fost silită să înghită, să repete 
ce dicta un comunist rus, analfabet, veninos, precum Chişinevski ; 
şi mai durabile: o jumătate de veac ne-au chinuit comuniştii - nu 
legionarii. Cu atât mai lesnicioasă ar fi fost dezbaterea, cu cât unii 
dintre cei care ne-au otrăvit zilele cu inepțiile şi ticăloşiile scrise 
trăiesc, deci ar fi putut să se apere de acuzaţii. 

În timpul primei domnii a lui Iliescu (1990-1996) diversiunea 
a avut un scop pur politic : facem zarvă în legătură cu Eliade - de 
pildă (prin Norman Manea) ; în jurul lui Cioran, prin Marta 
Petreu - pentru a nu avea timp de Iliescu, de Roman, de Brucan - 
nici de Edgar Reichmann, în 1956, auxiliar al lui Iliescu în Echipa 
Morţii UTM, apoi agent al lui Eugen Barbu ; nici de Radu Florian, 
nici de Tertulian, nici măcar de lanoşi, devenit peste noapte gula- 


golog. 

Ce se întâmplă cu intelectualii români (fie ei şi evrei : tot o 
apă şi-un pământ) - şi nu doar de când au dat Ruşii peste noi şi ne- 
au impus comunismul ? De ce minţile luminate, oamenii instruiți, 
unii străluciți, care fac cinste culturilor din alte părţi - nu se pot 
aduna de pe drumuri, nu înalță privirea mai sus de centura celui 
din faţă - ca să stea drept ? Să apere şi adevărul, nu doar frumosul 
; nu doar cutare teorie ştiinţifică, ori cutare interes de familie, de 
grup, de clan ? 

Am afirmat în mai multe rânduri : “Noi, Românii, am fost un 
popor de ciobani - în ultimele decenii am devenit o adunătură de 
tovarăşi ingineri”. 

Nu e o insultă la adresa inginerilor, ci o constatare amară pe 
marginea stilului de gândire, de acţiune al neamul nostru. Prea 
puțini au ales să iasă din ceată, din grup, din gloată, din celula de 
partid, din “masele largi de cetăţeni conştienţi” să stea pe două 
picioare în faţa Puterii, să spună ce cred despre tiran, despre tira- 
nizaţi. Nu este suficient să fii reputat savant, celebru inventator, 
pentru a fi şi intelectual ; poţi avea şi premiul Nobel - ei şi ?, dacă 
nu eşti sensibil la suferinţele semenilor, dacă nu pledezi cauza lor, 
dacă nu rişti, făcînd acest lucru - degeaba : rămâi un matematician 
strălucit, un mare genetician, un uriaş inginerizat pe care îl inte- 
resează specialitatea lui, situaţia lui, familia lui - atât. Nu găsesc 
exemple la români, trec la blestemaţii de ruşi : Andrei Saharov a 
fost un mare savant atomist, părintele bombei cu hidrogen. Era el 
şi un intelectual ? Deloc ! A devenit abia atunci când, renunţind la 
“situaţie”, la catedră, la vilă, la călătorii, la confort - şi la liber- 
tate - s-a angajat într-o activitate umanistă - de care kaghebiştii s- 
au temut - însă nekaghebiştii, ba chiar victime ale KGB şi-au bătut 
joc (un omolog al acestora, românul Alexandru George, scria prin 
1992 că Saharov fusese un prost inocent care n-ar fi acţionat aşa 
cum a făcut-o, dacă n-ar fi avut “spate gros” şi o nevastă evreică); 
violoncelistul Rostropovici : era un extraordinar muzician - dar nu 
şi un intelectual, decât după ce, îmbrăţişind cauza lui Soljeniţin, a 
devenit unul dintre purtătorii de cuvânt ai celor fără de... glas (aici 
ar putea fi lipită semnificaţia reală, originară a termenului : glas- 
nosti). 

Ştiutorii de carte, autorii de cărţi, posesorii de diplome, 
de titluri, români din România se vor fi gândind că ei, bieţii, abia 
de o generaţie, hai, două umblă în bocanci - să rişte să se încon- 

< ce 


treze cu puterea - şi să redevină desculți? Să piardă “situația” cu 
atâta trudă şi concesii plătită ? lată o mentalitate inginerească- 
universitaristă. 

În România, cu excepția unor foarte-tineri (legionari, 
țărănişti, liberali, regalişti, fără-de-partid), cei arestaţi, ţinuţi în 
închisori ani grei nu fuseseră condamnaţi de comunişti pentru ceea 
ce făcuseră - ci pentru ceea ce... fuseseră : miniştri, primari, jan- 
darmi, diplomaţi, preoți, industriaşi, magistrați... Doar tinerii 
(elevi, studenți, câţiva de la Academia Militară), cum ziceau bătrâ- 


E) 


nii foşti : “incon-ştienţii” îşi riscaseră pielea - pentru o 
abstracțiune : România. 

Iată de ce n-are ursul coadă, nici Românul coloană verte- 
brală. Fiindcă el nu s-a desprins de glie şi de momentul prezent. 
Or, ce viitor poate imagina pentru comunitate cineva care nu-şi 
cunoaşte trecutul - de frică ; refuză să-l afle - din interes meschin? 

Românul doarme tot timpul pe el, din când în când sare din 
somn şi se năpusteşte - ba la-revoluţie ; ba la bătut-studenţi ; ba la 
semnat tratate cu Ucraina. Acum o lună s-a pomenit zbierind : 

«Mai bine Iliescu decăt V. C. Tudor !» 

De ce «mai bine »? Și de ce : «decât »? 

Mister. 


26 iunie 


La 26 iunie 1940 Ruşii ne-au somat prin diktat să dansăm cum ne 
fluierau ei. Deliberat am folosit diktat : atunci (de la 23 august 1939 şi 
până la 22 iunie 1941) Stalin era prieten - ca porcul - cu Hitler. 

[Oare de ce Francezii se prefac a fi uitat o adevărată şi mons- 
truoasă crimă de trădare a patriei : între 1 septembrie 1939, când Franţa 
a declarat război Germaniei şi până la 22 iunie 1941 - adică 20 luni, 
aproape doi ani, comuniştii francezi, apărînd interesele URSS, apărau 
şi interesele aliatului URSS : ale dușmanului Franţei, Germania ?] 

Şaizeci şi unu de ani de-atunci. 

Eu am şaizeci şi şase. 


Momentul 26 iunie 1940 (diktatul-ultimatumul sovietic dat 
României, imediat după dezastrul puterilor garante : Franţa şi Marea 
Britanie). 

N-au decât să argumenteze-demonstreze demonstrator-argumen- 

tatorii că : 

- n-am fi fost capabili să rezistăm colosul rusesc, disproporția 
militară fiind copleşitoare ; 

- în momentul ultimatumului nu mai beneficiam de protecţie 
internaţională : garantele noastre erau, fie învinse şi ocupate de 
Germania, ca Franţa, fie în derută militară şi psihologică (Marea 
Britanie) - acesta a fost momentul aşteptat de Stalin; 

- singurul nostru aliat ar fi fost Germania, or ea, istoriceşte ne 
fusese totdeauna duşmană, iar acum era aliata dușmanului nostru 
(istoric) : Rusia. 

Concluzie : nu aveam altă cale decât supunerea, acceptarea 
grelelor condiţii ruseşti - pentru a evita un “adevărat” dezastru ... 

M-am mai rostit despre această Cedare (care nu a fost doar 
teritorială şi doar a Basarabiei şi a Bucovinei de Nord), într-un text 
inclus în Jurnal pe sărite (vol I, 1978). 

Nu poate fi negat adevărul argumentelor în favoarea cedării. Însă 
istoria nu este ştiință-exactă, adevărurile ei nu sunt totdeauna şi 
adevărul, fiindcă există un supraadevăr : demnitatea unei comunităţi. 

De acord : nu eram nici măcar corect pregătiţi din punct de 
vedere militar (cum a explicat, în Consiliul de Coroană, generalul 
Țenescu). Dar dacă acesta era un adevăr, am dreptul de a pune o între- 
bare adevărată : De ce ? 

De ce armata română era nedotată, nepreparată ? Când ultimul 
dintre români ştia la ce ne puteam aştepta de la vecinul oriental 
(Rusia), încă din 1917 ; de la cel occidental (Ungaria) din 1919, iar 
“semnele” nu lipsiseră în cele două decenii de pace ? De ce armata ţării 
nu era corect pregătită şi dotată? 

Răspuns : din pricina tembelismului guvernanţilor succesivi şi 
a hoţiilor administratorilor bugetului armatei ; 

Tragic de adevărat : Franţa şi Anglia nu mai erau în măsură să ne 
garanteze hotarele (las” că le garantaseră pe ale Cehoslovaciei, în 
*38!). Dar marii strategi români ce făcuseră ? Nu introduseseră în 
calcul şi această ipoteză de lucru ? Nu le trecuse prin cap că Stalin va 
încerca să tragă maximum de foloase cu minim efort ? Dar trebuiau să 
fie în alertă măcar de la 1 septembrie 1939, când izbucnise războiul. 
Cu ce se ocupau diriguitorii de atunci : îşi făceau cruci, rugîndu-se : 

«Du-i, Doamne, la Ploieşti !» ? 

Să nu fi ştiut guvernanţii noştri de pactul Stalin-Hitler din 23 
august 1939 ? Să admitem că nu cunoşteau amănuntele prevederilor - 

dar liniile mari ? Şi chiar de nu ar fi aflat nimic despre conţinutul 
Pactului, era aşa de greu de dedus, de înţeles că atunci când doi ticăloşi 
încheie pace, o fac pe spinarea celor din jur sau aflaţi între ei ? 


Constatînd tembelismul actualilor conducători ai nefericitei 
Românii, amestecat cu o funciară necinste, cu o naturală înclinaţie spre 
compromisul imediat şi de tipul : arvună, acela de a te grăbi să dai tu, 
înainte ca celălalt să fi cerut sau măcar avut de gând să ceară (acelaşi 
Tratat cu Ucraina), înţelegem blestemul de a fi români conduşi, nu, 
Doamne-fereşte, de unguri ori de bulgari ori de ovrei, nu!, ci de guver- 
nanţi d-ai noştri, daco-romani, capabil să-ţi dea ţie, frate, cu bâta-n cap 
(ori cu-un pietroi), să-ţi fure potcoavele de la opinci, apoi să râză !, ca 
un tâmpit !, ca un miner din 13-15 iunie 1990, perfect capabil, din 
plictiseală, să-ţi crape capul, dar neînstare să păzească o gâscă ! 

Normal - se mai spune : la mintea Românului (?) - ar fi fost ca în 
acel 26 iunie 1940, faţă cu ultimatumul sovietic, majoritatea (dacă nu 
totalitatea) membrilor Consiliului de Coroană să se fi declarat pentru 
respingerea diktatului şi pentru rezistenţă. 

Da de unde ! Din 26 prezenţi doar 6 : Iorga, Ciobanu, Iamandi, 
Dragomir, Traian Pop, Urdăreanu au fost pentru păstrarea demnităţii ! 
Ne-românul, neamţul Hohenzollern, a fost silit să se încline “majo- 
rităţii” capitularde ! Catastrofalul Carol al II-lea, cel care ne adusese 
numai belele, de când urcase, hoţeşte, pe tron - cu concursul decisiv al 
lui Maniu, fie spus în treacăt - se declarase pentru rezistenţă, ticălosul, 
mizerabilul ; ca şi murdarul (M)Urdăreanu ! - în timp ce verticalii, 
curaţii (sic) şi român-curaţii (re-sic) din moşi-strămoşi : Argetoianu, 
Mironescu, Angelescu, Gigurtu, Bentoiu, Tătărăscu, Giurescu, Ralea, 
Petre Andrei, generalul Florea Țenescu - s-au pronunţat pentru cedare. 

Că tot nu mai este nimic de făcut, să lucrăm cu dacă : 

Dacă în Consiliul acela n-ar fi fost majoritari lichelele, oamenii 
fără coloană vertebrală, indivizii imorali şi fricoşi ca Giurescu, Ralea, 
Tătărăscu, Argetoianu, iar balanţa votului s-ar fi inclinat în favoarea 
rezistenţei - ce s-ar fi întâmplat ? - iată ce: 

- Rusia ne-ar fi zdrobit în trei zile, nu s-ar fi mulţumit doar cu 
Basarabia şi cu Bucovina de Nord, ci şi cu... «Moldova până la 
Seret !», cum cereau prietenii noştri de veacuri, Evreii din Popăuţi- 
Orhei, ba ne-ar fi înghiţit întreaga ţară ; 

- Rusia ar fi pătruns în Basarabia - chiar şi până la Siret - 
dar, în faţa Românilor care rezistau invaziei..., s-ar fi oprit ; s-ar fi 

retras - dacă... 

Pe ce mă rezem în acest dacă ? 

Pe un argument la îndemâna oricui : petrolul. Pe un argument ne- 
folosit de cei care aveau în grijă integritatea (şi bunăstarea) României: 
oamenii politici ; cei care ar fi trebuit, nu doar să guverneze, dar măcar 
din când în când, să gândească normal. Să fi fost un efort peste 
puterile lor de giureşti, argetoieni, gigurţi, tătăreşti - şi ţeneşti ? 

În acel prim semestru al anului 1940, oricât de importante 
fuseseră victoriile Germaniei, se ştia : spaţiul vital căutat nu era de 
găsit în vest, nici în nord - ci în Est ; conflictul cu URSS era inelucta- 
bil. Or în campania de Est, maşina de război germană avea nevoie de 
petrol - iar în acel moment (şi până a ajunge la Caspica) cele mai 
însemnate rezerve de petrol se aflau în România, în arcul carpatic 
dintre cei doi B : Bacău-Băicoi. 

Despre aceste zăcăminte vor fi aflat şi tătăreştii ; despre planul 
englez (pus la punct, în stare de funcţionare) de a sabota puţurile în caz 
de conflict armat, vor fi ştiut chiar şi ţeneştii. 

Întrebare : de ce, faţă cu ultimatumul sovietic din 26 iunie 1940, 
România nu a avertizat Germania - astfel : 

În cazul unei invazii sovietice, petrolul românesc va lua foc ?- 
se ştia : un puț betonat avea nevoie de câteva luni bune până să fie 
repus în funcţie. 

Aceasta a fost o întrebare. La ea Românul tembel răspunde: 

«Nu m-am gândit...» 

Concluzie : nu se gândiseră nici la incompatibilitatea negândito- 
rilor cu funcţia de guvernant. 


Azi-mâine, o să-i auzim pe alde Severin, Petre Roman, Zoe Petre, 
Babiuc, Ciauşu, Pleşu, Adameşteanca, Liiceanu, Pleşu, Constantinescu 
- şi întreaga echipă de gânditori-cu-picioarele de la revista 22 expli- 
cînd, în legătură cu Tratatul cu Ucraina : 

«Nu ne-am gândit...» 

Dacă se aşterneau pe gândit, i-ar fi durut capul - şi le-ar fi căzut. 

Măcar de s-ar fi gândit - dacă nu la milioanele de români 
abandonaţi Rusului (fie acel rus şi ucrainean) - tot la... petrol, cel 
din platforma continentală a Mării Negre şi din jurul Insulei Şerpilor. 

Auzi ! Să mai şi gândească ! 

Nu-i destul că asudă, conducînd trebile României eterne ? 

27 iunie 


Şaizeci şi unu de ani de la năvălirea TătăRuşilor în Basarabia şi 
în Bucovina în vara anului 1940. 

Ultimatumului din 26 iunie i se răspunsese (favorabil...), cedarea 
teritoriilor cerute ar fi urmat să înceapă în 28 iunie, dar... Vorba tatei: 

«Ce nevoie aveau Ruşii de încuviințarea Românilor ? Dar ce, 
tâlharul, înainte de a te tâlhări, îţi cere voie ? Încuviinţare ? Rusul ar fi 
putut foarte bine să ocupe Basarabia şi fără avertisment...» 


Câteva din faptele şi numele unor evrei care şi-au arătat 
“iubirea” faţă de băştinaşii români, după 26 iunie 1940 : 

La Chişinău : din ziua de 28 iunie 1940 : Etea (Petia?) Beiner, 
doctorul Derevici, avocatul Steinberg - locuitori ai oraşului - au fost 
primii care şi-au manifestat, pe străzi, bucuria de a fi fost “liberaţi de 
sub jugul moşierilor Români”, agitînd listele negre (alcătuite de cine 
ştie când...) şi urlînd ameninţarea : 

«A venit momentul să vă ardem noi pe rugul Inchiziției !»; 

- tot ei s-au aflat, atât în fruntea bandelor care i-au atacat pe 
refugiații încercînd să iasă din oraş, pentru a se îndrepta spre Prut - 
coloane alcătuite din funcţionari, profesori, elevi, studenţi ; 

- la îndemnul şi prin exemplul celor trei, “populaţia paşnică 
indignată” - alcătuită din Evrei locali şi aduşi de peste Nistru - avea 
deja pregătite : pietre, bâte, vase cu uncrop, oale de noapte, pline. 
Refugiații români au fost bătuţi cu pietre, opăriţi, ciomăgiţi, dezbră- 
caţi, scuipaţi, stropiţi cu fecale (pe teologii şi preoţii căzuţi la pământ, 
femeile doar mimau sau chiar urinau cu adevărat) - apoi târîţi şi închişi 
în clădirile Facultăţii de Teologie, unde NKVD-ul amenajase fulge- 
rător una dintre închisori, “specializată” în, mai cu seamă, anchetarea 
ostaşilor răpiți în timpul retragerii ; 

- aceiaşi (Beiner, Derevici, Steinberg) s-au aflat în fruntea 
haitelor de enkavedişti care, în următoarele zile au operat mii 
(repet : mii - şi numai cele din oraşul Chişinău) de arestări - după 
listele lor negre. 

La Tighina : în 28 iunie 1940 avocatul Glinsberg a împuşcat 
demonstrativ, în stradă, doi funcţionari ai prefecturii ; 

- acelaşi împreună cu alţi evrei i-au tăiat limba şi urechile, în 
plină stradă, preotului Motescu, apoi l-au dus în altar şi au dat foc 

bisericii - în foc a sfârşit şi preot şi biserică ; 

La Soroca : avocaţii Fluchser şi Pikraevski (şi ei autori de liste 
negre) au împuşcat în stradă, la 28 iunie 1940, mai mulţi funcţionari 
superiori, avocaţi, ofiţeri români ; 

La Cetatea Albă : autorii de liste-negre Burman şi Zuckermann 
i-au împuşcat în stradă pe preoţii Eusebie Popovici şi Nicador Maleski; 

La Orhei şi în satele învecinate : Popăuţi, Olişcani, Isacova 
bande de evrei cu steaguri roşii au terorizat localităţile numite, i-au 
ucis pe preoţi, strigînd : 

«Vrem Moldova până la Seret !» 

(Nu este momentul, dar nu mă pot stăpâni : de ce nu strigau - că 
tot împuşcau ei popi : «Vrem Moldova până la... Atlantic !», deşi nici 
«până la Pacific» n-ar fi stricat - să nu fi fost încă momentul ?) 

La Cernăuţi - încă din 27 iunie 1940 (ce precocitate !) Evreii au 
alcătuit un “comitet popular” condus de Sallo (Solo?) Brunn, autonu- 
mit primar ; împreună cu adjunctul Glaubach (numit de către autonu- 
mitul Brunn) au pornit în fruntea cetelor de Evrei căutători mai cu 
seamă de preoţi, de studenţi la Teologie, de profesori, de înalţi 
funcţionari - ca să-i ucidă (ceea ce au şi făcut). 

Încă o dată - nu, nu e inutilă repetarea : aceste acte de barbarie 
au avut loc începînd din 27 iunie 1940, în Teritoriile revendicate de 
Sovietici - dar încă necedate oficial - perpetrate mai cu seamă de 
Evrei asupra Românilor localnici. 

La o eventuală obiecţie, Elie Wiessel ar răspunde că asta : nu este 
decât un amănunt - oricum, Francezii nu ştiu istorie - iar A. Spire ar 
justifica injustificabilul, aşa cum a mai făcut-o pe platoul canalului de 
televiziune Paris Première prin... dreptul la consideraţie a culturii 
Evreilor ce au acţionat banditeşte în Basarabia, Bucovina, Herţa 
imediat după 26 iunie 1940 - mult mai mare decât dreptul la viaţă şi 
la dreptate a africanilor de români ; în plus : necomunişti, nesovietici - 
şi, păcat de moarte : goi... 

În iulie 1941, după liberarea Chişinăului, în curtea consulatului 
italian, unde NKVD-ul îşi stabilise sediul, au fost dezgropate 80 
cadavre, în majoritate rămase neidentificate, într-atât fuseseră mutilate 
(membre, capete tăiate), batjocorite (organe sexuale în gură), arse în 
timpul “anchetei” la flacără, iar după (moarte anchetatului) cu var viu 
şi cu acizi. După resturile de îmbrăcăminte, s-a dedus că martirizaţii 
fuseseră preoţi, studenţi, elevi, ceferişti (după chipie) ; 

S-a constat că în subsolurile Palatului Mitropolitan fuseseră 

amenajate celule individuale pentru “naţionaliştii români”; 

Pentru a nu lungi pomelnicul macabru, câteva cifre : 

- La data de 7 septembrie 1941, la Chişinău au avut loc funera- 
liile naţionale ale celor 450 persoane găsite în gropile din curţile 
consulatului italian, Palatului Mitropolitan, Facultăţii de Teologie - 
multe rămase neidentificate din pricina mutilărilor - şi câte altele 
ne-găsite...; 

- În mai puţin de un an de ocupaţie bolşevică (27 iunie 1940 - 
22 iunie 1941), s-au înregistrat (în afară de... lipsa celor cca 300.000 
refugiaţi în ce mai rămăsese din România) în jur de 30.000 arestaţi, din 
care unii au fost împuşcaţi pe loc, alţii deportaţi, morţi în detenţie, 
dispăruţi ; 

- În Basarabia, pe lângă secerişul roşu al oamenilor - re-repet : 
doar într-un singur an : 1940-1941 - au fost dinamitate, incendiate de 
autorităţile sovietice : 42 biserici, 28 şcoli, 32 localuri ale unor 
instituţii publice, 79 ale autorităţilor. 

La aceaste crime împotriva Românilor din Basarabia şi din 
Bucovina de Nord au participat cu zel (şi cumplit de eficace) foarte, 
prea mulţi evrei, unii numiţi de noua autoritate directori de şcoli, de 
instituţii, de colhozuri, sovhozuri, etc., însă cei mai mulţi voluntari în 
aparatul politico-represiv : partid, komsomol, sindicat, miliţie, NKVD. 

După retragerea sovieticilor din Basarabia şi din Bucovina de 
Nord, în iulie 1941, criminali ca Beiner, Pikraevski, Brunn, Steinberg, 
Derevici, Fluchaser, Glinsberg, Zuckermann, Burman, Glaubach - şi 
alții şi alţii (chiar şi Marii Ruşi de la Popăuţi care, în timp ce ucideau 
popi, declarau că ei vor «Moldova până la Seret !!») au şters-o în 
furgoanele Armatei Roşii, nu au rămas, să dea seama de faptele lor - 
iar oalele sparte le-au plătit coreligionarii, nevinovaţi, ba unii (medici, 
profesori, muzicieni, negustori, bancheri, sioniști), victime ale 
bolşevicilor... 


Dar chiar dacă cei ce scriu istoria o vor consemna potrivit 
adevărului istoric, fără a manipula cronologia - ce-ar fi ? 

Ar fi pedepsiţi şi marii-vinovaţi-comuniti, criminalii aflaţi de ani 
buni la adăpost în Lumea Capitalistă ?: în USA (unde nu sunt toleraţi 
naziştii-fasciştii, bolşevicii, da), în Germania (ca despăgubiţi), în 
Franţa ca pensionari ai Rezistenței - deşi după război fuseseră expul- 
zaţi ca spioni ai URSS - şi, după decenii de “activitate” în aparatele 
represive ale “democraţiilor populare, unde făcuseră tot răul imagina- 

bil, au căutat adăpost la capitalişti, plângîndu-se - tot ei ! - că în 
Ungaria, Cehoslovacia, în Polonia, în România, în Bulgaria fuseseră 
cumplit persecutați, în calitatea lor... de comunişti şi de evrei !? Şi în 
“prelungirea în Orient a democraţiei occidentale”: Israel unde supra- 
vieţuitorii NKVD, KGB, komisarii de tot felul îşi petrec ultimele 
momente de viaţă în pace capitalistă şi în “rugăciune mistică” - nu era 
eufemism în gura lor atunci când îi vânau pe nefericiţii creştini din 
Ţara Comunismului Biruitor... 

Din păcate, nu. 

Ceea ce nu înseamnă că cei care pot da glas indignării - să tacă. 
Vorba mea : «Dacă tac, mă doare şi mai tare». 


În ultimele două secole Ruşii s-au tot plâns că Evreii le strică 
ţara, obiceiurile, viaţa, drept care i-au masacrat periodic prin realitatea 
numită ruseşte : pogrom (=furtună cu tunete, trăsnete). Ceea ce nu i-a 
împiedecat, după 1917 pe Ruşii comunişti să se folosească de ei ca 
vârfuri de lance în teroarea bolşevică exercitată, atât împotriva 
propriului popor, cât şi, după septembrie 1939, când au ocupat alte 
ţări şi alte popoare - apoi, odată treaba făcută, să-i persecute, chiar 
să-i lichideze. 

Fiindcă nu chiar toţi bolşevicii erau evrei. Mai erau şi ruşi-ruşi 
printre ei. Ba chiar şi ucraineni-ucraineni - şi deloc puţini : Hruşciov, 
Brejnev, Cernenko... Aceste bestii care şi-au făcut “practica terorii” ca 
secretari-generali ai RSS Moldoveneşti. 


28 iunie 


“Omor şi utilizarea cadavrului în alimentaţie”... 

A trecut peste o jumătate de secol de la una dintre marile trage- 
dii pe care le-au traversat Basarabenii căzuţi sub ruşi. l-aş putea spune: 
genocid şi ar fi adevărat, pentru că a fost vorba de intenţia de lichi- 
dare a unei comunităţi. 

Dar mai poate cineva folosi termenul genocid, de când Evreii au 
decretat că, în secolul XX a fost organizat, desăvârşit un singur holo- 
caust, un singur genocid, o singură crimă împotriva omului - cea pusă 
la cale de naziştii germani (numai) împotriva Evreilor? Din nefericire, 
secolul numit a cunoscut şi alte tentative de suprimare a membrilor 
unor comunităţi, anterioare celei a cărei victimă au fost Evreii şi tot pe 

“motive” etnice, cu alt cuvânt : rasiale - ca masacrarea Armenilor de 
către Turci, în 1915 - dar şi din motive politice - ca foametea din 
Ucraina, dintre 1932-1934, provocată de bolşevici pentru a-i pedepsi 
pe ţăranii care nu acceptau - cu avânt - colectivizarea agriculturii. lar 
după Holocaust, în Lagărul Comunist s-a practicat genocidul ca mijloc 
de terorizare-dominare a propriei populaţii : în URSS, în “RSS 
Moldovenească”, în China, unde Marele Salt Înainte (al lui Mao) a 
pricinuit moartea a zeci de milioane de oameni, prin înfometare ; în 
Cambodgea, unde nebunia comunistă a provocat un autogenocid - şi 
încă nu cunoaştem suficient ce s-a petrecut - şi se petrece - în Coreea 
de Nord). În fine, cea mai recentă tragedia a avut loc în Africa - şi tot 
din motive-pretexte rasiale : etnia hutu a exterminat o mare parte din 
etnia tutsi... 


Mă întorc acolo de unde nu am plecat niciodată : la Basarabia. 

Şi ce dacă am să repet ceea ce am mai spus ? - o să re-repet ce 
am re-spus, o să re-re-re-repet! : 

În virtutea Pactului Hitler-Stalin din 23 august 1939, Basarabia şi 
Bucovina de Nord au fost ocupate (oficial) începînd din 28 iunie 1940. 
Funcţionari de stat, preoţi, militari, ţărani, politicieni, industriaşi, 
comercianţi, intelectuali, proprietari, teologi au fost arestaţi imediat 
şi, dacă nu au fost executaţi fără judecată în pivnițele, apoi îngropaţi 
de-a valma, în curţile numeroaselor imobile transformate în sedii 
ale NKVD, atunci au fost “ridicaţi” şi duşi în Siberia, de unde prea 
puţini s-au mai întors. 

După întâiul val de arestări şi execuţii, au urmat deportările : pe 
categorii sociale, politice, profesionale, “culacii”, “burjuii”, membrii 
partidelor democratice, preoţii, învățătorii - au luat şi ei calea Kazah- 
stanului şi a Nordului Îndepărtat. În ajunul războiului, mai-iunie 1941, 
Ruşii au deportat cât au putut, au executat ce n-au putut transporta 
dincolo de Nistru, au incendiat, au dinamitat tot ce era piatră pe piatră. 

Începînd din martie-aprilie 1944 frontul a dat înapoi, pe pămân- 
turile româneşti ale Basarabiei şi ale Bucovinei de Nord. Războiul 
avea să mai dureze încă un an şi ceva, însă pe Ruşii ocupanţi altceva îi 
preocupa : “pedepsirea cetăţenilor sovietici care colaboraseră cu 
«ocupantul român»”. 

Aşadar, pe lângă cunoscutele metode de terorizare a “trădătorilor 
moldoveni”: arestări, execuţii, deportări, dislocări (forma “dulce” a 
deportărilor, în vederea des-românizării ținuturilor româneşti ocupate) 

- care nu aveau să înceteze nici după moartea lui Stalin din 1953, 
Basarabenii au îndurat, pe loc şi înfometarea programată. Avea 
experienţă, Tatăl Popoarelor : tot el provocase Foametea din Ucraina 
(1932-34) care pricinuise pieirea a circa 6 milioane de suflete... 

În 1944 şi în 1945, în Teritoriile Româneşti Ocupate, sub pretex- 
tul “Totul pentru front, totul pentru victorie”, Ruşii au confiscat cvasi- 
totalitatea produselor agricole, cu precădere cerealele. Li s-a lăsat, 
totuşi, ţăranilor cantitatea socotită necesară însămânţărilor din anul 
următor. Numai că, pe de o parte, sămânţa a fost folosită pentru 
propria alimentaţie (de nevoie, nu din intenţie de sabotare a comunis- 
mului biruitor), pe de altă parte, anul 1946 a fost extrem de secetos : 
câmpurile n-au produs aproape nimic. Au fost câteva “plângeri” din 
partea organelor locale (alcătuite, în totalitate, din ruşi), cerînd 
Moscovei să diminueze ori să suprime cotele de cereale impuse 
“Republicii Moldoveneşti”, dată fiind starea de calamitate naturală şi 
subalimentarea populaţiei. Hotărîrea a venit : nici o reducere - ba chiar 
suplimentarea cotelor ! 

Nu este necesar să li se explice Românilor ce înseamnă să-ţi intre 
în gospodărie, în casă, în pod, în pivniţă oamenii partidului, cu revol- 
vere, milițieni cu pistoale-mitralieră “să ia, la cotă” tot ce găsesc - dar 
să nu fie de-ajuns, omul să fie obligat să împrumute (de unde ? de la 
cine ?), să cumpere (cu ce bani ?), ca să împlinească acea cotă. Iar de 
nu, vai de capul-familiei : arestat, bătut, umilit, condamnat “adminis- 
trativ” - o lună, un an, trei ani... - iar dacă a supravieţuit, a şi povestit 
prin ce-a trecut... Toate acestea le sunt cunoscute Românilor din 
Muntenia, Oltenia, Ardeal, Dobrogea. Mai lipsesc două elemente 
(existente în Basarabia) : nu doar tovarăşii din “puterea centrală”, dar 
toţi activiştii de partid, toţi funcţionarii, începînd de la şeful cătunului 
până la al raionului, toţi milițienii, toţi directorii de şcoli - erau 
ne-români : nu vorbeau “moldoveneşte”, chiar dacă ştiau, potrivit 
principiului : ocupatul trebuia să înveţe limba ocupantului (cântînd, 
plîngînd, nu conta) ; al doilea element “original”: seceta - şi interdicţia 
de a călători în alte unităţi administrative, în căutare de hrană. 

Am sub ochi o parte din ceea ce va deveni un volum, cuprinzînd 
documente ale acelui timp. Răzbate din ele, fără tăgadă, voinţa 
Moscovei de a a-i pedepsi pe «trădători» până la lichidarea fizică. 

Oricât de acute ar fi fost nevoile alimentare ale URSS după 
război, nu se putea să nu se ţină seama de o lege eternă : vita de povară 
şi robul trebuie hrăniţi, pentru a putea lucra... Or, aşa cum Ceka- 

NKVD-KGB îi tortura pe cei căzuţi în labele-i, nu pentru a-i obliga, să 
spună adevăruri ascunse (în legătură cu “intenţiile agresive ale duşma- 
nului”), ci ca să inventeze, ei, nevinovaţii, “motive de vinovăţie” - 
pentru care urmau a fi condamnaţi, conform planului de represiune - 
tot astfel procedau Ruşii cu indivizii din comunităţile, în principiu, 
libere (în sensul că nu se aflau între garduri de sârmă, nici între patru 
ziduri): erau “pedepsiţi” pentru că îşi afirmaseră identitatea, alta decât 
rusească (ascunsă sub pseudonimul : “sovietică ”); pentru că negaseră 
înglobarea în “familia popoarelor sovietice”. Aşa erau pedepsiţi 
Tătarii, Cecenii, Balticii, “Rumânii” (Românii din Bucovina de Nord 
şi din Basarabia de Sud), “Moldovenii” : Românii din Basarabia. 

[O altă invenţie rusească : membrii aceleiaşi familii, din pricină 
că satul le fusese tăiat de creionul lui Stalin, căpătau naţionalitate dife- 
rită : cei din “RSS Moldovenească” erau înregistraţi ca “moldoveni”, 
iar verii, fraţii, bunicii de peste drum - dar care acum făceau parte din 
RSS Ucraineană - aceia erau... “rumâni” ce să mai vorbim de loca- 
lităţile tăiate de creionul lui Stalin şi care separau pământurile rămase 
ale Republicii Populare Române şi cele “devenite” ale URSS !] 

Deci : cotele impuse de Moscova nu ţineau seama de capacitatea 
de producţie, nici de condiţiile climatice : peste puterile celor impuşi. 

Erau însă alte cazuri : cutare agricultor (în fapt : văduvă cu şase 
copii), a achitat toate cantităţile, ba i s-a luat mai mult - însă... nui 
s-au dat bonuri... Or, fără bonuri, n-ai dat cota ! O altă văduvă avea 
bonuri - dar, în absenţa ei, a venit tovarăşul Boris Mamişov, preşedin- 
tele selsovietului, a cerut copiilor bonurile, a “recalculat”, a anunţat că 
familia mai are de dat, a spart lacătele, a intrat cu forţa, a luat tot ce a 
găsit - şi a plecat. Văduva a făcut reclamaţie (s-a adresat lui Stalin !), 
dar nu s-a găsit vreo urmă de pedepsire a... abuzului. O altă văduvă 
(ori erau foarte multe văduve în Basarabia “dezrobită” de Armata 
Roşie, ori femeile erau mai curajoase decât bărbaţii) s-a plâns, pentru 
a treia oară, că “tovarăşul Canaev, secretar de partid” i-a dublat (pe 
hârtie) suprafaţa agricolă, deci şi cotele, fiindcă “el a vrut să mă 
batjocorească şi eu n-am vrut şi el a zis că mă trimite în Siberia dacă 
nu mă las lui”. 

Cotele, aşa cum le voiau Ruşii, au provocat, întâi, foamete. Apoi, 
consecinţă : actele de violenţă ale celor care nu avea nimic de mân- 
care contra celor care mai aveau ceva... Puterea comunistă rusească 
le-a numit : “banditism” (calificativ avînd conotaţie politică). Câteva 
condamnări penale - extrase din cercetarea cererilor de grațiere : 

- B.T., din Drochia, Bălţi, ţăran sărac, analfabet, fără partid, 
“conform articolului d al Codului Penal al RSS Ucrainene, (!) 
condamnat la un an închisoare pentru furtul a 5 kg. de grâu din avu- 
tul de stat”; 

- P.E., ţărancă din jud Bălţi, analfabetă, fără partid, fără antece- 
dente penale, “condamnată la 3 ani închisoare şi interdicţie de 
drepturi de alţi 3 ani, conform Codului Penal al RSS Ucraina - 
pentru agitația de a nu preda cotele”, 

- C.S. muncitor din oraşul Bălţi, “condamnat la 1 an pentru 
furtul a 40 kg. de şroturi” (deşeuri cerealiere) ; 

- M.A., ţăran chiabur, din raionul Căuşeni, “condamnat la 8 ani 
pentru sustragere criminală de la achitarea cotelor obligatorii către 
stat”, 

În fine, două cazuri ce ar părea ieşite de sub dubla pană a lui Ilf 
şi a lui Petrov dacă nu ar fi crâncen de tragice - citez, în continuare, din 
procesele verbale de judecare a cererilor de grațiere : 

- “Cârlan Teodor, n. 1921, condamnat de judecătoria narodnică 
a sectorului Stalin din or. Chişinău, la l an detenţie pentru furtul unei 
pâini” (parcă am citit ceva-undeva-despre-aşa-ceva în literatura 
franceză...); 

- “Ciolpan Nicolae, n. 1903, muncitor, 6 copii în întreţinere. 
Condamnat la 18. 2. 1946 de judecătoria narodnică a sect. 3, Lenin, or. 
Chişinău la 1 an închisoare pentru furtul unei pâini”, 

Nota : aceştia au fost graţiaţi - după executarea pedepsei... 

S-a observat un amănunt (dar cât de semnificativ !) : în 1947, 
Basarabenii (locuitorii R.S.S. Moldovenească) erau judecaţi şi 
condamnaţi după Codul Penal al... RSS Ucrainene ! 

De acolo să li se tragă lui Constantinescu, Zoei Petre, lui Severin, 
lui Ciauşu, lui Pleşu, lui Gabriel Andreescu, şi a altor “români” 
dezgustătoarea-le ucrainofilie ? 


Din vara anului 1947, în documentele găsite, traduse, reproduse, 
apare un element nou - chiar din titlu : 

“Informaţia viceministrului ocrotirii sănătăţii al RSS Moldo- 
veneşti N.N. Ejov către Preşedintele consiliului de miniştri al RSSM 
G.I. Rudi şi secretarul CC. al PC(b) M N.G. Covali despre spitaliza- 
rea bolnavilor de distrofie şi asigurarea întreţinerii lor” (s. m. P.G.). 

“În scopul spitalizării bolnavilor de distrofie, conform directive- 
lor consiliului Miniştrilor al RSSM, în luna iulie (1947) în republică 

funcționau 10.000 locuri provizorii. Locurile (...) au fost asigurate cu 
produse alimentare şi asignații numai până la 1 august (informația 
poartă data : 27 iunie 1947 - n.m. P.G.). Ținind cont de numărul mare 
al bolnavilor de distrofie precum şi de existența multor copii ai 
nimănui (1.800 persoane), a bătrânilor internaţi actualmente pe 
aceste paturi, se crează imposibilitatea aprovizionării lor, începînd cu 
1 august” (...). 


Am ajuns şi la asta. Asta, cronologic, începuse mai demult, însă 
abia acum autorităţile ruseşti îi spun pe nume. Citez din informaţia 
şefului secţiei judeţene Bender (Tighina), A.D. Mocialov către secre- 
tarul CR al PC(b) M. D.K. Bîcikov despre “situaţia” din satul Sălcuţa 
raionul Căinari : 

“Am fost informaţi că locuitoarea C.I, n. 1903, din ţărani 
chiaburi, analfabetă, foloseşte în alimentaţie carne de om. Controlul 
faptelor a stabilit : C.I., la data de 18 martie 1947, în timpul odihnei 
soțului său, C. V., l-a lovit cu toporul în cap, l-a decapitat, carnea a 
fript-o şi a mâncat-o. Sub arest, la interogatoriu, C.I. a recunoscut că 
şi-a omorit soţul cu scopul de a-l mânca. Pe lângă aceasta, a recu- 
noscut că în ianuarie 1947 a născut doi copii, dintre care unul mort. 
Împreună cu soțul l-au mâncat pe nou-născutul mort, apoi l-au tăiat şi 
pe cel de-al doilea, folosindu-l în alimentaţie. În aceiaşi lună au dez- 
gropat, în cimitir, mormintele a 2 copii, de 3 şi 5 ani şi au mâncat 
cadavrele. După un timp, C.V. (soţul - n.m. P.G.) a invitat la ei în casă 
o fetiță de 6 ani, orfană, din satul Zaim, r. Căuşeni, pe numele F., a 
omorit-o şi împreună cu soţia au mâncat-o”. 

Această informare - politico-poliţienească - poartă data de 5 apri- 
lie 1947. Însă şi mai devreme (7 martie) medicii V. Averbuch şi B. 
Morozov, membri ai comisiei de expertiză medico-judiciară şi psiho- 
logică adresează ministerului ocrotirii sănătăţii a RSSM o notă 
cuprinzând rezultatul studiului în raionul Cangaz, judeţul Cahul. Citez: 

“(...) Până la 28 februarie 1947, în raionul Cangaz au fost înre- 
gistrate 12 cazuri de necrofagie şi canibalism, cu participarea a 20 
persoane, dintre care au fost arestate 13. Dintre cei depistaţi până la 
28 februarie 1947, 4 au murit. (...) Cercetării medico-legale şi psihia- 
trice au fost supuse 9 persoane”. 

“Concluzii : (...) În timpul cercetării a ieşit la iveală faptul că 
nu toate cazurile de necrofagie şi canibalism au fost luate la timp în 
evidenţă de către organele MAI şi cazurile înregistrate nu reflectă 

starea reală de lucruri, adică proporţiile mari ale necrofagiei şi cani- 
balismului în acest raion la ora actuală (s.m. P.G.)”. 

În sfârşit !, ne-am spus. Chiar mai târziu (pentru mulți prea târziu 
- însă pentru a-i salva pe cei încă în viaţă, se vor lua măsuri adec- 
vate - adică se va suprima cauza : foametea provocată de ruşi. 

Ne-am înşelat. Fiindcă iată ce scriu aceşti doi - totuşi, medici - în 
continuare : 

“Primele cazuri de necrofagie şi canibalism n-au implicat luarea 
de măsuri urgente şi nici penalizarea criminalilor şi, în virtutea 
acestui fapt, elementele de acest tip şi-au format o impresie eronată 
că asemenea fapte ar rămâne nepedepsite (s.m. P.G.)” 

Vasăzică victimele, acei nefericiţi oameni, ţărani, unii analfabeți, 
spoliaţi, înfometați de Puterea Centrală de la Moscova - erau “elemen- 
te”! “Elemente” care abuzaseră de Puterea Sovietică - cum anume ? 
Simplu : “formându-şi impresia eronată că asemenea fapte ar rămâne 
nepedepsite”! Care fapte : cumva înfometarea, animalizarea oamenilor 
- acţiune politică, deliberată a Ruşilor asupra ne-ruşilor şi a ne-sovie- 
ticilor? Da de unde ! “Fapta” este, sub pana doctorilor Averbuch şi 
Morozov canibalismul la care au fost împinşi, constrânşi, obligaţi 
bieţii oameni. 

Altă invenţie rusească : pentru a... combate canibalismul, necro- 
fagia, e suficient să-i “lămureşti” pe oameni că nu-i frumos să se 
mănânce între ei, iar pe cei care nu ţin seama de avertisment, să-i 
pedepseşti cu severitate ! 

Există în raport o explicare (medicală) a faptelor : 

“Marea majoritate a cazurilor cercetate au fost precedate de o 
Jlămânzire îndelungată (15-20 zile) şi prezintă o distrofie moderată 
(majoritatea suferă de distrofie gradul I), o retardare intelectuală evi- 
dentă, primitivism psihic şi diminuare a tonusului emoțional (caracte- 
ristică distrofiei) până la gradul de apatie. Explicarea comportamen- 
tului acestor persoane prin prezenţa unor psihoze clar conturate la 
momentul săvârșirii crimelor pare a fi imposibilă”. 

Iată ce “consideră” medicii Averbuch şi Morozov : 

“În baza expertizării efectuate considerăm că persoanele 
culpabile nu intră sub incidenţa art. 10 al Codului penal al RSS 
Ucrainene (iar Codul ucrainean, pe solul moldovean ! - probabil de 
acea dată articolul prevedea o derogare, însă pe care raportorii nu au 
acceptat-o - n.m. P.G.) şi trebuie să fie recunoscute responsabile”. 

Am ajuns la capitolul Propuneri - ei, ce propun cei doi medici, în 


BASARABIA 113 


vederea “eradicării” ? - iată cele 8 puncte : 

“I. Toate persoanele vinovate de săvârşirea unui asemenea gen 
de crime necesitind tratament antidistrofic, trebuie să fie internate sub 
pază, în regim de izolare ; 

“2. Persoanele vinovate de asemenea crime care nu necesită 
tratament medical să fie supuse unui interogatoriu accelerat şi să fie 
trase la răspundere, în regim de arestare ; 

“3. Organele puterii locale să divulge la timp cazurile de 
necrofagie şi să ia măsuri eficiente de supraveghere a populaţiei, 
precum şi să amplifice activitatea de informare a organelor MAI în 
scopul prevenirii lor ; 

“4. Organele Ministerului Securităţii, în cazul analizării acestui 
gen de fapte să-şi focalizeze atenţia asupra posibilei agitaţii provoca- 
toare din partea elementelor dușmănoase care-i împing pe indivizii 
instabili din punct de vedere moral şi psihic la săvârşirea crimelor, 
(Cahul - nota şi sublinierea mea, P. G) ; 

“5. Procuratura şi MAI să explice la faţa locului gravitatea 
acestor crime; 

“6. Să fie asigurate îngroparea la timp, corespunzător 
exigenţelor stabilite a cadavrelor şi paza cimitirelor ; 

“7. Reieşind din situaţia materială grea a populației, în special 
a familiilor cu copii, considerăm oportună spitalizarea obligatorie a 
tuturor copiilor distrofici de toate gradele şi organizarea unor puncte 
alimentare pentru toți ceilalți copii ; 

“8. Să se amplifice activitatea de lămurire a populaţiei despre 
caracterul criminal al infracţiunilor şi despre tragerea la răspundere 
pe care o implică. 

Comisia medico-legală şi psihiatrică de expertiză, Morozov, 
Averbuch”. 


La 16 iunie 1947, era transmisă informația : 

“La 31 mai 1947 în satul Pituşca raionul Călăraşi, N.O. în 
vârstă de 8 ani l-a înjunghiat pe fratele său M. de 9 luni, o parte a lui 
a fiert-o în oală şi, împreună cu sora sa de 3 ani, au folosit-o în ali- 
mentaţie. (...) Când mama O.N. şi fratele B.N. s-au dus la câmp, N. l- 
a luat din pat pe fratele său M., l-a dus în odaia nelocuită, i-a tăiat 
capul cu cuțitul, apoi l-a dezmembrat şi l-a fiert în oală, apoi împreună 
cu surioara de 3 ani au folosit în alimentație această carne, lăsînd o 
porție şi pentru unchiul B., însă în absența lui N. surioara a mâncat-o 

şi pe aceasta”. 

Să nu se creadă că toţi Românii din Basarabia mâncau carne de 
om, ci şi alte “alimente” specifice societăţii sovietice - cunoscută ca 
cea mai bună, cea mai dreaptă, cea mai prosperă societate din lume - 
raportul din 5 iunie 1947 întocmit de viceministrul ocrotirii sănătăţii al 
RSS Moldoveneşti, Hechtmann, al şefului direcţiei Chişinău, 
Discalenko şi al medicului neuropatolog Beidburd zice : 

“Între 1 mai şi 4 iunie a.C. au fost înregistrate 140 cazuri de 
intoxicație cu plante otrăvitoare (troscot, lobodă sălbatică, ridi- 
chioară). (...) Toate cazurile prezintă edeme faciale, ale membrelor 
inferioare, paliditate pronunţată a epidermei mâinilor. Fenomenul 
ischemiei progresează până la necroză. Durata bolii : 3-5 zile. 

“Tratamentul a constat în administrarea salolului cu urotropină, 
cafeină şi lapte dulce. 

Cu populația s-au dus convorbiri despre pericolul utilizării în 
alimentaţie a plantelor otrăvitoare”. 

Or fi spus supraviețuitorii : «Slava Bogu !» că n-au fost arestaţi 
şi condamnaţi, ca cei care foloseau în alimentaţie propriii copii. 

lată şi o statistică : “Estimarea populaţiei rurale a RSS 
Moldoveneşti la data de 1 ianuarie 1948”. 

“La 1. ian. 1948 populaţia rurală număra 1.737.000 persoane ; 
780.500 populaţie masculină, 965.500 feminină. Faţă de începutul 
anului 1947 populaţia s-a micşorat cu 193.900 oameni (dar faţă de 
anul 1944, când a început re-Ocupaţia Sovietică ?, dar faţă de 1940 - 
înainte de Ocupaţia Sovietică din 28 iunie, când Basarabia număra 
peste 2.500.000 de locuitori - adevărat, inclusiv citadinii ? - întrebarea 
mea, retorică - P.G.). Descreşterea populaţiei reprezintă 10 % faţă de 
anul precedent, respectiv 12,7 sex masculin, 7,7 la feminin. Cea mai 
mare mortalitate : grupa de vârstă de 2 ani : 52 %. (...) Dacă în întreg 
anul 1946 sporul natural constituia minus 477 persoane, pentru anul 
1947 el este de minus 100.300 persoane. ” 

Raport al Ministerului Afacerilor Interne din Moldova, Tutuşkin 
către superiorul său de la Moscova, Kruglov, la 19 decembrie 1946 : 

“Ca rezultat al ocupaţiei române şi a secetei anilor 1945-46 
(n-ar fi fost mai just-bolşeviceşte să nu pomenească nimic de “secetă”, 
doar de “moştenirea ocupaţiei române” ? - n.m. P.G.), situaţia alimen- 
tară a Republicii Moldoveneşti este extrem de grea - mai ales la 
țăranii din raioanele Chişinău, Bender, Cahul, şi parțial Orhei şi 
Bălţi. (...) La 10 decembrie curent printre locuitorii satelor se 

numărau 30.043 distrofici, din care 18.570 copii. Situaţia pe raioane: 
Chişinău : 13.717, Bender : 9.301, Cahul : 6.755, Orhei : 920, Bălți : 
50. (...) în sate multe familii zac umflate din pricina malnutriţiei, fără 
să dispună de un kilogram de pâine. 

“În satele Baimaclia şi Sălcuţa, raionul Bender, familii întregi - 
câte 3-5 persoane - suferă de edeme provocate de lipsa de albumină, 
gradul II şi III. (...) În raionul Leova subnutriţia şi inaniţia au doborit 
un mare număr de copii de vârstă preşcolară. În urma unui examen 
medical din 19 localităţi, din totalul copii : 2.101 suferă de sunutriţie 
1.113. Aceste cauze au sporit brusc mortalitatea populaţiei: oamenii 
mor în sate, pe drumuri, în oraşe. În octombrie 1945 au decedat 3.993 
persoane, în octombrie 1946 : 5.714 , iar în comparaţie cu septembrie, 
în octombrie s-au semnalat cu 1.110 mai multe. (...) În ultimul timp 
organele de miliție din Chişinău ridică zilnic de pe străzi 8-12 
cadavre. În raionul Comrat numai în luna octombrie curent au murit 
de subnutriţie 269 persoane, inclusiv 115 copii. 

“(...) Cresc proporțiile vagabondajului. Copiii orfani din sate 
pornesc la oraşe, în căutarea unei bucăţi de pâine. (...) Numai prin 
instituţiile specializate ale MAI au trecut, în 11 luni, din 1946, 3.411 
copii vagabonzi. (...) 

Din cauza dificultăților de ordin alimentar s-a intensificat 
spiritul emigraţionist. În 11 luni au fost arestate în tentativă de 
trecere în România 189 de persoane, 20 reuşind să treacă graniţa - în 
total 209. (...) în republică au fost luate în evidenţă peste 100 
persoane care intenţionează să fugă în România. Din numărul lor fac 
partea mulţi ţărani săraci şi mijlocaşi ”. 

Imaginaţia teroristă a Aparatului Represiv Rusesc era nelimitată: 
“Vinovaţii” puteau fi foarte bine (şi cumplit) pedepsiţi pe loc, în 
satele şi în oraşele lor, fără a mai fi nevoie de arestare, de anchetare, 
de transportare, de alimentare - chiar şi în lagărele din Siberia deţinuţii 
primeau o porţie de ceva... - printr-un ordin de la Moscova, execu- 
tabil în două faze: 

a) confiscarea totalităţii cerealelor de la ţărani : 

b) interdicţia strictă de a circula în alte localităţi, regiuni, 
republici, în căutare de hrană. 

Rezultatul nu a întârziat să se arate - doar fusese verificat în 
Ucraina, în 1933-34 ; mijloace : minime. Operația : curată, ieftină, efi- 
cace : au dispărut câteva sute de mii de duşmani-ai-poporului ! (sau 
milioane, ce contează la un comunism atât de numeros demografic !) 

Supraviețuitorii unui astfel de “tratament”, cei care priveau de 50 
ani peste Prut, cu speranţă, au, fost, după “Revoluţia Română” din 
decembrie 89 respinşi, refulaţi peste graniţă - şi încă ce graniţă !: cea 
de pe Prut, dintre “Republica Populară Română” şi provinciile româ- 
neşti Basarabia şi Bucovina răpite şi prefăcute în “teritorii sovietice” 
era mai păzită, mai impenetrabilă decât cea dintre URSS şi China, în 
timpul războiului de pe Amur, comparabilă doar cu Zidul Berlinului - 
dar fără... zid din beton - nu doar de tovarăşii Iliescu, Roman, Brucan, 
Caraman şi alţi sovietici-în-civil, ci de - cine ar fi crezut : de Tatăl 
Naţiei, Seniorul C. Coposu şi de securiştii ardeleni. 

Iar acum, urmînd “Linia Naţională a Ţărănismului Ardelean”, au 
fost oferiţi, dăruiţi (nici măcar vânduți !) de aceşti, nu imbecili, ca să 
aibă circumstanţe atenuante - ci nemernici, în ordinea cronologică a 
ticăloşiilor lor : Iliescu, Roman, Brucan, Voican, Caraman, 
Constantinescu, fost activist activist de partid, purtat în zgardă de 
Securitate, Zoe Petre, fostă-prezentă-viitoare activistă de partid - 
aceştia doi nu au nici măcar scuza (!) că lucrează pentru KGB, (ca fos- 
tul ambasador la Paris, cu nume predestinat : Ciauşu), precum şi incon- 
mensurabilul intelectual Andrei Pleşu, şi el un căţel - altfel cult ! - dus 
în lesă de Organ... 

Şi iată - pentru a câta oară ? - confirmat, în latura lui adevărată, 
criminală : mioritismul cu care se tot laudă Românii analfabeți. Acela 
care constă în, simplu : vinderea de frate : şi în uciderea de frate. 


29 iunie 


Azi. Azi la prânz mă întâlnesc cu Afgan'ul. Şi cu Victor. 

Nu mă simt curat faţă de ei : promisesem că o să fac ceva dar, 
iată, sunt pe punctul de a încheia altceva. 

Vorbesc de cartea-cu-Afgan'ul. 


Mâine la prânz te prezinţi la un examen - proba scrisă... Ai lucrat 
din greu la pregătirea lui, dar te duci cu sentimentul că ai să-l ratezi. Pe 
acesta. Însă nu ţi-e frică să te prezinţi ; şi nu vei regreta că nu l-ai luat. 

Examenul de bacalaureat... În primele clase de liceu fusesem un 
bun elev la matematici - vreau să spun : mai ales la geometrie şi la 
algebră ; însă când am început a face trigonometrie, voi fi avut alte 
preocupări, fiindcă am ratat “intrarea” în ea şi pe-dinafară am rămas ; 

mai târziu, descurajat, n-am făcut nici un efort de recuperare. Îmi era 
frică de examenul scris la matematici - singurul, însă neluat, m-ar fi 
făcut să pierd bacalaureatul. Când au fost scrise pe tablă datele 
pro- blemei, am înţeles că voi pica - deci m-am liniştit. Pentru că eram 
într-o formă bună şi ca să nu dau foaia albă, am începu a umbla pe 
hârtie cu compasul, cu rigla (cu ochiometrul...). Bine-înţeles, constru- 
irea unei figuri geometrice trebuia să fie rezultatul demersului algebro- 
trigonometric, însă, după un prost obicei, eu începeam cu sfârşitul. 
Rezultatul ? Toţi cei care ştiau matematici - au greşit : s-a întâmplat ca 
profesorul să se înşele scriind pe tablă datele problemei, cu o singură 
cifră dar suficient ca rezultatul (grafic) să fie falsificat ; s-a întâmplat 
ca ceea ce desenasem eu să fie... mult mai aproape de realitate, chiar 
dacă pe hârtia predată nu existau, scrise, decât datele problemei, 
desenul şi menţiunea : “Rezolvat prin construcţie”. 

Greşeala profesorului : salvarea mea. Ca să se înăbuşe scandalul, 
Consiliul profesoral a hotărît să le dea celorlalţi elevi media notelor din 
cursul anului, iar mie... notă de trecere... Colegii însă bănuiau că aş fi 
cunoscut rezultatul - altfel de unde aveam eu “rezultatul” : acel triun- 
ghi (era un triunghi !) “aproape exact” ? - când lor le ieşise... orice 
altceva ? Altfel ? 

De ce am povestit asta ? 

Ştiu eu de ce. Oricum, de atunci (a trecut aproape o jumătate de 
veac...) am avut alte prilejuri de a rezolva prin construcţie problemele 
de care mă ciocneam... 

Vreau să spun : mă consolez, acum, că le-am rezolvat... 


Ziceam că mâine am să merg la întâlnire cu un dublu sentiment : 
de vinovăţie - că i-am trădat pe amândoi, nescriind - în fine, nemai- 
avînd de gând să scriu cartea cum promisesem ; şi cu oarecare, puţină, 
oleacă de mândrie - că am şi scris cartea ! 


Un fel de a zice. Cartea asta nu va fi niciodată scrisă. Corectez : 
Nu va fi fi încheiată vreodată. 

Am introdus, atât amintiri, comentarii, texte deja-scrise, deja-pu- 
blicate : în romane, în mărturii, în jurnale, în volumele de publicistică. 

În asta chiar că nu încerc vreun simțământ de jenă ; dar 
niciunul : m-am repetat - pe mine m-am repetat ; m-am furat - pe mine; 
pe mine însumi m-am “plagiat”. Cui nu-i plac repetările, revenirile, 
reluările mele să fie sănătos, să nu citească această carte. Mai ales că 

nu aduce noutăţi : Românii, analfabeți din tată-n fiu, vor pretinde, pe 

loc : ei “ştiau” de multă vreme (şi muuult mai “dezvoltat”), Francezii 
e i ih ee a m ie: up au 

nu ştiu nimic din “Istoria Românilor - şi nu suferă din pricina asta. 


Românilor care şi-au făcut viaţa pe reproşuri la adresa altora, cu 
precădere a Occidentalilor : că nu ne-au scăpat de Ruşi, ei ; că nu 
ne-au liberat, ei, mai devreme de Ceauşescu, iar după 89, că nu ne 
“bagă” în Europa şi în NATO - în fine : că nu cunosc - ei, Francezii, 
de pildă - nimic despre istoria şi cultura românească în afară de 
Dracula-Nadia Comăneci-llie Năstase - le-o întorc, cu o întrebare 
vicioasă (o puneam cu mult înainte de conflictul din Kosovo) : 

«Dar noi, Românii, ce ştim - de pildă - despre istoria şi cultura 
Albanezilor ?» 


În timpul războiului din Kosovo s-a dovedit (printre altele): nu 
doar Românul de rând, cel avînd abia şapte clase, habar n-avea de 
istoria elementară a populațiilor din Peninsula Balcanică, dar intelec- 
tuali de vază, străluciți directori de conştiinţă (ca aristocratul 
Paleologu, “ambasador al golanilor” la Paris (în fapt, ambsador al lui 
Iliescu, nu al lui... Titulescu) ; ca tovarăşul Octavian Paler, aparatcik, 
membru al C.C., gazetar-în-Occident pe timpul comunismului, apoi 
şef al Televiziunii sub Ceauşescu, devenit încruntat moralizator al 
naţiei, ca orice ardelean, başca filorus până la greață : - aceştia au scris 
enormităţi, neadevăruri grosolane, atât despre Albanezi, cât şi despre 
Sârbi. Ei - printre alţii - au confundat indignarea-reprobarea bombar- 
damentelor NATO cu... adevărul. Fiindcă, vai, fapta (condamnabilă) 
a “Americanilor” de a-i fi bombardat pe Sârbi nu a conferit în niciun 
fel Sârbilor şi statutul de victimă nevinovată. 

Dacă deştepţii aceia de Amerloci mi-ar fi cerut părerea (şi mai ce: 
nu cumva şi cheia de la cassa cu bani?, vorba lui Ostap Bender), nu 
le-aş fi oferit soluţii miraculoase, ci un curs-scurt de... memorie : 

- dar aşa, chiar aşa făcuseră Anglo-Americanii în timpul celui de 
al doilea război mondial, cu Germania : o bombardaseră, o bombar- 
daseră, o bombardaseră, nu doar în scopul de a distruge uzine şi căi de 
comunicaţie - ci şi acela de a teroriza populaţia, până la o determina să 
se ridice, ea, împotriva criminalului dictator, Hitler ! (deşi Englezii ar 
fi putut să se uite în oglindă : bombardarea sălbatică a Londrei a împins 
populaţia să-l ia pe Churchil de papillon şi să-l dea jos de pe tronul de 
prim-ministru ?) ; 


BASARABIA 119 


- dar aşa au făcut Anglo-Americanii în 1944, şi cu noi, Românii: 
au bombardat, au bombardat, nu doar “obiective strategice” (petrolul) 
ci şi civile. Ca Bucureştiul - şi încă într-o duminică (4 aprilie); şi, nu 
întâmplător, Duminica Paştelui, cea mai mare sărbătoare ortodoxă. 
Atunci printre victime (câte : cinci ? şapte ? zece mii ?) a fost şi fra- 
tele mai mic al tatei, unchiul Ignat Goma. În ce scop, bombarda- 
mentul? Dar se vedea cu ochiul liber, de la Washington : în nobilul 
scop de a teroriza populaţia şi a o încuraja (!) să-l răstoarne pe 
bestialul dictator Antonescu !; 

- aşa au făcut Anglo-Franco-Americanii în 1990, cu Irakul : l-au 
bombardat, l-au bombardat, nu doar ca... pedeapsă pentru invadarea 
Kuweitului şi nu numai pentru că avea (sau era pe punctul de a avea) 
arma atomică - ci, potrivit luminoasei strategii occidentale : de a aduce 
populaţia la exasperare şi a o determina să-l alunge - ea, cu mâinile ei 
- pe dictatorul fioros, Saddam !; 

- aşa au făcut “Americanii” în Iugoslavia : tot în scopul (nobil! - 
că ei nu se amestecă în treburile interne ale altora !) : de a-i împinge pe 
Sârbi să-şi ia soarta în mâini şi să-l răstoarne pe nemernicul dictator 
Miloşevici, au distrus o ţară deja ruinată de criză, de (ne)ieşire 
dintr-un comunism... şi el, naţionalist ; 

- în fine, aşa face în momentul de faţă, “prelungirea Americanilor 
în Orientul Mijlociu : generalul Sharon” : bombardează cu helicopte- 
rele şi cu avioanele de vânătoare (altfel, americane !) şi distruge cu 
tancurile bărăcile şi corturile şi livezile Palestinienilor, pentru ca 
aceştia să-l repudieze (cel puţin !) pe dictatorul-teroristul-hitleristul- 
antisemitul Arafat (altfel laureat al Premiului Nobel pentru Pace în 
tandem cu Shimon Perez, ministru de externe al lui Sharon) ! 

Încă o dată : agresiunile suferite nu conferă automat agresatului 
mantia imaculată a nevinovăţiei : 

- Germanii erau, totuşi, vinovaţi, pentru că îl urmaseră - discipli- 
naţi - pe Hitler în “opera” lui de distrugere (şi de autodistrugere) ; 

- Românii erau, totuşi, vinovaţi că îl urmaseră - nedisciplinaţi, dar 
îl urmaseră - pe Antonescu în trecerea Nistrului, în tentativa de 
lichidare a Evreilor şi a Țiganilor ; 

- Irakienii erau şi ei vinovaţi că participaseră la “pacificarea” 
Kurzilor şi la invadarea Kuweitului ; 

- Sârbii sunt vinovaţi pentru faptul că l-au urmat pe Miloşevici 
în “cruciada” lui bolşevică împotriva Croaților, a Bosniecilor, a 
Kosovarilor ; 

- Israelienii sunt vinovaţi că îl urmează pe Sharon în “politica” lui 
criminală (şi sinucigaşă, pentru că din 1948, când şi-au căpătat o ţară, 
Evreii nu mai alcătuiesc “poporul ales” - ci unul ca celelalte) de incen- 
diere a Orientului Mijlociu, prin alungarea de pe pământul lor, iar 
acum de tentativa de lichidare - a Palestinienilor rămaşi. 

Iată că nu doar Românii mei sunt amnezici... Şi iată că nu numai 
Românii gândesc de-a-n curulea. 

Ce fiinţe cretine au populat Pământul ! 


Întorcîndu-mă la iubiții mei compatrioți, chiar foşti prieteni, ca 
Paleologu : am fost uimit, îndurerat, revoltat de ignoranţa lor în 
materie de istorie elementară. În timpul războiului din Kosovo, în 
România a izbucnit şi un “război” ideologico-religios-etnic. Nici nu-i 
mai amintesc pe gazetarii - în fine : pe cei care, în virtutea faptului că 
scriseseră, până în 1989, la gazetele de perete, fie declarat comuniste, 
fie “pur-culturale”, se credeau îndreptăţiţi să-şi etaleze profunda 
ignoranță agresivă - ci mă gândesc la acei scriitori care, în timpul liber, 
“se exprimau despre trebile cetăţii”. 

Şi, vai, emiteau numai prostisme. 

De pildă : “[Sârbii] au încercat să-i creştineze pe Albanezi, dar 
aceştia au refuzat, au rămas musulmani...” 

- când, se ştie : Illyrii (strămoşii Albanezilor) erau creştini din 
secolul IV iar Slavii, revărsaţi şi peste ei în secolul VI aveau să mai 
aştepte alte trei (secole) până când să se creştineze - prin decret ; cât 
despre islamizarea unor populaţii din balcani, cine oare (cronologic) 
s-au turcit întâi : Albanezii ori Slavii (ba chiar Sârbii) numiţi azi : 
Bosnieci ?; 

De pildă : “Albanezii au fost de totdeauna auxiliari ai Turcilor - 
Sârbii niciodată...” 

- când ar fi trebuit să se ştie : cel care a luptat împotriva Turcilor 
la Kosovopolje II (1448), numitul Skanderbeg a fost albanez, nu sârb; 
comandantul armatei creştinilor (printre participanţi : Vladislav al H- 
lea, domnul Ţării Româneşti, împreună cu 4.000 arcaşi, iar Țara 
Moldovei trimisese 3.000 călăreţi), numitul lancu de Hunedoara, 
guvernator al Ungariei, era român - nu sârb ; în schimb, sârb-curat era 
despotul Gheorghe Brancovici, cel care, după ce s-a prefăcut că luptă 
împotriva “păgânilor”, profitînd de înfrângerea suferită de creştini, l-a 
(re)ţinut închis pe Iancu de Hunedoara în cetatea Semendria, pe 
Dunăre, până i s-a plătit răscumpărarea ; 

- mult mai devreme (după dezastrul de la Kosovopolje I, în 1389 
şi după moartea kneazului Lazăr - aliat cu Bosniecii şi cu 
Macedonenii), în 1394, Turcii conduşi de sultanul Baiazid Ildîrîm au 
trecut Dunărea în Țara Românească. Mircea cel Bătrân i-a bătut, la 
Rovine şi pe Turci (cca 40.000) dar şi pe cei 8.000 sârbi aliați ai 
Turcilor, conduşi de ne-Turcii Ştefan Lazarevici, de Marko Kraljevici, 
de Konstantin Dragaşevici... 

- De pildă :“Frăția de arme sârbo-română...” 

- au existat înrudiri frecvente între familiile domnitoare ; au 
existat numeroşi refugiaţi sârbi în ţările române, mai cu seamă călugări 
(nu au fost singurii fugiţi de urgia turcească ; au venit şi Greci şi 
Bulgari şi Albanezi), dar nu se poate vorbi de o “frăţie civilă” 
sârbo-română ; 

- cât despre... “frăţietatea întru ortodoxie...”. Ardeleanul 
Octavian Paler să nu ştie nimic despre comportamentul episcopilor 
sârbi : analfabeți, beţivi, curvari - şi cerşetori ! care s-au purtat ca nişte 
porci (Turcii, toleranţi cu alte religii, ar fi putut să fie calificaţi : 
“păgâni”) cu credincioşii români din Transilvania ? 

“Frăția sârbo-română...” 

Să fie întrebaţi Românii care încercau să fugă de comunism, după 
1944 şi credeau că vecinii noştri ne sunt, dacă nu de-a dreptul favora- 
bili, măcar neutri : privesc în altă parte... lar Sârbii - sătenii, ţăranii 
porneau la vânătoare de valahi, ca să primească de la miliţie preţ pe 
cap de prins ; iar autorităţile, dacă nu-i dădeau înapoi grănicerilor 
români (preţul : un vagon-cisternă de petrol, de persoană ; un vagon 
de sare - de persoană), îi internau în lagăre de muncă infernale, mai 
cu seamă în ucigaşele mine de cărbune. Puţini au supravieţuit, evadînd, 
ajungînd în Italia ; 

Să fie întrebaţi despre “frăţia sârbo-română” sutele de mii - unii 
vorbesc de peste un milion - de români din lugoslavia, care nu sunt 
recunoscuţi ca minoritate - şi, după modelul rusesc, sunt înregistraţi, 
fie ca “vlahi”, fie ca “români”, fie ca “aromâni”... 


Şi încă şi încă... 

Ar mai fi trebuit să scriu - ah, de ce nu pot “scrie” o hartă !- în 
legătură cu traseul frontierei “R.S.S. Moldoveneşti”, atât de ticălos 
făcut, încât bănuiesc pe vreun strătrănepot al ducelui de Richelieu de a 
fi umblat cu creionul pe-acolo. 

Azi e ziua. Şi Onomastica mea şi întâlnirea cu Afgan'ul. 

M-am uitat în calendarul (ortodox) : ieri, 28 au fost pomeniţi 
“Chir şi loan, doctorii fără arginţi”. Eu ştiam de doctorii-fără-arginţi 
Cosma şi Damian, dealtfel, o carte începută prin 1978, abandonată 
destul de repede - era, în intenţia mea, una veselă, o “operă” comică... 
- avea titlul Cosma şi Damian... 

Câte cărți neterminate pot număra ? Multe, domnule : Durerile 
facerii - cea pentru care am fost arestat în 1956 ; 7-1, romanul ; eseul 
fără titlu - ambele confiscate de Securitate în 1977 ; apoi în exil : 
“Utopia” - cartea în care mă jucam, eu, cu creionul pe hartă şi făceam, 
din nimica, Nistria ; Cosma şi Damian, amintita, precum şi o altă 
pereche de nume : Petru şi Pavel... Să tot fie cinci ficțiuni şi un eseu. 

“Oprirea” unora (ca Durerile facerii) prin arestarea din 1956 
mi-a provocat mai degrabă satisfacţie (când mă gândeam la ea), cu 
toate că, chiar în celulă fiind, ştiam că e proastă. Îmi ziceam : «Proastă: 
cartea - dar bun : scrisul...» şi mă simţeam readus la suprafaţă, unde 
mă bălăcăream o zi-două... Niciodată nu am sonorizat gândul (însă 
l-am purtat în gând, ca pe un medalion la gât - acesta: «Cei mai mulţi 
dintre colegii de închisoare se află aici pentru : 

a) ce au fost (miniştri, legionari, ofiţeri, ţărănişti, chiaburi, 
călugări, etc...; 

b) [pentru] ce au făcut : acte de rezistenţă, fie de-a dreptul 
armate, fie prin manifeste răspândite, fie prin cuvinte rostite - împo- 
triva comuniştilor, împotriva Ruşilor... Eu eram singurul (dintre cei 
cunoscuţi direct, în închisoare ori din auzite) care... se manifestase 
printr-o carte (fie aceea şi neterminată ; fie şi proastă), carte din care 
citise, în public. 


Bineînţeles, eram un mucos ca deţinut şi un nimica-toată ca 
scriitor - dacă nu publicasem nimic... Erau mulţi scriitori în închi- 
soare, însă nu pentru vreun text recent - cu atât mai puţin unul făcut 
public. Când l-am cunoscut pe I. D. Sîrbu (în celula 12 din Jilava, în 
iarna 1957-58), am aflat că fusese condamnat pentru “omisiune de 
denunţ”, însă, el era sigur că şi pentru o piesă de teatru, 
Sovromcărbune, pe care o dăduse unor prieteni “să citească, dar să nu 
mai spună cuiva...”. O dăduse la citit, nu o citise el însuşi - nu era vreo 
diferenţă de tratament, dar eu măcar aveam satisfacția (mută) de a-mi 
fi sonorizat ceea ce scrisesem... 

Cu atâta rămăsesem. 

M-am uitat la ceas : în cel mult zece minute trebuie să plec la 
întâlnire. Mă întâlnesc cu... Cu cine mă întâlnesc ? 

Văd eu, acolo... Mă descurc eu, “prin construcţie”. 

Cartea rămâne aşa, neterminată. 

Nu e prima - e ultima. 


Paris, 29 iunie 2001 


